p Ml 


Tocat per les defenses barcelonines, un dels avions atacants abandona els altres 
i fuig, mentre va deixant caure el seu terrible contingut (Foto: Col.lecció Furio 


Anderle) 

Aquella nit d'octubre. 75 anys del bombardeig de Sant Just Desvern 


Aquest any 2013 ja en farà 75... 


"Els avions s'apropen amb el seu ronc monòton. Les sirenes d'alarma 
sonen llargament. Les bateries antiaèries emplenen l'atmosfera de sorolls 
estridents que esquincen l'aire i escampen al lluny una vibració trontolladora. 
I, de sobte, es nota com si entorn de la ciutat es fes el buit i de seguida se sent 
el xiular i el brunzir de les bombes, que s'accelera i es fa més dens a cada segon 
que transcorre. Un terrabastall profund, perllongat, eixordador, com si un carro 
immens aboqués una càrrega de pedres, circumda el lloc on te trobes. La casa 
cruix i s'esclafa. Sents les esquerdes que s'obren, les pedres que salten, els 
objectes que són violentament llançats: i el dring dels vidres que s'esmicolen 
fa més agut aquell moment tràgic. L'edifici s'esfondra: unes forces poderoses 
t'han rebatut contra les parets i ara et veus arrossegat entre les ruines de la casa. 
Una fumarada fètida i negra et sotmet a les tenebres. Després, si has resistit la 
mort, quan els sentits et retornen, contemples al teu voltant cossos inermes i 
mutilats, nens desemparats, desolació dels qui han perdut el seus, potser l'ésser 
que més estimaves amb la vida segada. Han passat els bàrbars! I aquella punyida 
al mig del cor t'esdevindrà inguarible...” 


JOSEP ROURE-TORRENT (1902-1955): "El record dels bombardeigs" 
(fragment). Article publicat el 26 de novembre de 1938 en el setmanari 
Meridià, de Barcelona. 

ELS ANTECEDENTS 


Barcelona, objectiu bèl-lic 


Pocs dies després del canoneig de Roses dut a terme el 30 d'octubre de 
1936 pel creuer Canarias, vaixell ensenya dels militars sollevats, tingué lloc el 
que comunament es considera que fou el primer bombardeig que va sofrir la 
ciutat de Barcelona. 

Es tracta del fallit atac realitzat també pel creuer Canarias, comanat pel 
capità de navili Francisco Bastarreche Díaz de Bulnes sota la direcció de 
l'almirall Francisco Moreno Fernàndez, que a les 21,30 hores de la nit del 
dimarts 10 de novembre de 1936, i per espai d'una hora disparà 21 canonades 
contra els gasòmetres situats al peu de Montjuic, sense encertar cap dels trets 
disparats. L'atac, que com veiem, no tingué cap conseqüència, va passar gairebé 
desapercebut pels barcelonins. L'endemà, el diari La Vanguardia comentava 
l'episodi en un breu article que duia per títol “El eco de unos cañonazos”, en 
el que atribuia erròniament aquelles canonades a la possible acció d'un 
guardacostes lleial que havia foragitat algun vaixell intrús. 


mesas siusrAamas tia qué remeses slascia si 
guna, pues la ernie ba desolado tote s done 
fanga en las medidas de detenas ndogiadas por 


alone que herras llevado a 
PARIO | 


te 
prima ha vn cades. 


Bastarreche (esquerra) i Moreno (dreta), autors de la primera temptativa fallida de bombardeig 
sobre Barcelona (Fotografies: Autor desconegut. Crónica de la Guerra Civil Española). La notícia 
de l'atac, recollida l'endemà per La Vanguardia. 


Altres temptatives d'atac, inicialment sempre des del mar, van seguir 
aquell primer conat. La cinquena d'elles, i primera amb víctimes mortals, va 
tenir lloc quan, a les 22,50 de la nit del dissabte 13 de febrer, les torres de 152 
mm. del creuer lleuger italià, Eugenio di Savoia, comanat pel capità de navili 
Massimiliano Vietina, sota les ordres de l'almirall Vittorio Tur, van obrir foc 
sobre Barcelona. En menys de cinc minuts caigueren sobre la ciutat tres 
andanades que van totalitzar uns 72 projectils. El tràgic resultat d'aquesta 

agressió foren 18 víctimes mortals i altres tants ferits. L'enterrament d'aquelles 
primeres víctimes esdevingué una multitudinària manifestació de dol a la que 
va assistir la pràctica totalitat de les autoritats barcelonines. 

El públic majoritari, impressionat encara pel bombardeig de Roses, ha 
atribuit durant molt temps l'autoria 
d'aquest atac al creuer espanyol 
Canarias (fet del tot impossible, ja 
que en aquella data, el Canarias, 
avariat, es trobava al Ferrol, on 
l'estaven reparant). Ja en el seu 
moment, fonts autoritzades van 
deduir qui havia estat l'autèntic 


agressor. 
El tinent coronel Vicenç 
Imatges dels efectes del bombardeig del vaixell Guarner, cap de la Secció Tècnica de 
italià Eugenio di Savoia, publicades a La la Conselleria de Defensa, en una 
mis del dimarts, 16 de febrer de entrevista concedida a La Vanguardia 


afirmava: 


“Los proyectiles lanzados contra Barcelona eran de quince centímetros 
(seis pulgadas) [...] El Canarias no tiene cañones de seis pulgadas, pues está 
artillado con cañones de 203 milímetros (ocho pulgadas) y cañones antiaéreos 
de 47 pulgadas [...]. La aleación de los proyectiles lanzados el sábado, como 
asimismo la espoleta y los vestigios de explosivo hallados demuestran por 
simple examen su procedencia italiana, ofreciendo características rotundamente 


diferentes de los fabricados en España”.' 


El creuer lleuger italià Eugenio di Savoia. Els seus canons 
foren els autors de les primeres víctimes barcelonines dels 
bombardeigs feixistes. (Fotografia: Col.lecció Alberto Rosell). 


! La Vanguardia, dimecres 17 de febrer de 1937. P. 1. 

Novament són els italians els que prenen la iniciativa en els atacs contra 
Barcelona, iniciativa que constituirà pràcticament una constant al llarg de tot 
el conflicte. El primer atac aeri sobre Catalunya es produeix el 15 de febrer, 
amb el bombardeig del pont del ferrocarril de Colera. El dissabte 13 de març, 
passades les 9 del matí, es produeix el primer atac aeri sobre nuclis de població 
catalans. Dos bombarders Savoia-Marchetti S.79 italians efectuen una ràpida 
incursió, atacant, amb bombes de petita grandària, algunes localitats properes 
a Barcelona. Es pot considerar que Badalona, Sant Adrià del Besós, Santa 
Coloma de Gramenet, Barberà i Sabadell són les primeres localitats catalanes 
que tenen el trist honor de ser víctimes d'un atac aeri, tot i que amb 
anterioritat, com hem vist, ja havien caigut bombes a Colera i Portbou, així 
com també a Tortosa o Flix 

L'endemà, La Vanguardia publica una entrevista feta al president 
Companys el mateix dia del bombardeig, en el qual, entre d'altres temes a 
tractar, confirma l'atac sofert: 


“Tres aviones han lanzado esta mañana unas bombas sobre Badalona, 
destruyendo una casa e hiriendo a tres niños. Espero informes más concretos 
porque posiblemente hay alguna otra víctima. También han bombardeado 
Adrián de Besós, Gramanet y Sabadell, sin víctimas, a excepción de Gramanet, 
donde ha habido un herido grave. Nuestros cazas han perseguido la aviación 


facciosa y la han puesto en fuga.”? 


Tres dies després, poc abans de les set del matí del dimarts 16 de març de 
1937, aquest cop per tres bombarders S.79, té lloc el que será el primer dels 
194 bombardeigs aeris que patirá Barcelona. En aquesta ocasió les víctimes 
seran 6 morts i 39 ferits, que, afegides a les altres causades anteriorment pels 
atacs marítims, encapçalaran l'esfereidora llista dels més de 2.700 morts i 7.000 
ferits barcelonins que es produiran en el decurs d'aquella guerra. 


Metralla fascista sobre Barcelona 
E- F 


Imatges del primer bombardeig aeri que va 
patir la ciutat de Barcelona, publicadesa FS 
La Vanguardia del 17 de març de 1937, = 
l'endemà de l'atac. Č 


2 La Vanguardia, diumenge 14 de març de 1937. P. 3. 

A partir d'aquests atacs, Barcelona va deixar de ser una segura capital de 
rereguarda per passar a ser la primera gran ciutat europea víctima d'un nou i 
terrible concepte de guerra que des de llavors s'implantaria arreu: la "Guerra 
Total", un nou model de guerra en que els conceptes "front" i "rereguarda" ja 
no queden tan clarament diferenciats com fins aquells moments ho havien 
estat, que arriben a confondre's en el si d'una lluita l'objectiu de la qual és 
l'anihilament total de l'enemic, i que ja s'havia començat a assajar poc abans 
a Manxúria, Líbia, Abissínia i Eritrea. 

En endavant, tot el personal civil no combatent esdevindrà també objectiu 
bèl-lic, tal com preconitzava el dur estrateg alemany Erich Ludendorff en el 
seu llibre La Guerra Total. 


Reserveu els més grans estralls de la guerra per als no combatents. Així 
aquests pressionaran el seu govern per fer-lo capitular". 


Reblant el clau, el general italià Francesco Pricolo, comandant de la segona 
esquadra aèria, afegia el següent, ja iniciats els bombardeigs sistemàtics sobre 
la rereguarda republicana: 


“Fins i tot us confirmo avui que l'arma eficaç de la flota aèria és el terror, 
mentre que la de la marina pot ser la fam i la de l'exèrcit l'ocupació efectiva 
del territori. Cal sembrar el terror immediatament entre la població adversària, 
destruint, una per una, les ciutats, els centres, les fonts de vida, per sotmetre'ls 


a un irresistible malson que els obligui a rendir-se.”* 


Els bombardeigs de març del 38 sobre Barcelona 


El moment àlgid dels bombardeigs italians sobre Barcelona tingué lloc 
durant el mes de març de l'any 1938, i la seva causa remota caldria cercar-la 
fora de les nostres fronteres. 


3 PRICOLO, Francesco: “Impiego dell'aviazione legionaria" (fragment), recollit per 
HEIBERG, Morten: “Nuove considerazioni sulla guerra di Spagna: la storia segreta 
dell'intervento militare italiano”, a Pensiero e azioni totalitaria tra le due guerre mondiali. Atti 
del Seminario Internationale di Orte del 5 febbraio 2000. Centro Falisco di Studi Storici. 
Orte-Civita Castellana, 2000. PP. 50-51. 

El matí del 12 de març, el 8è. exèrcit de la Wehrmacht havia creuat la 
frontera entre Alemanya i Àustria sense trobar cap resistència i les seves tropes 
havien estat rebudes amb alegria per la població. D'una manera tan senzilla es 
va realitzar l'Anschluss o annexió d'Àustria a Alemanya. La puixança del III 
Reich semblava impossible d'aturar. 

L'impacte d'aquesta annexió va provocar una 
dura reacció per part del Duce. Un ampli sector de 
l'opinió pública mundial havia elogiat l'entrada 
triomfal d'Adolf Hitler a Àustria. Benito Mussolini, 
no volent quedar-se enrere, va organitzar ràpidament 
una maniobra militar a gran escala: per raons de 


El Duce Benito Mussolini. Darrera seu, 
el general Giuseppe Valle, principal cap 
de l'aviació italiana (Fotografia: Autor 

desconegut. Col lecció particular). 


seguretat va enviar nombroses unitats cuirassades a la frontera del Brennero, i 
poc després va donar l'ordre d'atacar Barcelona des de l'aire per tal de 
demostrar al món la qualitat i potència dels militars italians. Calia donar una 
prova de força i temperament davant les altres nacions europees, però sobretot 
era necessari impressionar Hitler." 

En paraules del comte Galeazzo Ciano, gendre de Mussolini i llavors 
ministre italià d'afers estrangers: 


“La veritat sobre els bombardeigs de Barcelona és que els ha ordenat 
Mussolini a Valle", a la Cambra, pocs minuts abans de pronunciar el discurs 
sobre Àustria. Franco no en sabia res al respecte i ahir va demanar que els 
suspengués per por de complicacions amb els paisos estrangers. Mussolini 
pensa que aquests bombardeigs són excel-lents per doblegar la moral dels rojos, 
mentre les tropes avancen per Aragó. I té raó. Quan l'he informat del pas de 
Perth‘, no s'ha preocupat gaire, al contrari, ha dit que estava complagut pel 


1 COVERDALE, John E: / fascisti italiani alla guerra di Spagna. Editori Laterza, Roma-Bari, 
1977. 


7 El general Giuseppe Valle, antic comandant de dirigibles durant la Primera Guerra Mundial, 
va ser cap d'Estat Major, és a dir, la màxima autoritat, de la Regia Aeronautica des del 22 de 
març de 1934 fins al 10 de novembre de 1939. 


17 


Juli Ochoa i González 


fet que els italians siguin capaços de despertar horror per la seva agressivitat 
abans que plaer com a mandolinistes. Això, segons ell, ens fa també pujar en 
la consideració dels alemanys, que s'estimen la guerra integral i despietada. "7 


Tot seguint les indicacions de Mussolini, el dimecres 16 de març de 1938, 
el general Giuseppe Valle va transmetre un telegrama al també general 
Vincenzo Velardi, cap de l Aviazione Legionaria delle Baleari amb un escarit i 
terrible text que ja ha esdevingut un clàssic dins de la nostra història 
contemporània: 


“5626. Per generale Velardi (.) Iniziare da stanotte azione violenta su 


Barcellona con martellamento diluito nel tempo (.) V.”* 


Entre les deu d'aquella mateixa nit i les tres de la tarda del divendres 
18, els avions procedents de Mallorca van efectuar 17 incursions a intervals 
regulars sobre Barcelona, deixant caure 44 tones de bombes sobre el centre de 
la ciutat i provocant en aquests atacs un miler de morts i un altre miler i mig 
de ferits. 

D'entre totes les bombes caigudes durant aquests atacs, i potser durant 
tota la guerra, la que ha deixat el record més esgarrifós a la memoria col.lectiva 
va ser sens dubte la que a les 14:15 hores del 17 de març va deixar caure un 
dels avions S.79 del XXVII Gruppo Falchi delle Baleari sobre un camió militar 
Diamond T que circulava per la Gran Via a l'alçada del carrer de Balmes, 
ocupat per una vintena de soldats de la companyia de parc i tallers de 
l'inspecció general de l'arma d'enginyers al front dels quals estava el caporal 
Laporta. Aquell camió anava carregat de caixes amb 40 kilos de trilita que 
acabaven de ser recollides a les pedreres de Montjuic per ordre del capità Moya, 
oficial comandant del dipòsit de municions de la Sagrera, i en aquell moment 
eren transportades cap aquella caserna tot seguint la Gran Via. Els soldats, que 


6 Es refereix a lord James Eric Drummond, 16è comte de Perth, ambaixador del Regne Unit 
a Roma, que acabava de presentar a Ciano una nota de protesta pels bombardeigs italians sobre 
Barcelona. 


7 CIANO, Galeazzo: 1937-1938 Diario. Cappelli editore. Bologna, 1948. P. 137, anotació 
corresponent al 20 de març de 1938. (Traducció de l'autor). 


$ 5626. Pel general Velardi (.) Comenceu a partir d'aquesta nit una acció violenta sobre Bar- 
celona amb martelleig diluit en el temps (.) Vlalle]. (Traducció de l'autor). 

havien participat en l'operació de carregar l'explosiu, anaven a la caixa del 
camió, asseguts damunt de la càrrega que duien. 


La terrible explosió que en el futur seria recordada com "la bomba del Coliseum" 
(Fotografia: Ufficio Storico dell'Aeronautica Militare Italiana, Operazione militare in 


Spagna). 


El conductor d'aquell vehicle era el santjustenc Vicenç Mascarell Peiró, 
de 25 anys, que havia arribat a Sant Just Desvern l'any 1914 juntament amb 
els seus pares, Lluís Mascarell Monçó i Concepció Peiró Verdú, i les seves 
germanes Carme i Lluisa, tots provinents de la valenciana comarca de la Safor. 
Les seves germanes Carme i Lluisa s'havien casat amb els santjustencs Joan 
Colet Mateu i Josep Bosch Melchor, i els seus germans més petits, Josep, Lluís 
i Ferran, ja havien nascut a Sant Just. El més petit encara anava a l'escola, i els 
altres dos estaven empleats a la bòbila del Foment. La família Mascarell-Peiró 
vivia al primer pis de la casa número 40 del carrer de la Creu (llavors, carrer 
de Francesc Ascaso). Un germà gran del pare, de nom Vicenç, també vivia a 
Sant Just, al carrer de Sedet número 41, baixos. Abans de ser cridat a files, 
l'infortunat Vicenç es guanyava la vida treballant de xofer per compte propi. 
Aquell fatídic camió era precisament el seu, i estava acabant de pagar-lo quan 
li va ser incautat i posat a disposició de l'exèrcit. 

Després d'aquest atac, els bombardeigs 
van continuar. Aquella mateixa nit, tres 
patrulles d'avions S.81 atacaven Barcelona, i 
l'endemà, a les 7 del matí, ja tornaven els 
S.L Dis. 

En conjunt, els avions del 8è Stormo van 
deixar caure en dos dies 25.960 kilos 
d'explosius damunt la ciutat de Barcelona. A 
aquests bombardeigs ditirns cal afegir els 
nocturns que es van realitzar durant la nit del 
16 de març, en els quals en tres raids aeris es 
van llançar prop de 10 tones de bombes, i a la 
nit del 17 de març, en que es van deixar caure 
12 tones. En total aquells bombardeigs van 
suposar el llançament sobre Barcelona de 
47.960 kilos d'explosius en 13 raids aeris 
successius, tant de nit com de dia, durant 48 
hores. 


El santjustenc Vicenç Mascarell 
Peiró, conductor d'aquell fatídic 
camió. (Fotografia: Fons patrimo- 
nial de la família Mascarell). 


Dantesc aspecte de la 
destrucció causada per la 
bomba dita “del Coliseum” 
(Fotografia: Autor desconegut. 
Col lecció particular). 


La pressió internacional davant d'aquella barbàrie va forçar al bàndol rebel 
a reduir aquell grau d'aferrissament, però tot i disminuir sensiblement la 
intensitat que havien arribat a assolir, els bombardeigs van continuar fins als 


darrers dies de la contesa. 

Aquests bombardeigs van desvetllar la 
Societat de Nacions, que, a petició d'anglesos i 
francesos, va decidir constituir una comissió que 
investigués els casos de bombardeigs contra AS ea 
ciutats obertes i vaixells neutrals. Aquesta 
comissió, però, es va formar amb molt retard, per 
causa del rebuig dels Estats Units i dels paisos => 
escandinaus a participar-hi.? A 


Dead in Series! 
Barcelona 

La premsa mundial es va fer ressò dels bombardeigs de Barcelona. Notícia apareguda a la portada 
del diari londinenc The Times del 19 de març de 1938. 


Els atacants: L'Aviazione Legionaria delle Baleari 


No fa gaire temps, el prestigiós director de cinema català Paco Pérez-Dolz 
Riba, un dels professionals més valorats de la nostra indústria cinematogràfica, 
que posteriorment va exercir de professor de direcció cinematogràfica a l'Escola 
Superior de Cinema i Audiovisuals de Catalunya (ESCAC), em va referir la 
següent anècdota: 


L'any 1957, amb motiu del rodatge de la pel-lícula policíaca Las Manos 
Sucias, es va incorporar al meu equip, per tal de fer-se càrrec de les 
transparències, el conegut operador de cinema genovès Mario Damicelli. Tot 
parlant, li vaig preguntar a l'italià si coneixia Barcelona, a la qual cosa em 


respongué que sí, que tot i que aquest era el primer cop que ell hi era, la 
coneixia prou bé. 


En demanar-li com es podia entendre aquesta aparent paradoxa, la 
resposta que vaig rebre em va deixar glaçat: 


2 PEDRIALI, Ferdinando: Guerra di Spagna e aviazione italiana. Edizione riveduta ed am- 
pliata. Aeronautica Militare Italiana. Ufficio Storico. Roma, 1992. P. 356. 


10 Conversa mantinguda a Barcelona el 29 de setembre de 2009 en el decurs d'una tertúlia 


de primeres figures de la cinematografía barcelonina, a la que vaig ser amablement convidat 
per l'amic Salvador Juan i Babot. 

- lo so di Barcellona perché l'ho sorvolata spesso. Noi eravamo venuti 
quasi ogni giorno a bombardare. 


Els aclariments que em va fer a continuació de que el seu comés en aquells 
vols només consistia en obtenir imatges dels bombardeigs com a operador 
experimentat de l'Istituto Luce, no aconseguiren apaivagar pero, el terrible 
efecte causat per aquella sinistra revelació.” 


Només un dels 194 atacs aeris de que fou víctima la ciutat de Barcelona 
durant la guerra civil fou dut a terme per avions espanyols; tots els altres 
bombardeigs van ser obra de les dues principals poténcies estrangeres que 
donaven suport al bàndol colpista. 

Els alemanys de la Legión Cóndor n'efectuaren 80, la meitat d'ells, espaiats 
al llarg del conflicte, els realitzaren principalment des de la base mallorquina 
de Pollença, emprant hidroavions Heinkel He-59, coneguts popularment amb 
el nom de "Zapatones" per causa de les grans dimensions dels seus patins. Els 
altres 40 atacs dels alemanys van tenir lloc el gener de 1939, durant els dies 
immediatament anteriors a l'ocupació de Barcelona per les tropes franquistes. 

Els restants bombardeigs sobre la Ciutat Comtal, un total de 113 al llarg 
de tot el conflicte, foren obra dels avions italians Savoia-Marchetti S.81 i 
Savoia-Marchetti S.79 de l Aviazione Legionaria delle Baleari procedents dels 
aeròdroms situats a l'illa de Mallorca. 

Amb algunes variacions, aquesta proporció en l'autoria de les escomeses 
aèries és també vàlida per a totes les localitats de la Mediterrània peninsular 
que van patir l'horror dels bombardeigs, per be que puntualment l'aviació 
legionària italiana establerta a la Península també bombardejà alguns objectius 
situats al litoral republicà. Clarament es veu que, al llarg del conflicte, gairebé 
tot el pes d'aquestes operacions recaigué sobre els aviadors italians, tot i que 
durant molt temps, la major part de la població ha estat assenyalant els 
alemanys com a autors d'aquelles agressions. 


H Traducció: "Conec Barcelona perquè l'he sobrevolat sovint. Veníem gairebé cada dia a 
bombardejar". 

La participació dels italians, i 
en especial de les seves forces aèries, 
en la Guerra Civil espanyola 
donant suport al bàndol rebel, es 
remunta als 
confrontació, quan Mussolini va 


inicis de la 


facilitar una dotzena de bombarders 
Savoia-Marchetti S.81 de la Regia 
Aeronautica ltaliana,'? dels que 
només nou van poder arribar al 
Melilla, i foren utilitzats inicialment 
per patrullar la zona marítima de 
l'estret contra la flota republicana 
mentre tenia lloc el transport a la 
península de les tropes sollevades al 
protectorat del Marroc. 

Aquests bombarders inicials, 
foren seguits d'avions de caça Fiat 
CR.32 i formaren l'anomenada 
Aviación del Tercio, la qual, 
menystenint l'escàndol que aixecava 
aquesta intervenció, va acabar 
esdevenint tot un cos aeri 
expedicionari que va rebre el nom 
d'Aviazione Legionaria. Des 
d'aquell moment, el suport aeri 
prestat pels italians fou constant. 


Distintiu amb l'emblema oficial de la Legió 
espanyola que els aviadors italians duien en 
els seus uniformes (Col.lecció particular). 


A Part co ham sonal la dal igaràmia a Frurco ans Le an 
An deter Aloe 


Acudit de la publicació l'Esquella de la Torratxa 
del 9 de desembre de 1938, on podem observar 
com sacostumava a atribuir als aviadors 
alemanys l'autoria dels bombardeigs provinents 
de Mallorca. Vegeu l'uniforme de l'oficial i la 
profusió d'esvàstiques, fins i tot a les cares dels 


pilots. 


2 Segons El País del 17 de juliol de 2012, recents investigacions realitzades per Pacreditat 
historiador Àngel Vifias palesen que aquests avions havien estat comprats a Itàlia pels colpistes 
el primer de juliol de 1936, és a dir, amb anterioritat a l'inici de la sublevació. 

El General Manuel Goded Llopis, comandant militar de les Balears, abans 
d'encaminar-se a Barcelona per encapçalar la sublevació que havia d'acabar 
sent sufocada per les forces populars, havia aconseguit que totes les guarnicions 
de les illes es pronunciessin a favor de la facció sollevada llevat de la de 
Menorca, que es mantingué fidel a la República. 

Conscient del perill que podia suposar per la rereguarda republicana la 
proximitat de l'illa de Mallorca a mans dels sediciosos, el capità d'Aviació i 
Infanteria Alberto Bayo Giroud havia elaborat un informe que, entre d'altres 
coses, deia: 


“La importancia estratégica de las Islas Baleares es considerable, puesto 
que, situadas en el Mediterráneo, entre Italia y España, pueden ser para los 
rebeldes una ayuda excelente, ya que no sería ningún absurdo suponer que 
recibieran algún día, disimuladamente, ayuda de los italianos, y por medio de 
estas islas, sirviendo de peldaño, podríamos ser insistentemente hostilizados y 


amenazados.” 1 


Dissortadament, aquesta opinió no era compartida ni de bon tros pel seu 
propi govern. Indalecio Prieto Tuero, que tot just acabava de ser nomenat 
ministre de Marina i Aire, el contestava amb les següents declaracions: 


“A efectos del más pronto aplastamiento del fascismo, la conquista de 
cualquier provincia española vale de momento muchísimo más que la toma 
de Mallorca. Por una razón muy sencilla: porque aquí la rebelión puede 
propagarse si nuestras defensas se debilitan, y en Mallorca no. Allí había de 
quedar aislada. No iban a venir los mallorquines a nado, con su fusil a la 
espalda, a invadirnos por Levante, y de otro modo imposible, por carecer de 


medios para el desembarco.” 4 


En contrast amb les curtes mires de Prieto, la clarividència manifesta del 
capità Bayo va quedar confirmada en fracassar el setembre de 1936 l'expedició 
que ell mateix havia dirigit per alliberar les Balears, precisament per l'eficaç 
acció que van dur a terme els avions italians que havien arribat a Mallorca en 
suport dels defensors de l'illa. 


13 SUERO ROCA, Ma. Teresa: “Alas republicanas. Alberto Bayo Giroud” a Tiempo de Historia 
Núm. 54. Madrid, 1979. P. 21 


1 Informaciones, 27 d'agost de 1936. 

La frustrada temptativa 
d'alliberament de Mallorca. 
Publicat a la revista Crónica 
del 30 d'agost de 1936. 


Guanyada definitivament Mallorca per a la causa rebel, la ferotge repressió 
que es va dur a terme a continuació, dirigida pel feixista italià Arconovaldo 
Bonaccorsi, va suposar l'eliminació sistemàtica de qualsevol possible enemic o 
dissident i els va assegurar una completa estabilitat interna durant tot el temps 
que va durar la guerra. 


ds El 6 de setembre de 1936, 
l'arquebisbe-bisbe de Mallorca, Joan 
Miralles i Sbert, beneeix a la base de 
Son Sant Joan els tres caces i els tres 
bombarders italians recentment 
arribats a Villa. 
http://www. fideus.com/tema9620-06 
20esglesia.htm. Consulta: 
13/05/2012) 


A partir d'aquell moment aquells avions italians es quedarien a Mallorca 
i constituirien l'embrió del que hauria de ser l'Aviazione Legionaria delle 
Baleari, una branca autónoma de la ja constituida Aviazione Legionaria, la qual 
esdevindria fins al final de la contesa un auténtic malson per a totes les 
poblacions costaneres de la rereguarda republicana. Cal tenir en compte que 
Mallorca es troba només a 244 kilómetres de Barcelona, 268 de València i 307 
d'Alacant, tres exemples de ciutats que serien constantment atacades des de les 
Balears. 

En un primer moment, els seus efectius es limitaven a 6 bombarders S.81 
i tres caces CR.32 amb base a Son Sant Joan i a 3 hidroavions lleugers Macchi 
M.41 amb base, inicialment, a Pollença. 

El setembre del 36 van arribar dos nous Savoia-Marchetti S.81, que afegits 
als que ja hi eren, van formar la 25 la esquadreta de bombardeig pesant, amb 
seu a l'aeròdrom de Son Sant Joan. 

A partir del febrer de 1937 van començar a arribar els moderns avions 
S.79, de característiques i prestacions notablement superiors als anteriors, que 
van conferir a l'aviació italiana de les Illes una major capacitat ofensiva, en 
superar netament les possibilitats de reacció de les defenses amb que comptaven 
els republicans. 

També van anar arribant nous caces i més bombarders S.81, de tal manera 
que a començament de 1938, Aviazione Legionaria delle Baleari estava 
constituida de la següent manera: P 


80 Stormo de Bombardamento Veloce (27 avions bombarders S.79 
amb base a Ses Salines) 


XXVII" Gruppo “Falchi delle Baleari”, format l'abril de 1937 
184 Squadriglia 
524 Squadriglia 


XXVIII" Gruppo “Sparvieri”, format el novembre de 1937 
104 Squadriglia 
194 Squadriglia 


XXV”? Gruppo de Bombardamento Notturno "Pipistrelli delle 

Baleari” (11 avions bombarders S.81 amb base a Son Sant Joan) 
2514 Squadriglia, formada entre agost i setembre de 1936 
2524 Squadriglia, formada el març de 1937 


X Gruppo autonomo caccia “Baleari” (19 avions de caça CR.32 
amb base a Son Sant Joan) 
101% Squadriglia, formada entre 1936 i maig de 1937 
1024 Squadriglia, formada entre maig i agost de 1937 


Sezione Idrocaccia (3 hidroavions M.41 amb base a Palma). 


Atès que la principal raó de ser d'aquesta força aèria era l'atac sistemàtic 
del Llevant peninsular, especialment els ports, indústries i comunicacions de 


15 Dades extretes de PEDRIALI, Ferdinando: Guerra di Spagna... Op. Cit. P. 347, i ALCOFAR 
NASSAES (pseudònim de José Luis Infiesta Pérez): La aviación legionaria en la Guerra Espa- 
ñola. Editorial Euros. Barcelona, 1975. PP. 366-367. 


26 


Aquella nit d'octubre. 75 anys del bombardeig de Sant Just Desvern 


Bombarder Savoia-Marcbetti S.79 Sparviero sobrevolant Barcelona. Aquests avions s'utilitzaven 
habitualment en operacions diürnes (Fotografia: US, OMS). 


Bombarders Savoia-Marchetti S.81 Pipistrelli en acció. Aquests avions eren emprats principalment 
per a realitzar operacions nocturnes (Fotografia: US, OMS). 

la rereguarda republicana, la seva tasca primordial va ser el bombardeig 
continuat de tota la zona. Donades les diferents característiques dels dos tipus 
de bombarders de què disposaven, uns i altres es van especialitzar. Mentre els 
S.79, que eren més ràpids, potents i maniobrables, per això se'ls anomenava 
Falchi (falcons) i Sparvieri (esparvers), van ser utilitzats en les accions a plena 
llum del dia, els S.81, més lents i pesants, però amb una capacitat de càrrega 
lleugerament major, es van fer servir majoritàriament per als bombardeigs 
nocturns, d'aquí el seu nom de Pipistrelli (rats penats). 

afluencia de personal i material bèl-lic italià va continuar sense 
interrupcions, contravenint fins i tot l'Acord de No-intervenció entrat en vigor 
el 19 d'abril de 1937. Entre el gener d'aquell any i el del 1938 el nombre de 


membres del personal italià a Mallorca oscil-là d'acord amb les xifres següents: 


Gener - desembre de 1937 500 

Inici d'octubre de 1937 250 

Final d'octubre de 1937 350 
Desembre de 1937 Més de 400 
Gener de 1938 Més de 50016 


Els italians eren uns 450 homes entre oficials, suboficials i tropa, a més 
de 50 artillers antiaeris. Tots eren membres de les forces aèries regulars o de 
reserva italianes i servien de tres a sis mesos, després dels quals tornaven a Itàlia 
i eren substituits per altres. Quan servien a l'illa, com tots els integrants de 
l Aviazione Legionaria, utilitzaven sistemàticament noms falsos i augmentaven 
un grau el seu escalafó. S'encarregaven de tots els bombarders i de tots els caces 
terrestres, pilotaven els tres hidros italians i fornien el personal més qualificat 
dels tres aeròdroms. 

Llevat dels pilots dels caces en servei i d'alguns altres, els italians vivien 
en hotels requisats de Palma i anaven als aeròdroms en cotxes i camions, 
igualment requisats. Seixanta d'aquests oficials vivien a l'Hotel Mediterràneo 
i quaranta-cinc s'estaven a l'Hotel Royal, mentre que cent setanta sotsoficials 
s'hostatjaven al Grand Hotel i altres seixanta ho feien a l'Hotel Continental. 7 


16 QUARTARARO, Rosaria: “Politica fascista nelle Baleari: 1936-1939”, a Quaderni della 
FIAP Núm. 23, 1977. Versió catalana a cura d'ALIER I AIXALÀ, Roger: “Política feixista a 
les Balears (1936-1939), a Recerques, Núm. XII. Universitat Pompeu Fabra i Universitat de 
València, 1982. P. 166, nota 92. 


17 Fragment d'un informe emès pel capità de corbeta britànic W.L.M. Brown l'abril de 1938, 
recollit per MASSOT I MUNTANER, Josep: Aspectes de la Guerra Civil a les Illes Balears. 
Publicacions de l'Abadia de Montserrat. Barcelona, 2002. PP. 192 — 195. 

Aviadors italians fent broma, al Grand 
Hotel de Palma, sobre el senzill que els 
resultava anar a bombardejar Catalunya. 
(Fotografia: Col.lecció Marco Bruni). 


Un exemple de la regalada vida que disfrutaven els aviadors italians durant 
el conflicte queda prou palès en el següent fragment d'una carta escrita pel 
sotstinent Federico Cozzolino, pilot d'un S.79: 


"Escric des de l'Hotel Royal, perquè avui els oficials hem canviat d'hotel. 
En el Grand Hotel s'hi era al cor de la ciutat i era molt més còmode perquè 
estavem més a prop del camp. Aquí s'està una mica lluny de la ciutat i per tant 
ens és menys còmode. Però d'altra banda aquest és l'hotel més bonic de 
Mallorca. Imagina, està a primera línia de mar i gaudeix d'una fantàstica vista. 
La meva habitació té una bonica balconada des de la qual la vista des d'un 
costat abasta la ciutat i de l'altre tot el port. Jo, estant a la meva habitació amb 
la balconada tancada, sento la remor de les onades que colpegen les vores dels 
jardins de l'hotel. T'asseguro que és una cosa encantadora, divina. No obstant 
això, a aquest bonic lloc, a aquest mar tan blau i a aquesta lluna tan gran, a 
totes aquestes belleses naturals, els manca una sola cosa que és essencial: la pau, 
la tranquil: litat. "$ 

Comptant amb els camps d'aviació de Son Sant Joan i Ses Salines, 
reforçats pel de Son Bonet i altres punts d'aterratge menys utilitzats, així com 
amb la base d'hidroavions de Pollença (en la qual operaven principalment els 
hidroavions pilotats pels alemanys de la Legión Cóndon, P Pilla de Mallorca es 


Fragment d'unes notes biogràfiques incloses a http://www.storiologia.it/aviazione2/ 
cozzolino.htm (Consulta 16 de maig de 2012. Traducció de l'autor.) 


D L'esquadreta Aufkliirungsgruppe See 88 (AS/88) de la Legión Cóndor, dotada amb hidroavions 
Heinkel He-59 va arribar el 9 de juliol de 1937, va establir la seva base al port i el seu personal 
es va hostatjar majoritàriament a l'hotel Illa d'Or. Al contrari que les unitats italianes establertes 
a l'illa, els aviadors de la base de Pollença van tenir un considerable nombre de baixes, tant en 
combat com per causa d'accidents (18 hidros i 21 aviadors). HERRERA ALONSO, Emilio: 
“La base de hidros de Pollensa”. Dins Aeroplano Núm. 10. Instituto de Historia y Cultura 
Aeronáuticas. Madrid, 1982. PP. 87 — 90. 

va convertir en la principal base aeronaval dels feixistes al Mediterrani, des de 
la qual exercien un estricte control de les rutes marítimes i obstaculitzaven en 
gran manera qualsevol tipus de subministrament que per aquesta via es destinés 


al bàndol lleial. 


El camp d'aviació de Son Sant 
Joan va arribar fins i tot a canviar 
el seu nom pel de "Luigi Nerieri" 
en bomenatge a un dels seus 
aviadors, abatut quan atacava 
Menorca (Fotografia: Autor 
desconegut. Col.lecció particular). 


Una visió de l'abast assolit pels 
bombarders italians des de 
Mallorca ens la dóna aquest 
mapa que il-lustrava un informe 
sobre les accions realitzades per 
l'aviació legionària de les Balears 
en el decurs de l'any 1938. 

La seva llegenda resa: Nombre 
de bombardeigs i localitats 
bombardejades per l'Aviació 
Legionària de les Balears durant 
l'any 1938. No estan compreses 
28 localitats bombardejades 

una sola vegada 

(Fotografia: US, OMS). 

La defensa antiaèria de Barcelona durant la tardor de 19387 


El mes d'abril, les tropes rebels havien aconseguit arribar al Mediterrani 
i conquerir Vinaròs, Benicarló i Ulldecona entre altres poblacions, establint 
un corredor sota el seu domini que anava des de l'Ebre fins Alcalà de Xivert, i 
que tallava en dos el territori republicà. El control d'aquesta franja de terreny 
els va suposar no tan sols el poder aillar físicament Catalunya de la resta del 
territori lleial, sinó que també els va permetre que l'aviació amb base a la 
península pogués sortir al mar i regirar-se contra les poblacions costaneres, 
afegint els seus atacs als que fins llavors havia estat duent a terme l'aviació amb 
base a les Balears. 

Dissortadament per Barcelona, aquest increment en els atacs enemics es 
corresponia amb una notable disminució de la pròpia capacitat de defensa 
antiaèria. 

Sobre el paper, l'artilleria antiaèria que operava a Catalunya l'any 1938 
estava formada per gairebé un centenar de peces de diversa tipologia, dos terços 
de les quals constituien la Brigada 
de Maniobra, formada per les 
agrupacions 1 i 3, que totalitzaven LA VANG UA RD IA 
66 peces i 6 metralladores. L'altre 
terç es distribuia entre els grups 
fixes, que eren: el de Barcelona, 
format inicialment per una bateria 
Skoda de 76,5 mm., una bateria 
soviètica de 76,2 mm. model 
1931, una bateria Vickers de 105 
mm. i dues bateries Oerlikon de 
20 mm., totes elles de 3 peces 
cadascuna, i altres bateries situades 


LA D.E C A, CONDECORADA 
POR SU MAGNIFICA ACTUACION 


La Brigada de Maniobra de la DECA, que ; 
bavia deixat Barcelona, va tenir un brillant == 
paper a la batalla de l'Ebre. La Vanguardia, Po 

diumenge, 11 de setembre de 1938. E 


20 Vegeu DURAN SUBIRANA, Vicenç, OCHOA GONZÁLEZ, Juli i RIERA PRENA- 
FETA, Francesc: "Defensa antiaèria de Barcelona”, a Indrets d'una guerra (1936-1939). Secció 
Excursionista de l'Ateneu Santjustenc (SEAS). Sant Just Desvern, 2011. PP. 63-76. 

respectivament a Girona, Roses, Portbou, Puigcerdà (2 bateries), Tarragona, 
Reus i Tortosa. 

A començament de juny, amb l'arribada de la Brigada de Maniobra, que 
havia estat retirada del front del Segre, s'havia concentrat a Barcelona la pràctica 
totalitat de l'artilleria disponible, en previsió de l'atac que el comandament 
republicà tenia intenció d'efectuar en el sector de l'Ebre. És per aquest motiu 
que durant aquell breu període s'havia pogut dir que Barcelona havia estat la 
ciutat millor protegida del món contra els atacs aeris. 

Poc més tard, a partir del 25 de juliol, es va lliurar la que sens dubte va 
ser la major i més sagnant batalla de tota la guerra, on es decidiria 
definitivament quina seria, no gaire temps més tard, la fi d'aquella contesa. La 
manifesta superioritat de les armes rebels i la signatura en aquell mateix temps 
dels acords de Munic entre França, Gran Bretanya i Alemanya, que 
impossibilitaren la internacionalització del conflicte, acabarien sentenciant la 
sort de la República. 

La batalla de l'Ebre va obligar a desmantellar pràcticament tota l'artilleria 
que hi havia en aquell moment a Barcelona, i la major part de les peces que 
protegien la ciutat van haver de marxar cap al front. A més, les bateries número 
13 (canons soviètics de 76,2 model 
1931) i 513 (canons Oerlikon de 20 
mm) van passar a dependre de la 
Tercera Agrupació de la Brigada de 
Maniobra, i van marxar, amb ella, a 
operar al front de l'Ebre. 

Amb el desviament d'una 
considerable part dels efectius de 
la defensa antiaèria per tal 
d'emprar-los en aquesta batalla, 
Barcelona, com la resta de la 
rereguarda republicana, es va quedar 
notablement desguarnida, i això es 
notava especialment en la creixent 
impunitat amb la qual actuaven els 
agressors aeris. 


Un dels canons Vickers del 10,5 de la bateria 
que estava emplaçada al turó de la Rovira 
(Fotografia: Autor desconegut. España en 
Llamas). 

En aquells moments, la defensa antiaèria de la capital del Principat havia 
quedat reduida a només tres bateries, amb un total de nou peces, que és el que 
quedava del Grup Fix de Barcelona: 

Una bateria de 3 canons Vickers situada al turó de la Rovira, que havia 
començat a operar en aquell emplaçament el 4 de març de 1938. Aquests 
canons, que també eren coneguts col-loquialment com a 105/45 o també 10,5, 
tenien un calibre de 105 mm. i el seu canó, amb una ànima de 32 estries, tenia 
una llargada que era 43,5 vegades major que el diàmetre, és a dir, mesurava 
4,77 m. El pes total de cada canó, amb el seu tancament de falca inclòs, era de 
1.841,5 Rg. Obturaven amb una beina que encabia una càrrega de projecció 
de 3,859 Kg., i els seus projectils, de 15 Kg., amb una espoleta de 22 polzades, 
tenien un abast horitzontal de 13,4 Rm., per un sostre, en tir vertical, de 7,85 
kilómetres. La cadència mitjana de tir de cada una d'aquestes peces venia a ser 
de 4 dispars per minut. 

Una altra bateria formada per 3 canons Skoda de 7,65 model 1919. 
Aquest model era l'únic antiaeri de l'exèrcit espanyol quan va començar la 
guerra. Els elements de punteria estaven duplicats i tenia dues alces situades a 
dreta i esquerra de la peça. Cada canó pesava 2.421 kilos. El seu abast angular 
en sentit horitzontal era de 3609, i el vertical cobria des de -3° fins a 859, sent 
el seu abast vertical de 8.300 i horitzontal de 13.600 metres. La bateria 
comptava amb direcció de tir AM 17 i un telèmetre plegable de 4 metres. 

Una tercera bateria, també mòbil i de tir ràpid, la 512, integrada per 3 
canons?! Oerlikon de 20 mm, que generalment actuava dividida; així, hi ha 
constància de que a començament d'abril hi havia una peça instal-lada a la 


Canó Oerlikon de 20 mm., 
muntat sobre un camió rus 
ZIS-5 (conegut aquí com a 
3HC per desconeixement de 
l'alfabet ciríb lic), circulant 
per l'avinguda Diagonal 
(llavors avinguda Catorze 
d'Abril), a l'alçada del carrer 
de Muntaner (Fotografia: 
Arcbivo Histórico del PCE). 


21 Una regla no escrita d'ampli abast diu que tota peça de calibre igual o superior a 20 mm. 
ha de rebre el nom de canó, i no el de metralladora. 

torre de Jaume I, una altra a l'estació de França i la tercera a Montjuic. Aquestes 
peces, de fabricació suissa, estaven especialment dissenyades com a canons 
antiaeris. Pesaven 62 kilos i tenien una cadència de 280 trets per minut. Podien 
disparar projectils perforants o explosius mitjançant un carregador cilíndric de 
60 cartutxos o un de 20 tipus petaca i empraven una munició molt potent, el 
20 x 110 RB. Els seus principals inconvenients, però, eren l'elevat cost 
d'aquesta munició (una lliura esterlina cada projectil) i el seu abast relativament 
petit (1.800 metres). 

Per fer-nos una idea del grau de precarietat que suposava el disposar 
únicament d'aquestes migrades defenses, només ens caldrà tenir en compte 
que l'any 1939, tot just un any després, Gènova, una altra gran ciutat de la 
Mediterrània occidental, estava defensada contra els possibles atacs aeris dels 
Aliats per 24 bateries antiaèries de 4 peces cadascuna i per 76 metralladores. 

En una època com aquella, en la que encara no existia el radar, la detecció 
dels avions enemics que es poguessin aproximar depenia bàsicament dels 
fonolocalitzadors i dels punts d'observació avançats. 

El fonolocalitzador era el principal instrument per a detectar la presència 
d'avions a distància. Permetia captar el soroll del motor d'una aeronau que 
s'aproximés, molt abans que s'hagués pogut establir contacte visual amb ella, 
i determinar la seva situació i trajectòria abans de la seva arribada. Se 
n'encarregaven dos operadors, i, a grans trets, constava de dues parelles de 
grans trompes o botzines, disposades en forma de creu, que captaven el soroll 
del llunyà motor i el transmetien, augmentant-lo, als operadors. Els dos 
elements de cada parella de trompes estaven convenientment separats entre 


Un dels fonolocalitzadors que es van utilitzar a la defensa antiaèria de 
Barcelona (Fotografia: Autor desconegut. Atlas ilustrado de Armas y 
Uniformes de la Guerra Civil Española). 

ells per tal d'ajudar així el sentit estereofònic de cada un dels operadors. La 
parella de trompes que estava arrenglerada i treballava en sentit horitzontal 
permetia al seu operador determinar l'azimut (angle horitzontal) de l'avió 
detectat. Al mateix temps, l'altra parella que estava disposada verticalment i 
que treballava en aquest sentit, donava al segon operador informació sobre 
l'elevació (angle vertical) de l'aeronau. La conjunció d'ambdós registres 
permetia determinar la situació i trajectòria de l'avió. 

En una ciutat costanera, com és el cas de Barcelona, els punts d'observació 
avançats per preveure els atacs procedents de Mallorca s'havien de trobar 
forçosament situats al mar. En aquest sentit, Vicenç Guarner, cap d'Estat Major 
de l'Exèrcit de l'Est fins l'any 1938, ens diu: 


"El sistema de detección era también improvisado y defectuoso. Dos yates 
de recreo, provistos de estaciones de radio, salían de noche para hallarse de 
madrugada hacia la ruta marítima de Baleares. "7 


A partir de febrer de 1938, els iots, la regular permanència dels quals en 
aquelles aigües hagués estat de difícil justificació, foren substituits per 
embarcacions de pesca. Una d'elles era la barca d'arrossegament "Joven Ramón" 
que, havent estat incautada per la flota republicana el febrer de 1938, i amb el 
seu nom canviat pel de "República", va complir aquesta tasca preventiva 
enquadrada en la Flotilla de Vigilancia y Defensa Antisubmarina de Cataluña.” 

Aquestes embarcacions es podien situar, com a molt, a uns vint o trenta 
kilómetres de la costa, amb la qual cosa, quan podien avisar de l'aproximació 
d'avions enemics procedents de Mallorca, aquests ja només es trobaven a uns 
cinc minuts de vol de les nostres costes. 

Per a poder fer front als atacs nocturns, Barcelona comptava amb quatre 
projectors, un dels quals estava emplaçat a l'estribació de la muntanya de Sant 
Pere Màrtir coneguda actualment com a Turó de la Torre, en la que s'havia 
bastit un búnquer subterrani, que avui encara es conserva parcialment, per 
hostatjar la seva dotació. 


22 GUARNER VIVANCOS, Vicente: Cataluña en la guerra de España. G. Del Toro. Madrid, 
1975. P. 206. 


25 En acabar la guerra, aquesta embarcació va recuperar el seu antic nom i va tornar a l'activitat 
pesquera fins l'any 2000, en que deixà d'estar en actiu. Convenientment restaurada, s'exhibeix 
actualment a l'exposició permanent del Museu Marítim de Barcelona, on té el número 19714 
d'inventari. 

En aquesta fotografia de possible caire propagandístic es pot veure el projector que estava situat al 
turó de la Torre, amb alguns dels seus servidors, tot just en el punt on actualment hi ha una torre 
de conducció elèctrica. Els observadors aparenten atalaiar l'horitzó en direcció a Mallorca. Al fons, 
cap al centre de la fotografia, es distingeix la silueta de la Penya del Moro (Fotografia: Autor 
desconegut. Spanish Civil War Air Forces). 


El projector que operava a Sant Pere Màrtir era una patent de la firma 
americana Sperry Gyroscope Corporation?! 
de tipus cardan” bastida sobre un xassís amb rodes per tal de poder-la moure 
i situar on convingués. 


i estava muntat en una estructura 


La llum que emetia era produida per dos elèctrodes de carboni, un positiu 
i l'altre negatiu, que produien un arc voltaic de 150 amperis d'intensitat i d'una 
polzada (2,54 cm.) de longitud en el focus d'un mirall parabòlic, fet de llautó 


24 Aquesta firma l'havia començat a fabricar l'any 1932, i l'any 1944 la firma General Electric, 
que havia succeït a la Sperry en la seva fabricació, va deixar de construir-los, ja que amb l'apa- 
rició del radar aquests sistemes de detecció van quedar obsolets, deixant de tenir cap interès 
militar. 


23 Aquest tipus de suspensió, desenvolupat per Gerolamo Cardano al segle XVI i format per 


dos cercles concèntrics d'eixos articulats i disposats en creu, permet enfocar el raig de llum 
del projector en qualsevol direcció. 

amb una capa de rodi, de seixanta polzades (152,40 cm.) de diàmetre. El 
resultat era la formació d'un potent raig lluminós de 800.000.000 bugies que 
podia ser vist des d'una distància aproximada de cinquanta kilòmetres, i que 
oferia un abast efectiu de 9 kilómetres. 

Del projector se n'encarregava un operador que, situant-se en una zona 
segura immediata, s'encarregava d'engegar-lo quan li ho indicaven des de 
l'estació de control i d'assegurar-se de que l'arc voltaic es formés 
convenientment. Atès que els elèctrodes s'anaven consumint, després d'un 
parell d'hores d'estar funcionant el projector, li calia canviar-los per uns de 
nous. També, en el cas d'una possible interrupció de la comunicació amb 
l'estació de control, aquest operador podia manegar tot sol l'aparell, fent servir 
un comandament a distància auxiliar, unit al projector per un cable d'uns 3 
metres i mig, cosa que li permetia d'allunyar-se del raig lluminós i aconseguir 
així no tant sols una millor visió sinó també una major seguretat en cas d'atac. 

El projector era alimentat per un generador conegut col-loquialment com 
Ja burra", que li subministrava l'energia que li calia per al seu funcionament. 
Pesava unes 3 tones i, mitjançant un motor de sis cilindres, que funcionava 
amb gasolina, però que podia admetre d'altres combustibles de ventura com 
el gasohol (barreja de gasolina amb alcohol per a alleugerir despeses), produia 
corrent contínua amb una potència nominal de 15 KW, la qual podia arribar 
fins als 16,7 KW. Aquest generador acostumava a situar-se a cosa d'una 
cinquantena de metres del projector, i només li calia un operador que molts 
cops, era el mateix que s'encarregava del projector. 


Aspecte recent de l'interior de la casamata de servei del projector del Turó de la Torre, amb clars 
indicis d'baver estat ocupada ocasionalment per estadants furtius. (Fotografia de l'autor). 

Pel que es veu, aquest projector, igual que els canons que tot seguit 
s'esmenten, no s'hi va estar tot el temps que va durar el conflicte, i al final va 
acabar sent retirat d'allà. Pel contingut d'un comunicat dels bombers de 
Barcelona del 23 de maig de 1937 emès per causa d'un petit incendi que es va 
declarar en aquell sector, en el que es fa menció de la presència de la Brigada 
de Reflectors en tal indret, sabem que, almenys en aquella data, encara hi estava 
instal.lat. 

Una explicació popular del perquè de la retirada del projector d'aquell 
emplaçament és que resultava ineficaç: 


“...es va posar un focus, a la punta de baix, allà on ara surten les línies 
d'alta tensió. Aquell focus va funcionar algunes vegades, però es va treure 
perquè resulta que quan encenien el focus, il-luminava la muntanya, la 
carretera, il-luminava quasi més a baix que a dalt." 


Hi ha altres possibles motius que podrien justificar tal retirada. Es podria 
considerar la possibilitat de que hagués estat retirat per tal d'aplicar-lo als 
aterratges de les cada cop més nombroses actuacions dels caces de l'esquadreta 
de caça nocturna, de la que tot seguit en parlem, o bé que hagués estat 
neutralitzat o destruït com a conseqüència de l'aviació enemiga, tema que més 
endavant es tractarà. 


L'aviació. La caça nocturna 


Un altre element de vital importància en la defensa de Barcelona va ser, 
sense cap dubte, l'aviació. 

Les forces aèries de la República Espanyola, conegudes popularment com 
“La Gloriosa”, havien estat creades el maig de 1937 a partir de la reorganització 
de les diverses agrupacions aèries amb que comptava el bàndol republicà, i 
estaven formades per dues branques diferenciades. Una d'elles era l'Arma 
d'Aviació, que comprenia les diverses esquadres de combat que constituien les 
forces aèries, l'Estat Major i les escoles de formació de pilots i tècnics, i l'altra 
era la Subsecretaria d'Aviació, encarregada de l'organització i administració, i 
de la que depenien totes les indústries dedicades a la fabricació i manteniment 
dels avions i altre material de les forces aèries. 


26 Entrevista a Josep Anguera i Badia, veí de la barriada espluguina de Finestrelles, realitzada el 
28 de setembre de 1994 per Josep Maria Contel. 

D'entre els diversos tipus d'avions que en major o menor nombre 
disposaven els republicans, els avions de caça que predominaven eren els 
aparells de disseny soviètic Polikarpov 1-15, coneguts popularment pel nom 
de Xatos i els Polikarpov 1-16, que rebien el nom de Mosques. Amb ells es va 
formar l'Esquadra 11, de caça, en la que els Xatos constituien el Grup 26 i els 
Mosques el 21. 

Tot i que la guerra havia començat amb una certa superioritat aèria 
republicana, en aquells moments, la inferioritat de les seves forces respecte de 
les de l'enemic era alarmant, i això va motivar que, per tal d'optimitzar al 
màxim els seus cada cop més migrats recursos, el seu principal tret fos l'extrema 
mobilitat que els va caracteritzar: 


“A mesura que l'Exèrcit Popular anava reculant, la superioritat numérica 
del seu adversari augmentava i, en vigílies de la batalla de l'Ebre el juliol de 
1938, la més important de les ofensives republicanes destinada en part a 
impedir la caiguda de València i a allargar la guerra, "la Gloriosa" podia fer 
front a l'enemic amb 11 esquadretes incompletes de caça, mentre que els seus 
adversaris en disposaven 3 de la Legió Còndor, 10 de l'Aviació Legionària 
italiana, 2 a les Balears i 6 o 7 més de nacionals. En total, poc més d'onze 
esquadretes contra vint-i-una o vint-i-dues de franquistes. I si la desproporció 
numèrica entre els efectius de caça era evident, el desavantatge pel que fa al 
nombre de bombarders, tant lleugers com pesats, encara era molt més ampli i 
cabdal en favor dels franquistes. 

Podem concloure, doncs, que la trajectòria de la Gloriosa al llarg de la 
guerra transcorregué paral-lela a la de les operacions terrestres, intervenint 
incansablement en tots els fronts i les batalles i actuant cada vegada més 
desesperadament en resposta a les ofensives enemigues. Un fet prou 
simptomàtic que demostra aquesta circumstància és el de la constant mobilitat 
de tots els elements de l'aviació republicana arreu del territori on es combat i 
les ininterrompudes anades i vingudes dels aparells republicans d'unes regions 
a les altres. En aquest punt, els aeròdroms de campanya jugarien un paper 


essencial en el desplegament i intervenció de les seves unitats .”2 


27 ÍNIGUEZ GRÀCIA, D.: El Vesper de la Gloriosa. L'aviació republicana. Ed. Llibres de Ma- 
trícula. Calafell, 2002. P. 22. 


39 


Juli Ochoa i González 


Restes d'un bombarder italià S.81 de la 251 Squadriglia pilotat pel tinent Ezio 
Maccani, abatut a Montcada el 25 d'octubre de 1937 per l I-15 republicà 
que pilotava el també tinent Yevgenii Stepanov. Els seus sis tripulants van 
resultar morts (Maccani rebé a títol pòstum la medalla d'or al valor militar i 
encara avui dia, un carrer de la ciutat de Trento duu el seu nom). 
(Fotografia:Autor desconegut. http://montcadapost. blogspot.com.es). 


Dins de la caga republicana, una unitat altament especialitzada va ser 
l'esquadrilla de caça nocturna. Els èxits obtinguts pels pilots soviètics Mihail 
Yakusin i Anatoli Serov en combats nocturns mantinguts l'any 1937 sobre el 
front de Madrid havien propiciat que tots els pilots republicans que en 
endavant es formessin haurien de conèixer també la caça nocturna, així com 
que es formés una unitat especialitzada en aquesta nova modalitat de lluita 
aèria, dotada principalment amb aparells Polikarpov 1-15, els prou coneguts 
Xatos. En aquells moments, el cap d'aquesta unitat era l'alemany d'ascendència 
jueva, nacionalitzat espanyol, Walter Katz,” el qual se n'havia fet càrrec quan 
l'anterior cap, el rus Yevgenii Stepanov va tornar a l'Unió Soviètica el 27 de 
juliol de 1938. Des de la incorporació de Walter Katz, l'esquadreta de caça 
nocturna va operar generalment a Catalunya i València, on utilitzava els 
diferents aeròdroms existents en cada zona i simultaniejava la defensa de les 
poblacions de la rereguarda amb les operacions aèries necessàries en el propers 


fronts del Segre i de l'Ebre. 


28 Walter Katz trobaria la mort l'11 de novembre de 1938 quan el seu aparell va ser tocat pels 
antiaeris enemics mentre metrallava el cap de pont rebel de Serós, a la riba esquerra del Segre. 
El va succeir en el càrrec el tinent català Josep Falcó Sanmartin. 

L'avió de Walter Katz repostant 
combustible, ajudat pel llum d'un 
projector (Fotografía: Associació 
d'Aviadors de la República, ADAR). 


Els canons de Sant Pere Màrtir 


Una mica més amunt de l'emplaçament del projector anteriorment 
esmentat, gairebé al cim de Sant Pere Màrtir i a pocs metres de la partió amb 
el terme de Sant Just, havien estat instal-lats al començament del conflicte uns 
antiaeris de fortuna confeccionats a partir de vells canons de campanya 
Schneider 75/28 model 1906, els quals eren servits per personal 
majoritàriament basc que havia arribat aquí quan les localitats frontereres 
d'Irun i Hondarríbia van caure els primers dies de setembre de 1936 en mans 
d'una columna dirigida pel tinent coronel facciós Alfonso Beorlegui. 


Dos dels soldats bascos, de noms Mateo i Vicente, que servien els canons Schneider 
emplaçats a Sant Pere Màrtir. Detall d'una fotografia propietat de Carolina 
Romeu Ortillés. 

Aquests canons, que havien estat instal-lats l'octubre de 1936 i que no 
estaven situats damunt de cap plataforma en especial, sinó que descansaven 
directament sobre el terra,” a la pràctica no van arribar a actuar, llevat que no 
fos per algun possible tret de prova que realitzessin. Carlos Alvarez Rodríguez, 
un dels artillers que va formar part d'aquell destacament, així ho afirma: 


“- ¿Y cómo eran estos cañones del 7,52 

- Pequeccefios... 

- ¿Qué disparaban?, ¿y aquellos los hacían servir como defensa antiaérea? 
- Si. Pero no, no, no, no se llegó a, a, casi a usar. 

- No se llegó a usar 


- No se llegó casi a usar." X 


José Maria Aguirre Salaberria, que també va servir en aquella bateria, 
encara afegeix: 


“Afortunadamente no tuvimos que disparar. Porque si disparamos nos 
cargamos a la mitad de la población. Porque eso no le pegaba a un carro de 


paja. Pero era antiaérea, artillería antiaérea. Yo creo que lo único positivo sería 


I iad ió de risa al I je. Parecía un circo. "3: 
que a gun aviador se murio de risa al ver aque montaje. arecia un Circo. 


Canó de campanya Schneider 75/28 model 
1906, igual que els que van estar emplaçats a 
Sant Pere Màrtir durant el breu període 
comprès entre octubre i desembre de 1936. 
Aquests canons són els únics dels quals hi ha 
constància certa de que van estar instal-lats 


durant algun temps en aquell indret (Musée de 
l'Armée, Paris). 


2 Aquest particular, confirmat pel testimoni dels propis artillers bascos, quiestiona la pretensió 
de que les bases de formigó recentment monumentalitzades dalt de Sant Pere Màrtir hagin estat 
utilitzades algun cop per sustentar peces d'artilleria antiaèria. Detalls físics encara avui netament 
perceptibles en els punts que havien de ser els anclatges, contribueixen a descartar-la. 


30 Entrevista a Carlos Alvarez Rodríguez realitzada a Irún el 31 d'agost de 2004 per Jordi 
Amigó. 


3 vvvyve.iesjosepsuredaiblanes.com/Departaments/DepFilosofia/texts/sociologia/entrevisteajo- 
semariaaguirre.htm (Consulta: 14 d'abril de 2003). 

Un informe de l'Estat Major del Quarter General de les forces enemigues, 
datat el mes de desembre de 1936 i basat en informacions procedents de la 
Cinquena Columna, en descriure les defenses antiaèries de Barcelona, fa 
menció explícita de la presència d'aquests quatre canons a la muntanya de Sant 
Pere Màrtir. 2 

Aquelles peces foren retirades a finals de desembre d'aquell mateix any 
per tal de ser dutes, juntament amb la seva dotació, a Sant Feliu de Guíxols, 
on van actuar com a artilleria de costa, tot passant a ser la catorzena batería, 
adscrita a l'exèrcit de l'Est. 

Pel que fa als trets de canó suposadament provinents de la zona de Sant 
Pere Màrtir que alguns testimonis asseguren recordar, podria ben bé tractar-se 
d'algun dels pocs dispars de prova efectuats durant el breu període en que van 
actuar els artillers bascos, o potser fins i tot dels que va fer la bateria antiaèria 
número 13, formada per tres canons soviètics del 7,62, amb una dotació d'una 
cinquantena d'homes que manava el llavors tinent Narcís Lecha i Font, la qual 
va estar instal-lada durant la tardor de 1937 al capdamunt de la Diagonal, en 
el Club de Polo, abans de ser enviada cap al front de Terol. $ 

Dalt del cim, a l'ermita, va funcionar durant tot el conflicte un punt 
d'observació, possiblement vinculat al projector que es trobava més avall, la 
informació del qual se sap que fou aprofitada per l'esmentada bateria del 76,2 
durant el temps que va estar al peu de la muntanya." 


Canó soviètic del 76,2 model 1931 com els que 
integraven la bateria número 13 manada pel 
tinent Narcís Lecha, que va estar instal.lada al 
Club de Polo durant la tardor de 1937. 
(Fotografia:Autor desconegut. 
http://zylkos.dobroni.pl). 


22 CONTEL RUIZ, Josep Maria: Gràcia, temps de bombes, temps de refugis. Ajuntament de 
Barcelona. Barcelona, 2008. P. 92. 


33 Entrevista a l'ex-capità d'artilleria de l'Exèrcit Popular de la República Narcís Lecha, realit- 
zada el 10 de juny de 2006 en el seu domicili de Girona per Francesc Riera, Jordi Amigó i Juli 
Ochoa. 


31 En el curs de la mateixa entrevista, Narcís Lecha ens va confirmar l'existència d'aquest punt 
d'observació al cim de Sant Pere Màrtir, independent de la seva bateria de canons. 

e 


Aules escolars i habitatges dels mestres al carrer de la Creu, dit llavors carrer d'Ascaso. Segons el 
testimoni de la senyora Espinós, les detonacions dels canons li esbotzaven els porticons de les finestres 
(Fotografia: Arxiu Històric de Sant Just Desvern, fons Magí Campreciós). 


Un dels testimonis que recorden aquelles canonades va ser Dolors Espinós 
i Marquès, vídua del mestre del Grup Escolar Municipal Manuel Pardo i 
Palahi, la qual afirmava que els esclats dels trets de canó que es disparaven "des 
de Sant Pere Màrtir" feien que s'obrissin els porticons de les finestres de casa 
seva, una de les vivendes de mestres del carrer de la Creu. Atès que aquesta 
senyora va marxar de Sant Just el mes d'octubre de 1937, quan el seu marit 
fou cridat a files (moriria cinc mesos més tard al front de Madrid), és de sentit 
suposar que els trets de canó als quals fa referència només podien haver estat 
fets per alguna de les dues bateries abans esmentades. 

Un altre testimoni d'aquelles canonades és Antònia Batllori Escorigiúela, 
natural de Sants. Al poc d'haver complert els tretze anys, en intensificar-se els 


35 Entrevista a Dolors Espinós realitzada el 21 d'abril de 2006 per Jordi Amigó en el decurs de 
l'acte d'homenatge als exregidors i familiars de l'Ajuntament de Sant Just Desvern durant el 
període republicà, fet amb motiu del 75è aniversari de la proclamació de la Segona República. 


44 


Aquella nit d'octubre. 75 anys del bombardeig de Sant Just Desvern 


bombardeigs sobre Barcelona, va deixar el 
domicili a la ciutat i va venir, juntament amb els 
seus pares, Miquel Batllori Escatx i Anna 
Escorigúela Reymonde, a la caseta que tenien a 
Sant Just. El seu pare, que era tramviaire, havia 
quedat molt afectat anímicament per la 
destrucció d'un tramvia i la mort de tots es seus 
passatgers quan va tenir lloc l'explosió de la 
bomba del Coliseum. A Sant Just, vivien en una 
caseta sense número de la Plana Padrosa i 


l'Antònia assistia a les escoles municipals. 


Antònia Batllori Escorigiela. 
Detall d'una fotografia feta 


davant el curs 1937/38 La senyora Batllori recorda: 
(Fotografia: Col-lecció Núria e . 
Mila Ripoll. ... quan estàvem a casa passaven les 


bombes per sobre, ja que teníem una muntanya, 
Sant Pere Màrtir, en la qual hi havia unes 
bateries. "7 


També ens parla dels trets d'aquells canons en Ramon Fontanals Vivés, 
fill de can Rodes, que en aquell temps tenia onze 
anys: 


Jo hi vaig anar-hi després, però els nanos, 


quan estavem aquí, primer sentiem els espetecs 


i després veiem la fogonada dels canons" Y 


Canó antiaeri Bofors de 40 mm. model 1937 muntat 
sobre un camió nord-americà marca Autocar. És molt 
probable que fos una bateria formada per tres unitats 
anàlogues a la de la fotografia la que protagonitzés la 
temptativa que descriu Josep Anguera (Fotografia: 
Archivo Histórico del PCE) 


36 Entrevista a Antònia Batllori Escorigiiela, realitzada l'any 2010 a Collblanc per la seva 
neta Èlia Guisado. Es pot consultar en el blog: 
http://aquellsanysalfranquisme.wordpress.com/ (lectura del 8 d'agost de 2012). 


Y Entrevista a Ramon Fontanals Vivés realitzada el 9 de gener de 1977 per Jordi Amigó. 
Transcripció de Juli Ochoa. 

No cal donar massa importància al fet de que el pas del temps li hagi fet 
canviar l'ordre en la seva memòria (primer es veu la claror de la flamarada i 
després se sent la detonació). De totes maneres, és significativa la 
desincronització que esmenta entre la visió d'aquella claror i la percepció del 
soroll, que és més acusada com més lluny es troba de l'espectador. En 
l'hipotètic cas de dispars efectuats a Sant Pere Màrtir i vistos des de Sant Just, 
aquesta mínima diferència no hagués estat pràcticament perceptible. És, doncs, 
molt possible que els trets que recorda el senyor Fontanals es fessin des de més 
lluny. 

Des de la marxa dels artillers bascos, Sant Pere Màrtir no va estar equipat 
en tot el conflicte d'una manera estable amb cap altra peça d'artilleria, llevat 
d'alguna possible ocupació ocasional i puntual per part de peces 
transportables, $ com és el cas de la temptativa que hi va haver cap al juny de 
1938 d'instal-lar una de les bateries mòbils de la Brigada de Maniobra quan 
aquesta fou retirada del front del Segre i desplegada per diversos punts de 
Barcelona. Sembla ser, però, que en aquella ocasió les peces no van arribar a 
ser instal-lades. El veí de Finestrelles Josep Anguera i Badia, que llavors tenia 
15 anys, ens diu: 


"devia ser l'any 38, van pujar un dia a la tarda tres camions amb tres 
canons antiaeris, i quan van estar a mitja carretera, la que va paral-lela a la 
muntanya, recta, perquè la carretera fa varis revolts, quan van ser allà a prop 
van parar els camions, van estar... què et diré jo? tres o quatre dies parats. Al 
cap d'aquest temps van pujar a dalt, van donar la volta i van marxar els 
camions. I no es van arribar a instal-lar els canons a Sant Pere Màrtir, se'n van 


anar al front, i allà no van estar mai instal-lats els canons..." 


És molt possible que després d'aquesta temptativa, ja no es tornés a pensar 
en emplaçar cap peça a dalt de Sant Pere Màrtir, ni tant sols en els moments 
finals de la guerra, en que l'arribada en retirada de les bateries que havien estat 
combatent a l'Ebre va suposar per Barcelona una nova i transitòria abundor 
d'unitats d'artilleria. 


38 Aquesta era una tàctica comunament emprada per les bateries antiaèries mòbils, que 
canviaven constantment d'emplaçament, especialment després de cada acció defensiva, 
per tal d'evitar ser atacades posteriorment. 


3 Entrevista a Josep Anguera, ja citada. 

Un informe emès el 3 de febrer de 1939 pel tinent 
coronel Carles Botet i Vehí, comandant general 
d'Artilleria, sobre l'actuació d'aquesta arma en la defensa 
de Barcelona els dies 24, 25, 26 i 27 de gener de 1939, 
en el que s'esmenten detalladament totes i cadascuna de 
les unitats que es trobaven a Barcelona i rodalies quan 
van entrar les tropes enemigues, tant les que ja hi eren 
com les que havien arribat de l'Ebre poc abans, no fa 
menció en cap moment de la possible existència de 
canons a la muntanya de Sant Pere Màrtir. 2 


El tinent coronel Carles Botet, comandant general d'Artilleria, no fa 
esment de la possible existència de canons a Sant Pere Màrtir 
(Fotografia: Autor desconegut. Col.lecció particular). 


El que si va funcionar a Sant Pere Màrtir durant bastant més temps que 
els canons va ser el projector, els raigs de llum del qual eren ben visibles des de 
lluny. 

Encara que el següent plantejament no fos necessàriament cert, per a la 
senzilla lògica de molts testimonis, la presència d'un projector comportava que 
en el mateix lloc també hi havia d'haver necessàriament altres elements de 
defensa antiaèria com, per exemple, els canons. Tal és el cas del testimoni de 
Maria Vinyeta, que des de la plaça de la Sagrada Família veia els raigs de llum 
del projector de Sant Pere Màrtir: 


“Per als nois de la colla cada bombardeig era una aventura. Generalment, 
eren al vespre i tots junts pujaven amb alguna llanterna les escales de les punxes, 
i per les finestretes, que semblaven espitlleres, veien com el cel que cobria la 
plaça s'omplia de reflectors. Des de Sant Pere Màrtir, on hi havia els canons 
de defensa, sortien els raigs de llum que s'encreuaven per poder disparar sobre 


els avions enemics que els italians enviaven des de Mallorca. "Í 


10 Informe reproduit a VERA DELEITO, Antonio: Defensa antiaérea republicana (1936-1939) 
Artillería y refugios (Algo de valor). Edit.: Jorge Vera de Leito Aparici. Requena, 1984. Apèndix 
12. PP. 429-431. 


41 VINYETA, Maria: “Aquella Placa!” Testimoni inclòs dins del projecte Vivències. La Barcelona 


que vaig viure 1931-1945. Ajuntament de Barcelona. Direcció de Serveis Editorials. Barcelona, 
2009. 

També des de Vallvidrera es podia contemplar l'acció dels diversos 
projectors que operaven: 


“A l'estar a dalt de tot es veia el Carmel, que hi havia els antiaeris, els de 
Sant Pere Màrtir, que hi havia un altre antiaeri, el Tibidabo, que hi havia el 
foco, a Montjuic hi havia els focos, per enfocar els avions que venien a 
bombardejar. Eh? Els veies que... els focos, com anaven buscant els avions, i 
els antiaeris, com els tiraven, i veies allà on queia la bomba. "7 

Des de la propera localitat de Cornellà, Serafí Garrigós Satoca podia veure 
la seva llum, juntament amb la dels altres projectors que també operaven al 
mateix temps en combinació amb les defenses antiaèries de la ciutat de 
Barcelona durant els tràgics bombardeigs del març de 1938: 


“... Por el mes de Marzo empezaron los bombardeos sin tregua, se 
iniciaron la construcción de refugios en Cornellá, como supongo que en 
muchos otros sitios. Los chavales que ya teníamos 17 o 18 años nos pasábamos, 
a veces casi toda noche en el que se construía bajo el Castell del Borni y sólo 
salíamos a respirar cuando estaban bombardeando para ver la luz de los 


reflectores y la explosión de los antiaéreos y, por la mañana, casi sin dormir, a 
trabajar.”* 


3 


Serafi Garrigós recordava haver vist des de Cornellà els raigs de llum del 
projector (Fotografia: Família Garrigós). 


Queda clar, però, que els antiaeris que esmenta aquest testimoni ja no 
podien ser els que havien estat instal-lats a Sant Pere Màrtir durant un primer 
temps. Tot recollint el que llavors es parlava a casa i a nivell de carrer, Ramon 
Fontanals ens dona una versió popular del perquè es van haver de retirar i ja 
no s'hi van tornar a posar d'altres: 


2 Testimoni recollit per la Comissió de la Memòria Oral del Districte de Sarrià-Sant Ger- 
vasi. (http://www.youtube.com/watch?v=-b00Wr8vEMQ8 Consulta: 24/02/2013). 


8 Testimoni de Serafí Garrigós Satoca, facilitat per l'amic Ricard García Vives el 27 d'agost 
de 2012. 

“... Doncs que els van tenir que treure. Tota la metralla queia sobre el 
poble. Segons com venien els avions, si disparaven, tota la metralla, tota, queia 
aquí sobre, a Sant Just i pels camps ... >% 


En aquests pobles situats al peu de Sant Pere Màrtir, qualsevol comentari 
fet per la població sobre els canons havia de ser, necessàriament de sentides o 
basant-se en interpretacions d'allò que es podia albirar, ja que no s'hi podia 
anar sota cap concepte: 


“- Vostè, per que diu que els van treure... Per què se'n va parlar? 


- Se'n va parlar, si, perquè allà dalt no podies pujar-hi. Era zona de guerra, 
allò. "7 


Cal suposar, però, que el cel de Sant Just quedaria suficientment cobert 
durant tot el conflicte bèl-lic per l'acció d'altres unitats antiaèries situades en 
diferents punts de l'àrea barcelonina, tant pel bo com pel dolent, com ens ho 
confirma la següent anotació d'un pagament realitzat per l'Ajuntament l'abril 
de 1938, i que apareix recollida a les actes municipals: 


“... a la mateixa [es refereix a la col-lectivitat de paletes) per tapar un forat 
a la teulada d'una casa del carrer Pi i Margall, amb motiu de la granada 
antiaerea que hi ha caigut, 50,50 ptes; ... "5 


Sant Just i el seu consistori en aquells moments 


L'Ajuntament, de clara orientació nacionalista, que hi havia a Sant Just 
al començament de la guerra, i que estava presidit per Daniel Cardona i Civit, 
ateses les circumstàncies d'aquells moments s'havia ampliat amb dos regidors 
més en representació dels sindicats CNT i UGT) i així es va mantenir fins que 
la Conselleria de Governació i de Seguretat Interior de la Generalitat de 
Catalunya, per tal de reflectir de manera més fidel la correlació de forces al 
govern de Catalunya, va decretar els dies 9 i 12 d'octubre de 1936 que s'havien 
de formar nous ajuntaments on estiguessin representades totes les forces 


44 Entrevista a Ramon Fontanals, abans esmentada. 


% Ibid. 


16 Arxiu Històric de Sant Just Desvern. Actes Municipals. Acta del 25 d'abril de 1938. 
P. 44 V. 

polítiques addictes a la República i en la mateixa proporció que es donava entre 
les que integraven el govern de la Generalitat. Així, en el nou consistori, que 
es va formar el 17 d'octubre de 1936, ja no estaven representats els nacionalistes 
d'Estat Català i Nosaltres Sols!, que van ser apartats dels seus càrrecs. 


Els tres alcaldes que hi va haver a Sant Just Desvern durant la Guerra Civil. D'esquerra a dreta: 
Daniel Cardona i Civit (fins el 17 d'octubre de 1936) Joan Viladoms i Càlix (des del 17 d'octubre 
de 1936 fins la seva fugida el maig de 1937) i Alfred Arts i Reinals (des del 25 de juny de 1937 
fins VI de febrer de 1939) (Fotografies: Arxiu Històric de Sant Just Desvern). 


D'acord amb el que havia estat decretat, el nou consistori es va formar 
amb tres regidors d'Esquerra Republicana de Catalunya, tres de la 
Confederació Nacional del Treball, tres de la Unió General de Treballadors — 
Partit Socialista Unificat de Catalunya i un de la Unió de Rabassaires de 
Catalunya. 

Els lamentables fets de maig de 1937, on fins i tot es va arribar a combatre 
dins del poble, i especialment a l'entorn de Can Meliton, havien ocasionat que 
el nou alcalde d'aquella formació, Joan Viladoms i Càlix, d'ERC, hagués hagut 
de fugir i amagar-se, tot abandonant l'alcaldia. El seu successor, també d'ERC, 
va ser Alfred Arís i Reinals, nomenat el 25 de juny de 1937, el qual va 
romandre en el seu càrrec fins al final de la guerra, i fins i tot durant un breu 
període de temps després de l'ocupació del poble pel bàndol vencedor. 

A l'entorn de la tasca que van haver de dur a terme i les diferents 
dificultats que van trobar en la seva gestió, el propi Alfred Arís ens donava 
aquestes pinzellades: 


cc > , > A . A dia > 4 é 
La guerra s'allargava més del que s'havia previst en principi. L'exèrcit 
s'estructurava i cada dia volia i necessitava més homes, les lleves s'emportaven 

els homes més joves i forts, les dones, moltes, treballaven en indústries de 
guerra, en el camp, cada vegada menys gent a treballar. La fam, en aquest 
temps, en certes famílies de Sant Just Desvern era molt greu. 

Com que Sant Just tenia i s'en collien moltes garrofes, les intercanviàvem 
amb pagesos del Solsonès per blat, patates, ordi i alfals. No va ser gens fàcil. 
Hi havia controls de gent incontrolada, però la Generalitat subministrà guies 
i armament per poder equipar la gent que anava a buscar el menjar i així fer 
arribar aquest a Sant Just Desvern. 

A l'estiu vingueren a residir a Sant Just una gran quantitat de famílies 
barcelonines, fugint dels forts bombardejos de l'aviació franquista. Tota aquesta 
gent llogava torres o bé s'encabia dintre les llars de familiars o d'amics. Malgrat 
que gairebé tots portaven la seva tarja de racionament de Barcelona, 
ocasionaven problemes de menjar, d'ordre públic. Hi havia alguns xicots 
camuflats o gent que no volia anar a la guerra. També va haver una altra 
arribada de refugiats de vàries províncies espanyoles. 7 

Durant la batalla de l'Ebre van venir refugiats de Gandesa i alguns d'ells 
van originar conflictes per problemes d'estatge, però amb l'ajuda de la 
Generalitat i amb l'autoritat recta i honrada es pogué hostatjar i atendre tota 
aquesta gent. Amb tot, molts d'aquests refugiats no estigueren molt temps a 
Sant Just. 

Ja s'entrellucaven les grans retirades de l'exèrcit republicà i això, per tant, 
volia dir més dificultats de tota mena: Gent armada que creuava el terme 
municipal, desertors, "Cinquena columna” infiltrada a Sant Just, ... etc. etc." 8 


17 Segons Antoni Malaret, aquests refugiats forans eren "bascos, especialment procedents de 
Sant Sebastià i Irun, que foren recollits per diverses famílies santjustenques i, més tard, de ciu- 
tadans —dones i nens- que fugien de l'assetjada capital madrilenya". Vegeu MALARET I 
AMIGÓ, Antoni: “Les primeres dècades del Segle XX” a Sant Just Desvern, un paisatge i una 
història. Ajuntament de Sant Just Desvern i Publicacions de l'Abadia de Montserrat. Barcelona, 


1987. P. 504. 


48 Fragments d'una entrevista a Alfred Arís i Reinals realitzada el 13 de febrer de 1982 per una 
comissió formada per Marcel-lí Giner, Gabriel Rigat, Antoni Vilagut, Sebastià Farràs i Jordi 
Cardona, membres del Grup d'Història de Sant Just Desvern, precursor del Centre d'Estudis 
Santjustencs. 

Targeta de racionament emesa per 
l'Ajuntament durant la guerra (Col.lecció 
particular). 


Per causa, principalment, de la 
pròpia dinàmica de la guerra, aquell 
consistori va haver de registrar freqüents 
canvis en la seva composició: 


"L'equip de govern municipal de 
Sant Just —i de tots els pobles- variava 
constantment — d'acord amb les 
reorganitzacions del govern de la 
Generalitat de Catalunya i per les baixes 
que es produien amb la incorporació als 


fronts de guerra —voluntàriament i per les quintes- i, en una mica més de dos 
anys, participaren en les tasques de l'administració municipal durant la guerra 
civil prop de cinquanta veins representant les diverses opcions polítiques i 
sindicals, amb l'excepció dels grups nacionalistes Estat Català i Nosaltres 


Sols. "2 


Aquell mes d'octubre, els integrants de l'Ajuntament santjustenc, als quals 
els va tocar viure el bombardeig, eren: 


Alcalde: Alfred Arís Reinals 


Alcalde 2n: Llorenç Urpí Busquets 


Alcalde 3r: Angel Granados Ortega 


Regidors: Joan Garrigó Rodríguez 
Ignasi Roldan Gelabert 
Josep Rabassa Parladé 
Pedro Moreno Carrasco 
Antoni Ortega 


Juli Izquierdo Delgado 
Gabriel Font Carbonell 


Cristòfol Carcereny Duran 


4 MALARET I AMIGÓ, Antoni: “Les primeres dècades..." Op. Cit., PP. 501-502. 

Can Biosca: L'amenaça també plana sobre Sant Just 


Tot i que havia disminuit sensiblement el terrible grau d'intensitat que 
va caracteritzar els bombardeigs del mes de març sobre Barcelona, l'aviació 
enemiga seguia aferrissant-se sobre la soferta població de la rereguarda 
republicana, i les seves agressions, fossin obra dels trimotors italians de 
l Aviazione Legionaria o dels hidros alemanys que la Legión Cóndor enviava des 
de Pollença, ja es començaven a sentir també en els pobles d'aquesta comarca. 
Algunes de les localitats baixllobregatines afectades pels atacs realitzats durant 
aquest període van ser: 


Vista de la masia de Can Biosca. A les seves immediacions van caure les dues bombes de les que es 
fa menció (Fotografia: Arxiu Històric de Sant Just Desvern). 


Gavà, el 16 de març, amb 7 víctimes, Viladecans, el 16 de març, amb 8 
víctimes: El Prat, el 18 de juny, amb 9 víctimes, El Prat, el 20 de juny; Gava, 
el 30 de juny: Gavà, el 4 de juliol, amb 9 víctimes, Viladecans, el 4 de juliol, 
amb 3 víctimes: Gavà, l'11 de juliol; Gavà, el 12 de juliol; El Prat, l'1 de 
setembre; la Colònia Güell, l'11 de setembre, i altre cop El Prat, el 13 de 
setembre. P 


5 Relació no exhaustiva confeccionada amb informació procedent de diverses fonts. 

En el decurs dels mesos de juny, juliol i agost, l'aviació de les Balears havia 
tingut al seu punt de mira, sobre tot, els ports de Barcelona, Alacant, València, 
Torrevieja, Tarragona i Sant Feliu de Guíxols, però en començar la batalla de 
l'Ebre, es van centrar molt més en Barcelona i el seu port. 

Dins d'aquest període caldria situar, en una data ara per ara no del tot 
determinada, el primer bombardeig aeri que va patir Sant Just Desvern. Es 
tracta de les dues bombes caigudes possiblement per accident a les 
immediacions de Can Biosca, i que es podrien relacionar amb alguna 
temptativa d'atac a les instal-lacions militars republicanes de Sant Pere Màrtir. 

Ramon Fontanals, llavors un nano d'onze anys de qui ja s'ha parlat abans, 
avisat pel seu condeixeble Joan Masalias, que vivia a Can Biosca, s'hi va atansar 
l'endemà mateix de la caiguda d'aquelles bombes per tal de veure els efectes 
causats, i així ens ho descriu: 


“- Aquestes bombes, vostè diu que van caure exactament... 

- Al darrera de la finca. 

- Darrera de quina finca? 

- De can Biosca. De la masia de can Biosca. Va[n] caure on tenien ells 
dos ametllers. Al davant de la masia tenien els horts, i al darrera els ametllers. 
Va[n] caure al darrera, entre els ametllers i la vinya del Piquet. 

- I diu que van ser... quantes bombes? 

- Dues bombes, però grans. 

ls] 

- Els danys de les bombes, en què consistien? 

- En dos forats. Una bomba a una distancia... poder d'uns deu metres o 
quinze metres d'una a l'altra, però un forat de 2 metres de fondària per ben bé 
uns 7 o 8 de diàmetre. 

- Ton van caure? 

- Una en un camp d'ametllers, i una a la vinya de sota... I el que va rebre 
també: els xiprers, que tenia un viver de xiprers en Piquet. Saps qui vull dir, 
en Piquet? El que era mestre de música. 

- Aquest viver de xiprers, també va rebre? 

- Clar, perquè allò s'escampa. 7: 


51 Entrevista a Ramon Fontanals, abans esmentada. 


54 


Aquella nit d'octubre. 75 anys del bombardeig de Sant Just Desvern 


Tot i que alguns conveins tendeixen a associar 
aquestes bombes de can Biosca amb les que van caure 
més tard al sector de la carretera, es tracta de dos 
bombardeigs diferents i clarament separats en el temps. 


Ramon Fontanals Vivés. Detall d'una fotografia presa quatre 
anys abans d'aquest fet (Fotografia: Col.lecció Bàrbara 
Montoro). 


Així ens ho confirma el mateix testimoni: 


“- Can Masclans va ser una cosa i can Biosca va ser una altra. 
- Les de can Biosca, vostè recorda més o menys la data2 

- No sé, doncs... 

- Va ser abans o després de can Masclans, can Biosca2 

- No, primer va ser can Biosca... 

- Primer can Biosca2 

- ... i després can Masclans. 

Tot i que, com s'ha dit abans, no es coneix la data exacta, no seria 
desenraonat suposar que aquest atac podia haver tingut lloc la matinada del 
22 de juny, en que una formació de vuit S.81, en mig de la densa boira que 
regnava en aquells moments, va atacar la part alta de la ciutat de Barcelona, 
afectant Horta, els Penitents, el Tibidabo i Vallvidrera,’ zones que normalment 
eren negligides per l'aviació enemiga. L'historiador Alcofar Nassaes afegeix 
Sant Pere Màrtir als objectius que perseguien aquell cop els atacants: 


“El 22, los bombardeos se extendieron al Tibidabo, Vallvidrera y San 
Pedro Màrtir. ”54 


2 Ibid. 

8 Centro Documental de la Memoria Histórica. CDMH. Partes diarios sobre bombardeos y 
defensa antiaérea. PS-BARCELONA_GENERALITAT. Comunicat corresponent al 22 de 
juny de 1938. Vegeu també ALBERTÍ, Santiago i Elisenda: Perill de bombardeig! Barcelona 
sota les bombes (1936-1939). Albertí editor, S.L. Barcelona, 2004. P. 263. 


54 ALCOFAR NASSAES: La aviación legionaria... Op. Cit.,. P. 249. 

A l'esquerra: fragments de les 
bombes caigudes a Can Biosca que 
es conserven a l'Arxiu Històric 
Municipal de Sant Just Desvern 
(Fotografia: Juli Ochoa). A la 
dreta, detall dels projectils amb 
indicació de les seves dimensions. 
Anotacions de l'autor sobre un 
dibuix dels Royal Engineers 


lefa sala = britànics. 


Els cascots que es conserven a l'Arxiu Històric Municipal de Sant Just de 
les bombes caigudes a Can Biosca, així com la declaració del testimoni, 
permeten fer-nos una idea que es tractava de projectils de dimensions 
considerables: Els fragments, afectats actualment per una capa d'òxid i una 
lleugera exfoliació en alguns sectors que podrien desvirtuar el seu gruix original, 
apunten a que aquest havia de ser aproximadament d'un centímetre. El seu 
grau de curvatura, tot i tenir en compte possibles deformacions per causa de 
l'explosió, ens indica que el diàmetre d'aquest projectil havia de ser de l'ordre 
d'uns 44 centímetres. Aquestes dades ens permeten suposar, sense pràcticament 
marge d'error, que els projectils que van caure a Can Biosca havien de ser 
bombes explosives italianes de 250 quilograms tipus II, comunament 
emprades per l'Aviazione Legionaria, encara que aquest no fos el model més 
utilitzat, ja que n'hi havia d'altres tipus de bombes, especialment de menor 
tamany, que es llançaven amb major freqüència. 


Bombes italianes tipus LI de 250 Kg. El dos aviadors 
donen idea de les seves dimensions. El més jove, situat 
a l'esquerra de la imatge, és Bruno Mussolini, tercer 
fill del dictador italià, el qual va estar un temps 
destacat a Mallorca (Fotografia: Autor desconegut. 
http://www. forocartagena. com). 

Els principals trets d'aquest tipus de bomba són: 


Longitud amb l'espoleta posada: 1877 mm. 

Longitud sense espoleta: 1780 mm. 

Material del cos i punta: fundició d'acer 

Materials de la cua: planxa d'acer i aleació lleugera 

Longitud del cos: 835 mm. 

Diàmetre del cos: 446 mm. 

Gruix de parets: 10 mm. 

Gruix màxim a la punta: 51 mm. 

Càrrega explosiva: 120 kilos de trinitrotoluè (TNT), també dit 
2,4,6-trinitrometilbenzè. 


Pes total: 285 Rg. 


Aquestes bombes podrien DE AVIACION 


Una bomba de aviación, que se supona 
estaba enterrada desde la guerra civil, fue 
hallada en las obras de excavación de ci- 
mientos del Club de Tenis Pedralbes, en la 
montaña de San Pedro Mártir. 

La bomba, de considerables dimensiones, 


ben bé ser del mateix tipus que 
una altra que fou trobada sense 
esclatar l'any 1972 a Sant Pere 


Arti i la descubrió el conductor de una màquina 

Màrtir, amb motiu de les obres io al ep sa, tugar er 

ió sonados técnicos del Parque de Artilleria 

de construcció del Club de en el lugar, se comprobó que tenía la es- 

i i oleta intacta y se procedió a retirarla con 
Tennis Pedralbes i que molt a m 


HALLAZGO DE UNA BOMBA El 


probablement hauria estat 
llançada durant el mateix 


bombardeig. Notícia publicada a la pàgina 23 de La Vanguardia 
Española, el 4 de febrer de 1972. 
Relleu a Mallorca 


El dia 15 de setembre fou rellevat del seu càrrec de cap de l Aviazione 
Legionaria delle Baleari el general Vincenzo Velardi, que podia comptar en el 
seu palmarés el trist honor d'haver estat Partífex d'aquells sagnants atacs de 
març a Barcelona i del de Granollers, efectuat el 31 de maig, per esmentar dos 
dels més cruents. El seu successor seria el també general Adriano Monti. 
L'ordre del relleu havia estat signada un mes abans pel propi Mussolini, però 


% Dades extretes de l'informe Italian bombs and fuzes. Ministry of Supply. Permanent records of 
research and development, emès el juny de 1948 a Londres pel coronel Arthur Douglas Merry- 
man, dels Royal Engineers, PP. 333-335. 

van ser necessàries quatre setmanes llargues per tal que el nou cap s'imposés 
del tot en el seu càrrec. El dia 28, el general Velardi fou homenatjat amb una 
festa de comiat al Grand Hotel de Palma i l'endemà va abandonar l'illa a bord 
d'un hidroavió de la línia regular de l'Ala Littoria que cobria el trajecte 
Pollença-Òstia. 

Un dels pilots italians, el capità Luigi Mancini, ens fa aquesta poc 
afavoridora semblança del seu nou cap: 


“Todo empezó cuando llegó a Palma un nuevo comandante, el coronel 
M. (general Monti), conocido por todos los oficiales mayores por ser muy 
severo y enojoso; y la verdad es que lo demostró desde el principio. En seguida 
empezó a quejarse de que nosotros llevábamos una vida disoluta, que íbamos 
demasiado por la calle vestidos de civil y que faltaba disciplina. El coronel no 
entendía ni hablaba español y eso le ponía en una situación de inferioridad 
[...] Al insoportable coronel le asignaron otro cargo y le relevó otro general 
[...] me enseñó algunas fotos del íntegro y recto anterior comandante con una 
mujer medio desnuda en actitudes muy obvias. En seguida pensé que el general 
había sido muy irresponsable en utilizar el laboratorio fotográfico para sus 
deslices. Luego supimos también que había contraído una enfermedad sexual. 


De todo aquello saqué la conclusión de que si un jefe quiere mostrarse severo 
tiene que dar ejemplo y no exigir a sus subordinados algo que ni él sabe 
respetar.” 

A l'esquerra, el general de divisió aèria Vincenzo Velardi. Durant el seu mandat a les Balears van 
tenir lloc, entre d'altres, els terribles bombardeigs de Barcelona, i si ens centrem en el cas de Sant 
Just, el bombardeig en el decurs del qual van caure accidentalment les bombes a Can Biosca. 

A la dreta, el seu successor, el també general de divisió aèria Adriano Monti, que serà el responsable 
del segon dels atacs aeris que s'han patit en aquesta població: l'accidentat bombardeig que va 
comportar la caiguda, no prevista inicialment, de les bombes sobre la carretera (Fotografies: Autor 
desconegut. Col.lecció Miguel S. Puchol). 

Bombes a Cornellà 


El 29 de setembre de 1938, tot just un dia després de que el general Monti 
s'hagués fet càrrec definitivament de l'Aviazione Legionaria delle Baleari, va 
tenir lloc a la nostra rodalia un nou fet sagnant: el bombardeig de Cornellà. 

Els autors no van ser aquest cop els trimotors italians, sinó que l'atac fou 
dut a terme per un hidroavió Heinkel He-59 alemany procedent de Pollença. 
Aquell dia només hi ha consignat un atac per part d'un d'aquests aparells sobre 
el port de Barcelona, que va descarregar quatre bombes de 250 kilos, sense 
que, a causa del mal temps i els núvols, puguin precisar on van deixar caure 
exactament aquests quatre projectils. 

Ja feia un cert temps que es venia detectant a la zona la presència nocturna 
d'aquell hidroavió. Fins i tot s'hi va arribar a enviar com a prevenció una 
metralladora antiaèria Maxim de quatre tubs muntada sobre camió, pertanyent 
a la secció de metralladores que habitualment cobria la carretera 
Barcelona- Tarragona. El cornellanenc Lluís Hambauer Puig en fou testimoni: 


“Un capvespre es va presentar a Cornellà un camió militar equipat amb 
una metralladora antiaèria quàdruple que es va situar a prop de casa, al carrer 
de darrera el Titan, a la cantonada del carrer de cal Pirranyo. En converses amb 


els soldats que hi havia, van comentar que vigilaven una zona que anava des 


de Cornellà fins a Garraf perquè havia estat repetidament detectat el pas 

nocturn d'un hidroavió en aquell sector.” 


Metralladora antiaèria soviètica Maxim 
de quatre tubs, muntada sobre un camió 
GMC, com la que Lluís Hambauer va 
veure al carrer de Ramon i Cajal de 
Cornellà (Fotografia: Archivo Histórico 
del PCE). 


56 AGUILERA, Manuel: La vida de una isla en guerra. Publicat a El Mundo. Baleares el 6 de 
desembre de 2010. 


5 Testimoni de Lluís Hambauer recollit a LLOBERA I RAMON, Josep: El Cornellà dels anys 
30. Col.lecció Llibres de l'Avenç de Cornellà, núm. 2. Cornellà de Llobregat, 2000. P. 100. 

Aquell dia, a les 21,20 del vespre, el cel estava ennuvolat i fins i tot 
plovisquejava una mica. L'avió enemic, que segurament tenia com a objectiu 
atacar l'estació de tren de dalt i el dipòsit de benzina de la CAMPSA que hi 
havia a la vora, va deixar caure la seva mortífera càrrega. 

El comunicat de data 30 de setembre de la Junta de Defensa Passiva de 
Catalunya, signat per Florenci Tor, que era el seu secretari tècnic d'Informació 
i enllaços, ens ho descriu així: 


“Comuniquen que a les 21,20, un hidre enemic ha bombardejat Cornellà, 
havent caigut bombes en els llocs següents: Una al carrer Josep Cuxart, 
ocasionant desperfectes en una casa. Hi ha quatre ferits. Una bomba a uns 100 
mtes. de l'anterior, destruint una casa i ocasionant 3 morts i 2 ferits greus. Una 
en un camp, sense víctimes ni danys. 3 d'incendiàries dintre el recinte de la 
CAMPSA, sense conseqüències. 3 ó 4 bombes incendiàries pels contorns de 


l'estació, sense conseqüències.” 


L'endemà actualitzaven l'anterior informació: 


“Ajuntament de Cornellà amplia informació del bombardeig d'ahir, 
comunicant-nos que un aparell enemic va llançar de 10 á 12 bombes, destruint 
totalment dues cases i parcialment, 3. Hi ha 4 morts i 3 dones, un home i un 
nen ferits "P 


Els germans Josep i Núria Llobera Ramon, que vivien a la Plaça dels 
Enamorats (llavors plaça de Pérez Farràs), relativament a prop del carrer de 
Josep Cuxart, donen detalls sobre els llocs on van caure les bombes: 


“- Als voltants de l'Estació de Dalt, als camps de la Siemens i del Forn 
del Vidre Vell, o als de la fabrica de les Coles, o als de cal Moro (no confirmades 
personalment). 

- Al carrer de Josep Cuxart, on van ensorrar cal Nadal (actualment 
número 15) sense matar-hi ningú, més una bomba (potser incendiària) que 
va travessar el sostre d'una casa propera, de planta baixa, de més cap al carrer 


8 CDMH. Partes diarios sobre bombardeos y defensa antiaérea. PS-BARCELONA_GENERA- 
LITAT. Comunicat corresponent al 30 de setembre de 1938. 


5 Ibid, 1 d'octubre de 1938. 

del Sol, però que no va explotar: i encara, força anys després, es va trobar una 
altra bomba sense explotar allà a prop, entre els carrers de Josep Cuixart i de 
Vicenç Llivina. 

- A l'hort de cal Fairell, a uns 50 o 60 metres de les anteriors, on sembla 
que una bomba va arribar a explotar, i potser alguna altra no va arribar a 
esclatar. 

- A cal Gilet, on fou el cas més greu, car hi moriren quatre persones de la 
mateixa família. 


- Cap a la Farinera Vella (no confirmades personalment). "9 


L'any 1993 un veí, en Gabriel Mèlic, va informar les autoritats de 
l'existència d'una bomba d'aviació soterrada en els seus camps, davant de les 
obres de construcció de l'Eroski, la qual va ser detonada pels especialistes allà 
mateix. él 

De totes les bombes caigudes aquell dia a Cornellà, la que va fer més mal, 
fou, sens dubte, la de cal Gilet, on vivia la família Busquets-Roure, que ocupava 
dues cases, en una de les quals feien vida, i dormien a l'altra. La bomba va 
caure damunt d'aquesta segona casa, matant la nena de set mesos Neus 
Busquets i Roure, la seva mare Pepeta Roure i Gil, l'avi Josep Busquets i Berney 
i també una cosina de nom Rosita. Només es van salvar el pare, l'àvia i la nena 
de vuit anys Maria Busquets i Roure, que eren els membres de la família que 
en aquell moment estaven a l'altra casa. 

L'atenció a les víctimes del bombardeig de Cornellà va mobilitzar els 
serveis sanitaris de tota la rodalia. El Comité local de la Creu Roja de Sant Just 
Desvern anotava així la seva participació en les tasques de salvament: 


“Octubre 1. El chofer Alfredo Nuell da parte que con motivo del 


bombardeo del pueblo de Cornella, ha efectuado un servicio recorriendo en 
total 12 Km.” 


6 LLOBERA I RAMON, Josep: El Cornellà dels anys 30, Op. Cit. PP. 95-96. 
6! Informació facilitada per l'amic Ricard García i Vives, originari i veí, durant molt temps, 
del carrer de Josep Cuxart, el qual també recorda que un dels escenaris dels jocs d'infantesa de 


la mainada d'aquell carrer era precisament "la casa de la Bomba". 


2 Arxiu Històric de Sant Just Desvern: Relación de los Servicios prestados durante el mes de Oc- 
tubre de 1938 por esta ambulacia sanitaria de San Justo Desvern. 

Atacant per darrera 


Una de les dificultats que el general Monti va heretar en fer-se càrrec de 
la seva nova destinació fou el fet d'haver de fer front a les defenses antiaèries 
republicanes, especialment les barcelonines, que, tot i ser francament migrades, 
dificultaven en gran manera les operacions de bombardeig que encomanava 
als seus aparells. 

Tot i la modèstia de les forces a les que s'enfrontaven, els diaris de les 
esquadrilles legionàries presenten sovint, sobretot en ocasions de servei sobre 
Barcelona, València i Cartagena, anotacions tals com "reacció antiaèria precisa 
i molt intensa", "foc antiaeri molt perillós", "la formació fou escomesa per dos 
avions de caça", i més d'una vegada els avions italians tornaven de les missions 
sobre Barcelona amb forats de projectils o de metralla als fuselatges. Valgui 
com a exemple la següent notícia, publicada tot just tres dies abans que es 


produís el bombardeig de Sant Just: 


á E a Bu E De SE > 
A mediodía, la aviación extranjera intentó realizar una nueva agresión 

contra Barcelona. El fuego de cortina de nuestras baterías le impidió sobrevolar 

la ciudad, huyendo hacia Mallorca perseguida por los cazas republicanos.”% 


Bombarder italià S.81 tocat per la DECA republicana 
(Fotografia: col.lecció Gennaro Zitelli). 


No era aquest el primer cop en que això passava. Un parell de mesos 
abans, també s'havia donat el mateix cas, tal com ens ho confirma el següent 
titular, aparegut a La Vanguardia del 5 d'agost: 


los piratas del aire, perseguidos por los rayos 

luminosos de nuestros reflectores y los disparos 

de las defensas antiaéreas, arrojaron, desde consi- 

derable altura, algunas bombas sobre el casco 
urbano de Barcelona 


En su huída, abandonaron el resto de su mortifera carga en Titular aparegut a la primera página de La 
| A Idafels y Si p > 
ii Vanguardia del 5 d'agost de 1938. 


63 La Vanguardia, del 5 d'octubre de 1938. P. 1. 


62 


Aquella nit d'octubre. 75 anys del bombardeig de Sant Just Desvern 


Des de Finestrelles, Josep Anguera era testimoni d'aquesta tàctica: 


Veies els avions i com deixaven les bombes, venien de Mallorca, però no 
venien directe, entraven per darrera i sortien per Sant Pere Màrtir, 
bombardejaven i marxaven. Entraven més allà del Prat, pujaven pel Riu i 
anaven a bombardejar la ciutat.”% 


ue Eq 


Esquadreta de “Paves” S.81. 
(Fotografia: Col-lecció 
Albino Cagliari). 


També, des de Molins de Rei, testimonis com Lluís Pons i Carme Puntes 
ens recorden com es podia observar el pas dels avions que seguien aquell 
itinerari: 


“Molins de Rei va veure passar moltes paves i molts raaa-mooons (amb 
aquesta onomatopeia eren anomenats els avions feixistes carregats i preparats 
per a bombardejar. El soroll dels seus motors recordava el so d'aquest nom) al 
llarg de la guerra. Els nens sortien a veure'ls passar, sovint camí de Barcelona. "2 


Manuel Claramunt, que formava part del servei d'observació que estava 
situat al cim de la muntanya de Sant Ramon, confirma que entraven entre 
Castelldefels i la riba dreta del Llobregat, i que aquesta era la trajectòria habitual 
dels bombarders italians que venien de Mallorca, encara que no sempre era 


6 Entrevista a Josep Anguera i Badia, veí de la barriada espluguina de Finestrelles, realitzada 
el 28 de setembre de 1994 per Josep Maria Contel. 


6 Testimoni recollit per PUJADÓ I PUIGDOMENECH, Judit: “La defensa pasiva a Molins 
de Llobregat: Un problema sense resoldre", a Guerra Civil i Franquisme a Molins de Rei. Pu- 
blicacions de l'Abadia de Montserrat. Col.lecció Llorenç Sans d'estudis del Baix Llobregat 
núm 11. Barcelona, 2001. P. 110. Aquest mateix fragment també es troba reproduit a CABA- 
LEIRO MANZANEDO, Júlia i BOTINAS MONTERO, Elena: L'Activitat femenina a Mo- 
lins de Rei: Les dones durant la Guerra Civil. Publicacions de l'Abadia de Montserrat. Barcelona, 
2003. P. 105. 

així, i que altres vegades feien també l'entrada des del mar, per la banda de 
llevant. éé 

L'investigador i periodista Angelo Emiliani, que ha treballat aquest tema 
a partir, principalment, de fonts italianes, en el seu informe sobre la defensa 
de Barcelona corrobora i amplia detalls sobre aquesta segona ruta d'entrada 
apuntada per Claramunt: 


"Les formacions atacants, que normalment inclouen de tres a nou avions, 
tallen la línia de la costa al llevant de la ciutat i arriben sobre els objectius des 
del nord en lleuger picat a la velocitat màxima, per dirigir-se, després de deixar 


anar les bombes, cap a Mallorca. "7 


Aquell dia 


El 8 d'octubre de 1938 ja feia dos anys, dos mesos i vint dies que havia 
començat la guerra, i els ànims, en sectors cada cop més amplis de la població 
barcelonina, no eren aquells que els havien mogut durant els primers moments. 
Tot i que la intensitat dels bombardeigs sobre Barcelona ja no enregistrava les 
cotes que havia arribat a assolir durant el fatídic mes de març, no es pot dir 
que hagués disminuit ni de bon tros l'afany destructiu dels agressors, que 
seguien aferrissant-se en l'atac continuat a les poblacions de la rereguarda. 

Aquell mateix matí, un aparell SM-81 pertanyent a la 2524 Squadriglia 
havia estat fent un reconeixement de la costa entre València i Barcelona. 

Poc més tard, entre les 10:53 i les 11:20, la zona portuària de Barcelona 
havia patit un nou atac per part de 5 trimotors SM-79 que van deixar caure 
entre 35 i 40 bombes. Nou d'elles havien impactat en el moll de Ponent, 
especialment en els dipòsits de carbó, on van destruir un camió, i la metralla 
projectada havia causat danys de certa consideració al mercant Rio Segre, de 
3.822 tones. Una altra havia caigut al moll de la Costa, destruint un cotxe 
lleuger i causant danys al petrolier Zorroza, de 6.400 tones, que ja havia estat 
víctima d'un altre atac el passat 13 de setembre. Una altra bomba va caure, 
sense conseqüències, al moll del Contradic, i un nombre indeterminat dels 
projectils llançats pels avions havia caigut a l'aigua a les dàrsenes de Sant 
Bertran i del Morrot, i també davant del trencaones. 


86 Testimoni recollit per RIBAS I VINYALS, Josep: “Bombardeigs i refugis a l'Hospitalet 
(1937-1939), a Quaderns d'Estudi núm. 23. Centre d'Estudis de l'Hospitalet. L'Hospitalet 
de Llobregat, 2010. P. 18. 


67 EMILIANI, Angelo: La defensa de Barcelona. (Inèdit). P. 16. 

Una hora abans d'aquest atac a Barcelona, altres cinc SM-79, també 
procedents de Mallorca, havien estat fent el mateix a València. 

Cap al migdia, entre les 13:55 i les 15:00, l'objectiu dels atacants havia 
estat Tarragona. Dues esquadretes de 5 avions S.79 havien deixat caure cosa 
d'un centenar de bombes, entre explosives i incendiàries, provocant nombrosos 
danys, tals com la destrucció total de vuit edificis de vivendes i tres magatzems 
de vi i la destrucció parcial d'altres 24 cases i un nou magatzem de vi, i causant 
algunes víctimes mortals. Aquest atac fou realitzat per deu aparells S.79 de 
P 111° Stormo de l'aviació legionária amb base a la península. Ho confirma el 
fet de que en els registres de l'aviació legionària de les Balears no queda recollida 
cap acció seva sobre Tarragona en tal data. 

El comunicat que el quarter general enemic va emetre a Salamanca el 9 
d'octubre descrivia així aquests atacs: 


“... Ayer fueron bombardeados eficazmente los objetivos militares del 
puerto y estación marítima de Tarragona y los de los puertos de Valencia y 
Barcelona. "$$ 

Gairebé simultàniament, tres aparells S.81 pertanyents a la 251a 
Squadriglia havien estat bombardejant el port de Maó. 

Ja entrat el vespre van atacar els hidroavions provinents de Pollença. Cap 
a les 20:10 aparegué un d'ells a l'alçada de les costes de Garraf, va bombardejar 
la cimentera de Vallcarca i, tot seguint la costa, va anar en direcció a Tarragona. 
A les 20:30 arribava a l'estació de Sant Vicenç de Calders, i allà va deixar caure 
mitja dotzena de bombes, de les quals almenys una va esclatar gairebé a l'alçada 
dels quatre primers vagons d'un tren procedent de Reus amb destinació a 
Barcelona, que transportava més d'un miler de passatgers i es trobava aturat, 
causant 30 morts i 80 ferits. Els ferits més greus van ser traslladats als hospitals 
de Vilafranca del Penedès i Tarragona. Entre les víctimes mortals hi havia cinc 
veins de la propera ciutat de l'Hospitalet: Concepció Pilar García Alvarez, de 
19 anys; Domènec García Martínez, de 15 anys; Filomena Pons Miquel, de 
34 anys, Francesc Blanco Pons, de 14 anys i Honorata Guitart Guerri, de 30 
anys. 

Mentrestant un altre hidroavió, company seu, havia estat també 
bombardejant el sector de l'Ametlla de Mar, l'Hospitalet de l'Infant i el nus 
de comunicacions i dipòsit de municions de Paitrossos, situat al barri de 


l'Estació de l'Aldea. 
68 ABC (Sevilla) de l'11 d'octubre de 1938. P. 11. 

Amb la mateixa fredor del comunicat del dia anterior, el quarter general 
facciós va donar el 10 d'octubre la següent descripció d'aquests fets: 


“... En la noche del 8 al 9, nuestra Aviación bombardeó los objetivos 
militares de Vendrell, provocando incendios en depósitos de municiones y 
gasolina; los objetivos militares de las estaciones 
de la Ametlla y Hospitalet y el depósito de 
municiones de Paitrosos. "2 


Un dels diversos bombardeigs que va patir l'estació de 
Sant Vicenç de Calders. Detall d'una fotografia de 
l'Arxiu de lUfficio Storico dello Stato Maggiore 
dell'Aeronautica Militare Italiana, US, OMS). 


Aquell dia encara hi hauria, però, una incursió més, i un dels objectius 
que en ella s'havia previst atacar eren les instal-lacions que la defensa 
republicana tenia a la muntanya de Sant Pere Màrtir. Pel que sembla, tant el 
punt d'observació que estava situat al cim com el projector que estava emplaçat 
al Turó havien contribuit eficaçment a desbaratar algunes de les passades 
incursions. 

Així doncs, l'atac d'aquella nit seguiria la ruta d'entrada pel Garraf i la 
vall del Llobregat. Es començaria l'atac per Sant Pere Màrtir, se sobrevolaria 
tot seguit la ciutat, bombardejant-la i, després d'haver passat pel damunt del 
port, on es deixarien caure els darrers projectils, es tornaria a Mallorca. Els 244 
kilómetres que separaven Mallorca de Barcelona suposaven menys d'una hora 
de vol als avions de l'època, per la qual cosa, el temps previst de durada 
d'aquesta operació, com en casos anteriors, seria de poc menys de dues hores. 

Com que l'atac es realitzaria durant la nit, s'utilitzarien els avions S.81 
del XXV Gruppo de Bombardamento Notturno “Pipistrelli delle Balear?, 
l'especialitat dels quals era, tal com s'ha indicat anteriorment, el bombardeig 
nocturn. 


© Ibid. 

Aquest grup de bombardeig tenia com a comandant el major Giovanni 
Buonamico, que emprava el nom de guerra de “Maggiore Buonasorte”, i 
constava de dues esquadretes, la 251a i la 252a formades per sis aparells 
cadascuna, al front de les quals estaven, respectivament, els tinents amb grau 
de capitans Pietro Gioia, amb el nom de guerra de " Capitano Pietro Giosetta” 
i Aldo Quarantotti, àlies " Capitano Quercia”. 


D'esquerra a dreta: Giovanni Buonamico, comandant del XXV Gruppo de Bombardamento 
Notturno Pipistrelli delle Baleari, Aldo Quarantotti, cap de la 252 Squadriglia i Pietro Gioia, 
cap de la 251 Squadriglia, els aparells de les quals són els que van participar en el bombardeig 
del 8 d'octubre de 1938 (Fotografies: Autor desconegut. Col.lecció Miguel S. Puchol i 
http://digilander. libero.it). 


Atès que aquell mateix dia ja havia operat un aparell de l'esquadreta 252a 
en tasques de reconeixement i altres tres de la 251a ho havien fet en una 
operació de bombardeig, el general Adriano Monti i el major Giovanni 
Buonamico van acordar que el nombre de bombarders que intervindrien en 
aquell atac nocturn serien els vuit aparells restants, és a dir, tres de la 251a i 
cinc de la 252a. El bombardeig tindria lloc a les 11 de la nit (hora de la zona 
en poder dels sollevats). P 


70 El 26 de març de 1938 a tota la zona dominada pels rebels es va establir l'horari d'estiu afe- 
gint una hora al temps solar o GMT. El mateix es va fer el 2 d'abril a la zona que continuava 
essent fidel a la República, i el 30 d'aquell mateix mes encara es va incrementar aquella dife- 
rència en una altra hora més, amb la qual cosa, el territori republicà anava 2 hores per davant 
del temps solar i la diferència horària que hi havia entre ambdues zones era d'una hora. L'1 
d'octubre es va tornar a aplicar a la zona rebel l'horari d'hivern i es van tornar a regir pel temps 
solar. A la zona republicana ho van fer el 2 d'octubre, però només van endarrerir una de les 
dues hores de més que duien, anant encara una hora per davant del temps solar. Aquesta di- 
ferència d'una hora entre una i altra zona es va mantenir fins al final de la guerra. 

A l'esquerra, aviadors italians a Son Sant Joan, al costat d'un 
bombarder S.81, concretament el número 5 vermell, integrant de 
l'esquadreta 251. A la dreta, detall de la seva decoració: la lluna 
i el rat penat (pipistrello), en clara al-lusió a la seva activitat 
eminentment nocturna, i l'aixeta que va degotant bombes sobre 
una ciutat republicana mediterrània i el seu port (Fotografia: 
autor desconegut). 


EL BOMBARDEIG 


Els preparatius 


Aquella tarda, tot seguint les instruccions rebudes del general Adriano 
Monti, els caps d'esquadreta, capitans Aldo Quarantotti i Pietro Gioia, van 
encarregar una nova missió a les tripulacions dels aparells que no havien 
participat en el reconeixement de la costa mediterrània peninsular del matí ni 
en el bombardeig de Maó, que s'havia dut a terme aquell migdia. 

En el primer dels aparells de la 252a esquadreta, l'identificat amb el 
número “1 negre", aniria el propi major Buonamico, cap del 25° Gruppo di 
Bombardamento Pesante, juntament amb el capità Aldo Quarantotti, cap de 
Pesquadreta. Els restants aparells d'aquella unitat estarien pilotats pels oficials 
els noms de guerra dels quals eren “Capitano Carbitti”, “Tenente Trimboli”, 
“Sottotenente Martai "i “Sottotenente Tronco”. 

El primer dels tres bombarders de la 251a, aniria pilotat pel seu 
comandant, el capità Pietro Gioia, i els altres dos pels oficials que responien 
als falsos noms de “Sottotenente Giambattista Sorione "i “Sottotenente Carlo 
Natale”. 

Els avions havien de sortir aquella mateixa nit, els de la 252a esquadreta 
a les 21:15 hores, temps local, i els de la 252a ho farien deu minuts després, 

per anar a realitzar una operació de bombardeig sobre Barcelona, ciutat a la 
que arribarien prop d'una hora més tard, quan allà ja seria el punt de la mitja 
nit. 

Entrarien per la costa de Ponent, i de la mateixa manera que ho havien 
fet altres vegades, remuntarien el Llobregat i començarien l'atac a Barcelona 
des de l'interior. El seu objectiu principal serien les instal-lacions de Sant Pere 
Màrtir, sobre les quals haurien de centrar el seu atac. De tornada, i després 
d'haver sobrevolat l'espai urbanísticament buit dels voltants de la prolongació 
de l'Avinguda Diagonal, en sobrevolar les barriades barcelonines de Les Corts, 
Sants i Hostafrancs, tindrien com a possibles objectius secundaris les fàbriques 
S. A. Industrias del Aluminio i La España Industrial, Sociedad Anónima Fabril 
y Mercantil, per acabar deixant anar els darrers projectils sobre el port, el seu 
constant objectiu. 


I rega A 
ea LEA alls Dra 


Bombarders S.81 de l'esquadreta 251a a la pista del camp d'aviació de Son Sant Joan, preparant-se 
per efectuar una nova incursió. (Fotografia: Col.lecció Angelo Emiliani). 


Havent revisat els aparells que intervindrien, es va procedir a carregar-los 
amb els projectils que s'havien determinat. L'historiador militar Ramon Salas 
aclareix que en els bombarders S.81 s'hi podien encabir diverses combinacions 


de bombes: 


“Podía llevar las siguientes combinaciones de cargas de bombas: 12 
espezoneras a 84 bombas ordinarias de dos kilos o 42 incendiarias del mismo 
peso; 56 bombas de 20 kilos, 28 de 50, 16 de 100 ó cuatro de 250, siendo su 
carga máxima de 1.600 hilos. "7: 


71 SALAS LARRAZABAL, Ramon: “Evaluación técnica del material italiano utilizado en 
España”, a Italia y la Guerra Civil Española. Centro de Estudios Históricos C.S.I.C. Departa- 
mento de Historia Contemporánea. Madrid, 1986. P. 128. 

Cada un dels vuit aparells designats seria carregat aquest cop amb 
cinquanta-sis bombes més aviat petites, de les del tipus Mina de 15 quilograms. 

Les bombes Mina van ser dissenyades per utilitzar-les contra objectius 
que podien oferir una certa resistència, com les fàbriques i edificis en general. 
Estaven equipades amb una espoleta que tenia un petit dispositiu de retard 
per permetre la penetració abans d'esclatar i produir, per tant, un efecte 
destructiu major que el de les bombes Torpedino, utilitzades amb major 
freqüència, i que esclataven per contacte. 


X 


pad N ) 


Y 


H 
: D 
A 


ml 


Detall de l'espoleta 


A l'esquerra, bomba Mina de 15 kilos amb indicació de les seves dimensions. A la dreta, detall de 
l'espoleta. Anotacions de l'autor sobre sengles dibuixos dels Royal Engineers britànics. 

Carregant un avió. Fotograma del documental Aviazione Legionaria, realitzat per l'Istituto Luce. 


Els principals trets d'aquest tipus de bomba són: 


Longitud amb l'espoleta posada: 788 mm. 
Longitud sense espoleta: 760 mm. 
Material del cos i punta: acer 

Materials de la cua: planxa de ferro 
Longitud del cos: 525 mm. 

Diàmetre del cos: 120 mm. 

Gruix de parets: 6 mm. 

Gruix màxim a la punta: 29 mm. 

Càrrega explosiva: 5,6 kilos de TNT o bé d'Amatol (combinació de 
nitrat d'amoni i trinitrotoluè). 

Pes total: 15,5 kilos 


72 Dades extretes de l'informe /talian bombs and fuzes. Op. Cit. PP. 359-364. 

Comença Patac 


A l'hora prevista, els avions es van enlairar del camp d'aviació de Son Sant 
Joan, i després d'haver fet l'habitual marrada cap a l'est i després cap al nord 
que generalment caracteritzava l'inici dels seus vols en direcció a Catalunya, 
van abandonar l'illa tot sobrevolant la Serra de Tramuntana en el sector en que 
aquesta forma la península de Formentor, emprenent, des d'allí, el camí cap a 
la costa catalana. La màxima velocitat que assolien els S.81 era de 280 
kilómetres/hora, essent de 240 la normal de creuer, amb la qual cosa, en poc 
menys d'una hora es podrien situar sobre l'objectiu i començar el bombardeig, 
tal com estava previst. 

Aquella nit, la lluna lluia esplèndidament, ja que tot just l'endemà havia 
de ser el pleniluni. No obstant això, en arribar a la costa peninsular, els aviadors 
italians van trobar que els seus objectius estaven pràcticament coberts per una 
formació de núvols situada a l'alçada d'uns 2.000 metres,” la qual cosa podria, 
de ben segur, influir decisivament en els resultats de la seva missió, restant 
eficàcia al seu atac. 


Una formació de bombarders S.81, provinents de l'aeròdrom de Son Sant Joan i en direcció cap a 
la costa catalana, sobrevola el cim de la Serra de Tramuntana conegut com el Pal, de 434 metres 
d'alçada, situat molt a prop del cap de Catalunya, a la península de Formentor (Fotografia: 
Col lecció Angelo Emiliani). 


73 Ufficio Storico dell Aeronautica Militare, US. Fons Operazione Militare Spagna. OMS. 
Busta 59, numero 46. XXV Gruppo autonomo bombardamento notturno. Diario storico dal 
5/5/1938 al 31/12/1938. 

Finalitzada la travessia sobre el mar, els vuit avions van arribar a l'alçada 
de la costa, assoliren el curs inferior del Llobregat per remuntar-lo fins l'alçada 
de Molins de Rei, i des d'allà van anar a situar-se darrera de Sant Pere Màrtir, 
on començaria el bombardeig. 


Sona l'alarma 


Al mateix temps, havent estat detectats pels sistemes locals de vigilància, 
la Junta de Defensa Passiva de Catalunya, entitat que depenia de la Conselleria 
de Treball de la Generalitat de Catalunya, va donar el senyal d'alarma quan els 
rellotges marcaven les 23:45. 

Immediatament van començar a sonar 
les sirenes donant avís del perill. Per tal 
d'evitar confusions, aquest toc es 
diferenciava del que indicava el final de 
l'alarma, com prou bé sabia la major part de 
la població. 

El Comissariat de Propaganda de la 
Generalitat, dirigit per Jaume Miravitlles, 
havia editat l'any 1937, a través de l'editorial 
pròpia Forja, un llibret de 63 pàgines 
patrocinat per l'Acadèmia de Ciències 
Mèdiques que duia el títol de Ciutadà: Què 
has de fer davant la guerra aèria? i que 
consistia en un manual de defensa passiva 


organitzada, amb recomanacions de tota 

mena per protegir-se davant dels atacs aeris Els avions han estat detectats. 
Dibuix de Ricard Opisso i Sala 
(Tarragona, 1880 — Barcelona, 
1966), que il-lustra el llibret que es 


comenta. 


i de l'ús de bombes explosives, incendiàries, 
tòxiques i fins i tot bacteriològiques. A la 
seva pàgina 31 deia: 


"Toc de sirenes: 
Ja coneixeu els tocs d'alerta2 
Deixeu que us en parli una mica. Són senzillíssims. 


Els tocs d'alerta són de dues classes: Sirenes seguides. Toc llóbrec, 
penetrant. Vol dir: entrada al refugi. Busqueu aixopluc. Protegiu-vos. Fugiu 
del carrer; seguiu les indicacions enganxades per les parets, que diuen REFUGI. 

Sirenes interrompudes. Repetides. Picades. Sons breus i seguits. Vol dir: 
Sortida del refugi. Aire pur. Tranquil-litat al carrer. No sortiu fins a sentir el 
senyal d'alerta de sortida. No el confongueu amb el d'entrada. Mentre toca el 
senyal d'alerta seguit o no toqui l'interromput, les brigades municipals fan el 
servei de desinfecció, de neutralització, d'impregnació. Espereu a sentir les 
sirenes a tocs secs interromputs, continuats. Eureka! Llavors sortiu. No hi ha 
risc al carrer.” 


A Sant Just Desvern, a més dels tocs de les sirenes de Barcelona, els quals, 
encara que lleugerament atenuats, arribaven a sentir-se prou bé, el toc d'alarma 
que millor se sentia i que predominava per damunt dels altres, era el de la 
sirena que estava instal-lada des de feia un any a la fàbrica tèxtil Hijos de Solà 
Sert, coneguda popularment pel nom de "Can Corrons", el so de la qual es 
podia sentir fins i tot de Barcelona estant. La premsa del moment donava així 
la notícia: 

El testimoni que aporta Ramon 


rasatjpuedènbanmsosscerodicapiammetanmemòzetòsemmmsayeees Fontanals ens dóna fe de l'eficàcia del 
PRUEBA OFICIAL DE UNA SIRENA ida 
Ayer a mediodia, conforme se había anuncia- 

un, se verifico la prueba oficial de una sirena 

instalada en Rosas del Llobregat y que tiene se x 

un radio Aa acción o gel Elias, 7 Quan sen va donar compte 
En Barcelona, distante once kilómetros del a 

lugar del emplazamiento de la sirena, y a del bombardeig? 


pesar del extraordinario ruido. urbano, fué 
olía perfectamente, uprectandose el sonido en 


"Es A dE A prueba no ha podido ser Compte? Doncs pel soroll que 
d'e Kija de previsión sabemos segui: van fer, més ben dit, com que a Sant 
mn otras de verdadera eficacia, Feliu tocaven la sirena... A Sant 
Feliu, una sirena molt forta, allà a 

La Vanguardia del 6 d'agost de 1937, donava can Corrons -en dèiem a casa- . Oi 
així notícia a la pàgina 2 de la posada en que era a can Corrons, allà? Doncs 


servei de la sirena de Can Corrons. il . 
quan xlulava despertava mig 


Llobregat." 


Aquesta sirena, així com una altra situada a la fàbrica de caretes antigàs, 
coneguda inicialment amb el nom de Protectora Municipal i després pel de 
Fabrica G2, que es trobava dins del recinte Bertrand, van estar operatives 
durant tota la guerra. 

El santfeliuenc Pere Baleta recorda que fins i tot van sonar el dia en que 
les tropes enemigues van entrar a Sant Feliu: 


74 Entrevista a Ramon Fontanals, abans esmentada. 

La sirena de Can Corrons, conservada actualment a la casa de cultura Can Ricart, de Sant Feliu. 
Fotografia obtinguda per gentilesa de Jaume Pagès Grau, a qui es deu la seva recuperació i 
salvaguarda (Fotografia: Juli Ochoa). 


“...brunzien estrepitosament les sirenes de can Corrons i les Caretes en 
senyal de victòria per l'entrada de les tropes..." 7 


Bombes sobre Sant Pere Màrtir 


Arribats sobre la vertical de les instal-lacions de Sant Pere Màrtir, el primer 
dels objectius que tenien marcats, els avions italians començaren a descarregar. 
Segons l'informe que l'endemà va signar Florenci Tor, secretari tècnic de 


73 BALETA MAYLINCH, Pere: La Guerra. [Inèdit]. Testimoni recollit per AMIGÓ I BAR- 
BETA, Jordi: "Gener de 1939. Retirada i ocupació versus huida y liberación al Baix Llobregat", 
a El Franquisme al Baix Llobregat. Publicacions de l'Abadia de Montserrat i Centre d'Estudis 
Comarcals del Baix Llobregat. Col.lecció Llorenç Sans. Barcelona, 2001. P. 156. 

la Secció d'Informació i Enllaços de la Junta de Defensa Passiva de Catalunya, 
en aquell sector van arribar a impactar fins a 10 projectils. 

Un d'aquells impactes hauria estat possiblement el causant del gran 
esvoranc que encara avui dia és clarament perceptible al Turó de la Torre, i que 
es correspon justament amb la vertical de la segona de les sales, actualment 
curulla d'enderrocs, del que havia estat la casamata de servei del projector que 
operava en tal indret. 

Al fons d'aquest cràter són encara clarament perceptibles les restes ruinoses 
d'una estructura de formigó que, amb gairebé tota certesa, hauria format part 
o estaria íntimament vinculada amb l'esmentada fortificació. 


Aspecte actual de les estructures de formigó que afloren al fons de l'esvoranc del Turó de la Torre, a 
Esplugues (Fotografia: Juli Ochoa). 


En el cas de ser certa aquesta conjectura, ens trobaríem davant d'una de 
les possibles explicacions del perquè el projector de Sant Pere Màrtir hauria 
deixat d'operar durant la fase final de la guerra. 


76 CDMH. PS-BARCELONA. GENERALITAT, 260, 3. Document 85/137. 

Reacció de la defensa antiaèria: un avió tocatl 


Des que fou detectada la incursió dels avions enemics, la reacció de la 
DECA no es va fer esperar, i un intens foc de barrera es va dedicar a 
obstaculitzar la mortífera tasca dels agressors. 

Pere Brull Angela, que llavors tenia 15 anys i vivia als pisos de la fàbrica 
de ciment Sanson, va ser testimoni de l'acció dels canons de la defensa 
antiaèria, i així ho va deixar escrit al dietari que portava: 


“Son les 11°50 de la nit, hi tenim un bombardeig fantàstic. 
A Barcelona es veuen caure bombes que es veuen que son de trilita. 
Tiren molt fort els antiaeris i per a sobre al nostre poble (sic). Els avions 


volen per ací sobre; veurem que passa... "7 


Des de Can Rodes, al rovell de l'ou del poble, també els va sentir Ramon 
Fontanals: 


ei llavors a la nit, al cap d'una hora que era a casa, ja van tornar a tocar 
sirenes: bombardeig a Barcelonal ... Bim Bum: els antiaeris, i cada cop es 
sentien més fort els avions.” 


Alfred Arís, llavors alcalde de Sant Just, també tenia present l'acció de 
l'artilleria antiaèria durant aquell bombardeig: 


Uns aparells franquistes, fugint del centre de la ciutat, perseguits pel foc 
dels canons antiaeris, deixaren caure llur càrrega de bombes per diversos llocs 
del terme municipal... "8 


Aquelles canonades també se sentien a la barriada de Gràcia. La dibuixant 
i pintora Francisca Rius i Sanuy així ho va deixar escrit al diari que escrivia per 
al seu fill Jordi, que estava destinat al front d'Andalusia oriental: 


“Dies 8 i 9 d'octubre. 

Aquest últim cau en diumenge. 

Durant les nits passades hem tingut gran enrenou de canons, no sabent 
a on han bombardejat. 

Catorze són els bombardejos que ens han fet la setmana passada. "7 


77 Testimoni de Pere Brull i Angela, Anotació feta en un dietari que encara conserva. 
78 Entrevista a Alfred Arís Reinals realitzada el 13 de febrer de 1982, anteriorment esmentada. 


72 RIUS I SANUY, Francisca: Diari íntim. La vida quotidiana a la rereguarda. Barcelona, 1938 
i 1939. Publicacions de l'Abadia de Montserrat. Barcelona, 2009. PP. 85 — 86. 

No tant sols des de terra es va plantar cara als bombarders. També des de 
l'aire, un valerós representant de l'esquadreta de caça nocturna els hi feia front. 
Ens ho confirma l'abans esmentat informe d'en Florenci Tor: 


“ 23,58,- O. A. ens pregunta si hi ha algun aparell en vol, li contestem 
que és un caça. 


Bartomeu Fontanals, que com més endavant podrem veure, es va lliurar 
per molt poc de ser una víctima d'aquell bombardeig, fa esment de l'actuació 
determinant de l'aviació lleial aquella nit: 


"Els avions, que havien de marxar, els empaitaven els caces de Barcelona, 
80 


i per treure's carga (sic) de sobre van bombardejar. " 

Fruit d'aquesta reacció de defensa per part dels antiaeris, un dels avions, 
l'aparell “7 negre” de la 252a esquadreta, la tripulació del qual estava formada 
pels sotstinents “Tronco” i “Viottosi”, el sergent major “Brunelleschi” i els 
aviadors “Zucca”, "Carfa"i "Bono (tots noms de guerra), va ser tocat i va rebre 
dos impactes. La importància dels danys que li van causar no hauria estat potser 
la suficient com per a haver-lo abatut, però si que li va ocasionar problemes al 
motor que el van afectar prou com per a impossibilitar-lo per continuar duent 
a terme la seva destructiva missió al costat dels seus companys. 

A la vista de l'estat en que es trobava, aquell bombarder va abandonar la 
formació i, tot perdent progressivament velocitat i alçada, emprengué el camí 
de tornada cap a Mallorca, anant a cercar el mateix punt per on poc abans 
havia arribat. 

La premsa se'n feu ressò d'aquest fet: 


AVIACION 
Dia 9 

A las 2845 horas de ayer, dos escuadrillas de 
trimotores italianos pombardedron el casco ur- 
bano de Barcelona, arrojando un centenar de 
bomhas que causeron grandes destrozos en vi- 
atendas y victimas en la población, civil, Nues- 
iros antiaéreos alcanzaron a uno de los apara- 
tos de la segunda escuadrilla, que se separó de 
la formación y huyó, perdiendo visiblemente Notícia apareguda a la primera 
velocidad y altura, percibiéndose fallos en el página de La Vanguardia 


e de V11 d'octubre de 1938. 


$0 Entrevista a Bartomeu Fontanals Vivés realitzada l'any 2006 per Jordi Amigó. Transcripció 


de Juli Ochoa. 

Més endavant tindrem l'oportunitat d'estudiar més a fons la trajectòria 
que va seguir aquest avió i els seus efectes, principal objectiu del present treball. 
De moment, seguirem les passes dels altres set aparells en la seva missió de 
bombardeig. 5: 


Bombes a Les Corts 


Després d'aquella primera descàrrega de projectils sobre Sant Pere Màrtir, 
i tot continuant la seva marxa, els avions restants es van encaminar cap a la 
barriada de Les Corts. Una darrera bomba de les destinades a les instal-lacions 
de la muntanya va caure a l'avinguda de Pearson, al mig del carrer. Més 
endavant van creuar la llavors pràcticament despoblada part alta de l'avinguda 
Diagonal i es van situar sobre la barriada de Les Corts, on es trobava el segon 
dels seus possibles objectius, les indústries de l'Alumini. 

La fàbrica més importat que hi havia en aquells moments a Les Corts era, 
sens dubte, la Sociedad Anónima de Industrias del Aluminio (SAIDA), que havia 
estat instal-lada deu anys abans en el número 101-103 del carrer del Taquígraf 
Garriga d'aquella barriada per iniciativa dels seus dos principals socis 
accionistes, Salvador Blasi Rull i Isidre Romeu Selvas. 

Blasi era el president del consell d'administració, i el càrrec de gerent 
Pocupava el seu gendre Francesc Pagès Casals, casat amb Agustina, una de les 
seves dues filles. 2 


È 


S. A. INDUSTRIAS DEL ALUMINIO 


A Ji bata 
SALD A Map Sarga, El LL 
BARCELONA — < LE nd 


Sobre utilitzat per la societat anònima Industrias 
del Aluminio poc abans de que esclatés la guerra. o 
(Col.lecció particular). la 


81 Llevat de les cites puntuals que s'esmentin, la major part de les dades d'aquest bombardeig 
sobre la ciutat de Barcelona han estat extretes de l'informe fet el 9 d'octubre de 1938 per Flo- 
renci Tor Camprubí, secretari tècnic d'Informació i Enllaços de la Junta de Defensa Passiva 


de Catalunya. CDMH. PS-BARCELONA GENERALITAT, 260, 3. Documents 78-88/137. 


82 L'altra filla, Trinitat, estava casada amb el conegut filòsof d'avantguarda Francesc Mirabent 
Vilaplana, alhora també empresari, i que, d'origen humil, arribà a ser propietari d'uns acreditats 
laboratoris farmacèutics que duien el seu nom. 

En esclatar la guerra, Francesc Pagès havia estat assassinat per elements 
incontrolats, i el seu sogre, sentint-se també amenaçat, va fugir a l'estranger 
juntament amb la seva esposa. El matrimoni Blasi marxà a Gènova on es 
reuniren amb la seva filla i nét, vídua i fill alhora de Francesc Pagès, que també 
havien fugit, i, plegats, van anar a Roma, i des d'allà a Palma de Mallorca, on 
romandrien fins al final de les hostilitats. $ 

Isidre, l'altre soci, no va tenir tanta sort. Havent estat detingut juntament 
amb el seu fill Walter Romeu Pecci,% la seva pista es perdia els mesos d'abril i 
maig de 1937, en els que se sap que pare i fill es trobaven presos a l'antic col-legi 
del Sagrat Cor, situat al número 328 del Carrer de la Diputació, de Barcelona. ® 
En acabar la guerra, ambdós serien donats oficialment per morts. També, i 
com a conseqüència d'un dels bombardeigs duts a terme per l'aviació italiana, 
el 20 de març de 1938 va morir la seva germana Francesca Romeu Selvas. 

La fàbrica, col-lectivitzada, va funcionar activament durant tota la contesa. 
Toti el valor estratègic que pot tenir un material com l'alumini, aquesta fàbrica, 
però, no consta en cap moment inclosa entre les diferents indústries de guerra 
que van arribar a funcionar a Catalunya. sé 

De les diverses bombes que els avions italians van deixar caure damunt 
seu, tres d'elles van impactar-hi de ple, afectant els tallers, que van sofrir danys 
de consideració. 

Una altra bomba destinada a aquella fàbrica va caure a l'altra banda del 
carrer, sobre un immoble de dos pisos situat al número 72 del mateix carrer 
del taquígraf Garriga, el qual va quedar completament destruit. La casa número 
70, situada al seu costat, també fou afectada, i va resultar parcialment 
destruida.*” 


83 Dades obtingudes de DOLL I PETIT, Rubèn i VERDAGUER I TURRÓ, Miquel: “Jaume 
Serra Húnter i Francesc Mirabent: els darrers sospirs d'una relació intel lectual" a Comprendre: 
Revista catalana de filosofia. Vol. V, núm. 1. Universitat Ramon Llull. Barcelona, 2003. PP. 
49-50. 


8 La seva germana, Carme Romeu Pecci, fou una figura del muntanyisme català. Va ser la pri- 
mera dona que escalà el Cavall Bernat i també va realitzar la primera ascensió absoluta de l'a- 
resta Sud de la Bola de la Partió, a Montserrat. Juntament amb altres escaladors va crear l'any 
1940 el primer grup d'escalada a Catalunya: El grup d'Alta Muntanya (GAM) del Club Mun- 
tanyenc Barcelonés (CMB). També practicà l'esquí de competició i durant bastants anys va 
ser campiona d'Espanya. 


85 La Vanguardia Española, 11 de juliol de 1939. P, 10. 


86 Vegeu DE MADARIAGA FERNÁNDEZ, Francisco Javier: Las industrias de guerra de Ca- 
taluña durante la guerra civil. Tesi doctoral. Universitat Rovira i Virgili. Departament d'Història 
i Geografia. Tarragona, 2003. 

El Camp de Les Corts, del 

EC. Barcelona. Segons la creença 
popular, en ell s'hi albergava un 
important dipòsit d'armes, i 
aquesta hauria estat la causa del 
bombardeig d'aquella barriada 
(Fotografia: Josep Gaspar i Serra. 
Institut Cartogràfic de Catalunya). 


La memòria popular atribueix aquest bombardeig a l'afany de destruir un 
hipotètic magatzem d'armes al camp del Barça, i d'aquesta manera queda 
recollit a la principal monografia cortsenca: 


“Els bombardeigs dels franquistes eren freqüents a les Corts ja que els seus 
serveis d'informació emboscats a Barcelona (les “Quintas Columnas”) havien 
cregut detectar un important dipòsit d'armes a Pinactiu camp del Barcelona. 
Les conseqüències, en moltes ocasions, foren tràgiques: a l'illa dels carrers de 
Deu i Mata, Berguedà, Taquígraf Garriga i Prat de Rull va caure una casa i en 
moriren tots els veins. En aquestes condicions, els serveis republicans de 
protecció civil decidiren dotar el barri de refugis subterranis. ”®’ 


Com a conseqüència de la 
destrucció per bombardeig de 
la casa de veíns del carrer del 
Taquígraf Garriga no van morir 
tots els veins, com deia el 
cronista d'aquell barri. Tot i 
així, són molt de lamentar els 


vuit ferits que es van rescatar 
d'entre les runes i les dues 


Aquella nit, els avions italians van centrar la major 
: : part del seu atac sobre la barriada de Les Corts 
registrar, Filomena García (Fotografia: Gennaro Zitelli). 

Escriche i Francesca Raja Mula, 


víctimes mortals que s'hi van 


dues noies joves que comptaven 


vint anys cadascuna.*” 


$7 Aquestes cases estaven tot just darrera de Sant Joan de Déu, on ara hi ha l'Illa Diagonal. 


88 CASASÚS I GURI, Josep Ma.: Les Corts: Un poble perdut, un barri introbable. Edicions 62, 
SA. Llibres a l'abast, 129. Barcelona, 1976. PP. 62 — 63. 

Dues bombes més van caure en aquell mateix veinat, a la Travessera de 
les Corts, entre els carrers de Prat de Rull i Berguedà, sense que, 
afortunadament, hi hagués conseqiiéncies que s'haguessin de lamentar. 

Altres dues van caure sobre unes dependències de la fàbrica de pintures 
Paniker que estaven situades al número 304 de la Travessera de les Corts, les 
quals es van incendiar i van quedar totalment destruides. 

La Junta de Defensa Passiva de Catalunya, que encara es trobava un tant 
desbordada per les circumstàncies de l'atac, en aquells moments no arribava a 
identificar en els seus comunicats el punt exacte on s'havia calat foc, i així ho 
va enregistrar: 


“23,55.- O. A. ens comunica que a la Plaça Germans Badia” hi ha un 
foc. Tot seguit ho comuniquem als bombers. 

23,59.- Preguntem a la Junta Local si tenen alguna novetat, ens contesten 
que veuen un foc al carrer París en direcció a Sans. 

0,06.- Demanem informació a la Junta Local la que ens informa que ha 
caigut una bomba al carrer del Taquígraf Garriga la qual ha produit un 
incendi. P: 


Dues bombes més van caure en una esmalteria del número 30 del carrer 
del Prat d'en Rull, produint danys d'escassa consideració, i sis més caigueren 
en els carrers del Montnegre i del Berguedà, afortunadament ocupats 
majoritàriament per horts i una bòvila, llevat de la que va caure en el número 
51 del carrer del Berguedà, en que fou totalment destruida una casa. 

A la casa número 19 del passatge dels Macians, un edifici de gust 
noucentista bastit la dècada anterior, i que era el primer conjunt de pisos de 
lloguer que s'havia construit a Les Corts, una bomba va explotar a la façana, a 
l'alçada del seu quart pis, en el que vivia Juan Rodríguez Prieto, de professió 
matalasser, amb la seva muller,” ocasionant desperfectes a les habitacions 
davanteres. Una segona bomba va caure en uns horts situats en aquest mateix 
passatge. 


82 VILLARROYA I FONT, Joan: Els bombardeigs de Barcelona durant la guerra civil (1936- 
1939). Biblioteca Serra d'Or. Publicacions de l'Abadia de Montserrat. Barcelona, 1981. P. 239, 
i reedició de 1999, P. 273. 


2 Germans Badia és el nom que llavors tenia la plaça que ara duu el nom de Francesc Macià. 
2 CDMH. PS-BARCELONA GENERALITAT, 260, 3. Document 81/137. 
2 Gaceta de Madrid, 4t trimestre de 1934. P. 26, núm. 6994. 

Dues més van caure en uns altres horts del carrer de Salvador Vallverdú,” 
una d'elles, a la boca d'un refugi situat entre els carrers de Salvador Vallverdú 
i Tarragona, i altres tres també en horts que es trobaven als carrers de París i de 
Llançà. 

Al passatge Planell va caure una bomba a la paret mitjanera entre les cases 
9 i 10, ambdues de planta baixa, enfonsant el sostre de tres de les seves 
habitacions. 

Al carrer de París, tres bombes més van caure al mig del carrer, davant del 
número 55 i una altra en uns horts situats davant del número 53. En aquest 
mateix carrer, entre els de Tarragona i Llançà, en caigueren dues, en uns corrals, 
destruint part d'una teulada i una paret. 

Les bombes caigudes al carrer de París havien causat noves víctimes 
mortals. La Junta de Defensa Passiva de Catalunya ho recull en aquests dos 
comunicats: 


“0,20.- Ens demanen una ambulància per el carrer París. 

0,31.- La Junta Local ens comunica que han caigut bombes al carrer de 
Tarragona a la via del ferrocarril i que al carrer París hi ha hagut una dona 
morta i un nen. P 

Més tard se sabrien les identitats d'aquestes dues noves víctimes del 
bombardeig: es tractava de Maria García Estopafian, de 54 anys, i de Gabriel 
Rodríguez Fernández, de 14.” 


Bombes sobre Sants i Hostafrancs 


Tot continuant la seva destructiva trajectòria, els bombarders italians van 
atènyer la vertical de les barriades de Sants i Hostafrancs. 

A la cantonada dels carrers de Tarragona i Robrenyo va caure tot un 
reguitzell de bombes que, afortunadament, no va tenir conseqüències greus. 
Dues d'elles van caure en uns horts, altres dues caigueren en aquell mateix 
punt, però al mig del carrer, dues més ho van fer en el jardí de la casa número 
124 del carrer de Robrenyo, i encara altres tres van anar a parar a uns camps. 


93 El nom actual d'aquest carrer és el de marquès de Sentmenat. 
4 CDMH. PS-BARCELONA GENERALITAT, 260, 3. Document 81/137. 
5 VILLARROYA I FONT, Joan: El bombardeigs de Barcelona... Op. Cit. P. 273. 

La España Industrial, un dels possibles objectius d'aquell atac, només va 
rebre dos impactes d'escassa importància (Fragment d'una pintura de Josep 
Maria Llobet feta l'any 1947). 


El possible objectiu potencial que era la fàbrica La España Industrial, 
Sociedad Anónima Fabril y Mercantil, propietat de la família Muntadas que 
havia estat col-lectivitzada l'any anterior, va sortir prou ben parat, ja que només 
va rebre dos impactes. Un dels projectils va caure al pati on hi havia els 
estenedors, i l'altre, que no va fer explosió, ho va fer a la secció de raspalls. 

La següent bomba, que afortunadament tampoc va explotar, va caure una 
mica més avall de la fàbrica anterior, al carrer d'Ermengarda, en el pati del 
centre que llavors rebia el nom oficial de Grup Escolar número 52,9 integrat 
en el Consell de l'Escola Nova Unificada (CENU), institució que havia estat 
creada el 27 de juliol de l'any 1936 a Barcelona amb la finalitat d'impulsar 
una escola nova, gratuita, única, laica, amb coeducació i en llengua catalana. 

Aquesta escola, que havia estat fundada l'any 1904 pel jesuita Gaietà Puig 
com a Catecisme de Sant Francesc Xavier, fou coneguda posteriorment com a 
Centre Montserrat-Xavieri amb l'adveniment de la República l'any 1931, havia 
passat a denominar-se Centre Cultural i Recreatiu Hostafrancs fins la seva 
adscripció al Consell de l'Escola Nova Unificada. 


96 Aquesta escola rep actualment el nom de Joan Pelegrí, i les seves dades històriques han estat 
extretes principalment dels diferents apartats i enllaços de la seva pàgina vveb: 
http://www.joanpelegri.com/index2.htm (Consulta: 23 d'octubre de 2012). 

Des que aquesta escola va ser incautada 
per la Generalitat al començament de la guerra 
i incorporada al CENU l'any 1937, les seves 
instal-lacions havien millorat sensiblement, 
aixecant-se dues plantes, amb la qual cosa 
s'incrementà sensiblement la seva capacitat, 
que en aquells moments era de 490 alumnes. 
Durant l'any 1938, però, només hi assistien 
250 nens i nenes d'edats compreses entre els 
tres i els catorze anys. 

Normalment, el bombardeig d'una escola 


podria haver suposat unes  trágiques 


conseqüències. Aspecte que en aquell temps 

La coincidència de que aquella bomba no oferien l'escola i el seu pati 

caigués sobre l'escola sinó al pati, durant la nit (Fotografia: Col.lecció Escola 
Joan Pelegrí). 


d'un dissabte, i que a més no arribés a explotar, 
afegida a la llarga trajectòria d'orientació 
confessional que des dels seus inicis fins 
llavors havia caracteritzat aquella 
institució, impressionà fins a tal punt la 
gent de Sants i Hostafrancs, que la 
memòria popular va magnificar aquell 
fet, tot incrementant el nombre de 
bombes caigudes sense explotar i, fins i 
tot (especialment ja acabada la guerra) 
va haver-hi qui arribà a insinuar 


possibles intervencions per part de 
protectors sobrenaturals. 

Dibuix de Francesc Pons que Els avions, tot prosseguint el seu 
il-lustra el llibre de Joan Pelegrí i 
Partegàs: Centre Montserrat-Xavier, 75 
anys de tasca cultural, editat l'any 1979 
pel seu propi autor. 


trajecte, van continuar deixant caure els 
seus projectils. Les dues bombes 
següents ho van fer a la carretera de la 
Bordeta. Una d'elles va explotar en un 
hort que estava situat en el número 57, i l'altra, al pati de la casa número 53 
d'aquell mateix vial. 

Després d'això, la formació de bombarders italians va seguir fent la seva 
via cap al port. 

Bombes al port. L'enfonsament del submarí C-1 


Tot seguint el seu pla d'acció, els avions atacants van deixar caure sobre 
el port les darreres bombes que els quedaven. 

Dues d'elles van explotar a l'esplanada del moll de Ponent, on no van 
causar cap dany d'importància. Les restants caigueren a la Dàrsena del Morrot 
i Van anar a parar totes a l'aigua, llevat d'una, que va impactar en un important 
i imprevist objectiu bèl-lic. 

Potser seguint estrictes instruccions al respecte per tal d'evitar el 
derrotisme, l'informe, altres cops esmentat, que la Junta de Defensa Passiva de 
Catalunya va confeccionar l'endemà, descrivia aquest fet d'una manera més 
que discreta: 


“Una de les bombes va tocar una embarcació de la Sots-Secretaria de 
97 


Marina, les demés a l'aigua." 


Bombes italianes caient sobre el port de 
Barcelona (Fotografia: Autor desconegut. 
Col.lecció particular). 


7 CDMH. PS-BARCELONA GENERALITAT) 260, 3. Document 87/137. 

La cosa, però, era greu: la Sots-Secretaria de Marina, amb seu al número 
201 del carrer de Balmes, era un organisme depenent del Ministeri de Marina 
que s'encarregava de tot el referent a la marina de guerra republicana, i 
l'embarcació que deien que havia estat tocada era, ni més ni menys, el submarí 
C-1, de nom Js4ac Peral, un dels pocs submergibles amb que comptava la 
marina republicana, en contraposició a les numèrica i tècnicament superiors 
unitats submarines italianes i alemanyes que donaven suport al bàndol rebel. 

La flota submarina republicana disposava originàriament de només dotze 
submarins, sis d'ells de l'antiquada sèrie B (B-1, B-2, ... fins a B-6) i altres sis, 
més moderns en comparació amb els anteriors, de la anomenada classe Holland 
o sèrie C (C-1, C-2, ... fins a C-6). 

Els submergibles B-1, B-2, B-3 i B-4 tenien la base a Maó i pràcticament 
no van entrar en combat durant tota la guerra. Dels restants, el B-6 s'havia 
rendit en el mar Cantàbric el 19 d'agost de 1936, essent enfonsat per la seva 
tripulació abans de caure en poder de l'enemic. El B-5 havia desaparegut 
l'octubre de 1936 amb tota la seva dotació en aigües de l'Estret de Gibraltar 
en circumstàncies no gaire clares. El C-3 fou torpedinat i enfonsat pel submarí 
alemany U-34 a la costa de Màlaga el 14 de desembre de 1936. El C-5 es va 
perdre el 31 d'aquell mateix mes en el Cantàbric, davant del cap de Pefias, i el 
C-6 va acabar sent enfonsat davant del port de Gijón per la seva pròpia 
tripulació el 20 d'octubre de 1937, abans que aquella ciutat fos ocupada pels 
enemics. 

Així doncs, en aquells moments, només es podien considerar realment 
operatius els submarins C-1, C-2 i C-4. 


El C-1, el cost del qual 
suposava 13 milions de pessetes 
de l'any 1922, havia començat a 
navegar el 19 de juliol de 1923. 
Estava impulsat per dos motors 
diesel Vickers de 1.000 CV i altres 
dos motors elèctrics de 375 CV., 
tenia 74 metres d'eslora per 6,5 de 
mànega, muntava 6 tubs 
llançatorpedes (4 al davant i 2 al 
darrera, amb altres 4 torpedes de 


El submarí C-1 Isaac Peral navegant en superficie 
(Fototípia Hauser i Menet, Madrid). 


reserva) i un potent canó antiaeri Vickers de 76/45 mm. Navegava a una 
velocitat màxima de 16,5 nusos en superfície i de 8,5 nusos en immersió. Es 

podia submergir fins a un màxim de 90 metres i comptava amb una dotació 
de 40 homes. 
L'octubre de 1938, la tripulació del C-1 estava constituida per: 


Comandant: 


Comissari polític: 


Ivan Vasilevich Grachey, 
(a) Juan García 
Francisco Sànchez Flores 


Segon comandant Fidel Emparanza Zabala 

Contramestre: Marcial Rey Lago 

Cap de màquines: Celestino Ros Martínez 

Maquinistes: Manuel Mira Mula 
Francisco Caro Núfiez 
Miguel Guillén Conesa 

Auxiliars de màquines: Martín Ruiz Rico 


Pedro Vázquez Sánchez 
Emilio Montes Morales 


Fogoners: José Conesa Alcaraz 
Alfonso García Egea 
Electricista: José Dueñas Vázquez 
Auxiliar electricista: José Freire Ramos 
Radiotelegrafista: Ricardo Canillas Moreno 
Mariners: La resta de la dotació. 


Des del 20 de març de 1938, aquest submarí tenia la seva base al port de 
Barcelona. 

El 14 de setembre havia sortit cap a les immediacions del cap de Gata 
per tal de realitzar pràctiques d'ensinistrament. Quan es trobava davant 
d'Almeria, en realitzar una de les immersions se li va inundar la cambra de 
comandament, havent d'entrar a corre-cuita en aquell port per tal de solucionar 
transitòriament el problema i des d'allà marxar cap a Cartagena per tal de ser 
reparat. 

Altre cop en condicions, va deixar Cartagena el 3 d'octubre amb la missió 
de tornar a la base tot vigilant les aigües entre un port i l'altre, especialment el 


2 Dades extretes de l'informe emès el 13 d'octubre de 1938 pel kapitan-leitnant Guerman Yu. 
Ruzmin, àlies Carlos Murato, conservat a l'Arxiu Militar Estatal Rus, font 35082, Inventari 
1, Carpeta 45, PP 27-33, recollit per FRANK, Willard C. Jr.: “Submarinos republicanos es- 
pañoles bajo mando soviético (ID", a Revista de Historia Navalnúm. 69. Instituto de Historia 
y Cultura Naval. Armada Espafiola. Madrid, 2000. PP. 49-53. 

El submarí C-1 un cop fora de l'aigua, al port de Barcelona, en espera d'una reparació que ja no 
es va arribar a fer en temps de guerra. Fotograma del documental italià L'assedio aereo di 


Barcellona, filmat l'any 1939. 


sector de la costa recentment ocupat per l'enemic, vigilància que hauria de 
realitzar en immersió durant el dia i navegant en superfície durant la nit. 
Finalitzada aquella singladura, va entrar al port de Barcelona el dia 8 d'octubre 
a les 08:00 hores. 

Poc després d'haver atracat, entre les 10:53 i les 11:20 va haver-hi l'atac 
al port descrit anteriorment, en el que 5 avions S.79 havien deixat caure una 
quarantena de bombes sobre les instal-lacions portuàries. 

L'atac del matí no havia afectat el submarí, però en el d'aquell mateix 
vespre, una de les bombes llançades pels S.81 el va tocar a l'alçada del llast 
número 4 d'estribor, obrint una bretxa en el buc resistent, la qual cosa va 
provocar que la nau s'enfonsés ràpidament. El kapitan-leitnant Sergei 
Prokofievich Lisin (a) Sergio León va signar el comunicat oficial que 
confirmava tal enfonsament. 

El submarí C-1 ja no va tornar a operar en aquella guerra. Poc després 
del seu enfonsament va ser reflotat i portat al dic de carena per tal de reparar-lo, 
i allà s'hi trobava el 26 de gener de 1939 quan Barcelona va caure en poder de 
les tropes faccioses. El submarí estava preparat amb càrregues explosives per 
tal de destruir-lo abans que caigués en mans enemigues, però aquestes, en el 
darrer moment, no es van fer detonar. 

( Reparat l'any 1941, el C-1 ja mai més es va tornar a 

F submergir, i va acabar tristament la seva trajectòria marítima 
l'any 1952 prop de l'illa de Tambo (Pontevedra), en ser 
utilitzat com a diana en un exercici de tir naval, després del 
qual fou reflotat altre cop i desballestat. 


El kapitan-leitnant (equivalent a capità de corbeta) Sergei Prokofievich Lisin, que va certificar 
l'enfonsament del submarí C-1 (Fotografia: Autor desconegut. http:/hvww. bgudkov.ru). 


El bombardeig s'ha acabat 


Després d'haver deixat caure les seves darreres bombes sobre el port, els 
avions de les esquadretes 252a i 251a van reprendre el camí de tornada cap a 
la seva base de Son Sant Joan, a la que van arribar respectivament a les 00:15 
i les 00:25 hores (hora local). 

A les 00:52 hores del dia 9 d'octubre, que tot just acabava de començar, 
les sirenes donaven el conegut toc intermitent que tothom esperava: ja havia 
passat el perill: 

L'atac, des que va començar, tot just havia durat una hora i set minuts. 

El trist balanç de les víctimes hagudes a la ciutat de Barcelona per causa 
d'aquella incursió queda prou reflectit en el següent fragment del comunicat 
de la Junta de Defensa Passiva de Catalunya: 


“1,10.- Serveis que han prestat durant el bombardeig Ambulacies Militars: 

Ambulància no 15 ha portat quatre ferits 

Ambulància n° 11, ha portat vuit ferits entre els quals hi figuren cinc 
dones i tres homes. 

Ambulància n° 13, ha portat dos ferits els quals són un home i una dona. 

Ambulància no 17, ha portat una nena i dos homes ferits. 

Els esmentats ferits han estat assistits al Clínic. 

3,08.- Al Dipòsit del Clínic hi ha quatre morts. A l'Hospital General hi 


ha dos ferits (un nen i una dona). A l'Hospital Clínic hi ha vint-i-vuit ferits. P 
Més endavant, el mateix informe fa balanç: 


“RESUM: El total de víctimes a conseqüència d'aquest bombardeig es 
de: 4 morts i 30 ferits. "0 


2 CDMH. PS-BARCELONA GENERALITAT, 260, 3. Document 82/137. 
100 bid. Document 87/137. 

L'atac de Pavió solitari 


Recordem que al començament de l'atac de l'aviació italiana, i fruit de la 
reacció de la defensa republicana, un dels avions agressors havia estat tocat, 
impossibilitant-lo de continuar al costat dels seus companys i, per tal motiu, 
els havia hagut d'abandonar i emprendre en solitari el camí de tornada, anant 
a cercar el mateix punt per on poc abans havia arribat. 

Havent estat tocat en el moment en que les dues esquadretes havien 
sobrevolat Sant Pere Màrtir, bombardejant-lo, el camí de retorn d'aquell avió 
despenjat de la formació seguiria una ruta que en principi no estava prevista i 
que li suposaria haver de sobrevolar la localitat de Sant Just Desvern. 

Tot just iniciat el seu camí de retorn, la càrrega de bombes que encara 
duia li suposava a aquell avió un doble perill: d'una banda, el pes dels projectils 
era un un llast innecessari, especialment ara que tenia problemes al motor. De 
l'altra, el fet d'haver d'aterrar avariat i carregat d'explosius, hagués estat una 
operació extremadament arriscada. La millor solució consistia en desfer-se quan 
abans millor d'aquells incòmodes projectils. 


L'avió, colpit per les defenses antiaèries barcelonines, sobrevolava aquests 
encontorns tot anant a trobar el camí de tornada a la seva base balear 


(Fotografia: US, OMS). 


I és així com va començar a deixar caure la seva destructiva càrrega, 
bombardejant un poble en el que no hi havia pràcticament res mereixedor de 
ser qualificat com a objectiu bèl-lic. 10! 


101 Els únics posibles objectius que Sant Just tenia en el sector bombardejat eren la benzinera 
de can Modolell i els garatges dels números 61 i 72 de la carretera, també dels Modolell, in- 
cautats tots tres per l'Aviació Militar, els transformadors elèctrics del carrer de l'Electricitat, i 
la fàbrica de ciment Sanson. Objectius, tots ells, que difícilment haguéssin justificat un atac, 
especialment aquesta darrera, de la qual es deia que hi havia interessos per part del bàndol 
enemic. 

Diversos testimonis espluguins recullen el pas, aquella nit, d'un avió que 
sobrevolava els camps de la Mallola, on va deixar caure alguns projectils i es va 


allunyar en direcció a la fàbrica de “Les Banyeres”, cap a Sant Just. 4 


Bomba a "Les Banyeres" 


La darrera de les bombes caigudes en terme d'Esplugues ho va fer a tocar 
de les instal-lacions del que havia estat la fàbrica de "Les Banyeres", també 
coneguda pel nom de "Can Sauret", llavors dipòsit d'intendència de l'Arma 
d'Aviació. El projectil va caure i explotà a les immediacions de la garita que hi 
havia a la porta d'entrada, a la cruilla dels carrers del Nord i de Magdalena 
Amigó. 9 

L'any 1928, quan l'industrial Jaume Sauret Marsà va decidir ampliar la 
fàbrica de material sanitari fet en acer esmaltat (principalment banyeres i 
calderes) que posseia en els números 161 i 163 del carrer d'Urgell, de 
Barcelona, els productes de la qual eren comercialitzats a l'establiment que 
també tenia i que estava situat en el número 7 del carrer de Pelai, va crear una 
empresa amb el nom de Talleres Sánitas, Sociedad Anónima i va traslladar la 
planta de producció a la veina localitat d'Esplugues. 

La nova fàbrica es va instal-lar a tocar del terme 
de Sant Just, en terrenys propietat de la família 
Gelabert, de Can Pi, propietaris també de la veina 
masía de Can Dori,'% i aquesta instal-lació va 
propiciar la creació de l'espluguí carrer de Magdalena 
Amigó, transversal al carrer del Nord i continuació 
del santjustenc carrer de l'Electricitat, a l'altra banda 
del torrent de la Fontsanta, que constituia la partió 
entre ambdós termes. 


Primera pàgina del catàleg de Talleres Sánitas amb una imatge de la desapareguda fàbrica de 
Jaume Sauret (Col.lecció particular). 


102 Informació facilitada a l'autor el 24 de gener de 2007 per Enric Giner Rodríguez, 1r Tinent 
d'Alcalde d'Esplugues de Llobregat, el qual li digué que la seva mare havia estat un d'aquells 
testimonis. 


105 Testimoni de Vicenç Riera Batiste, entrevistat el 19 de maig de 2011 per un grup d'alumnes 

i professors de l'Institut en el decurs de l'activitat "Itineraris per la Pau: La Guerra Civil a Sant 
P 

Just Desvern". 

En esclatar la guerra, la fàbrica fou incautada i va continuar sent 
gestionada pels treballadors durant un cert temps. Hi ha constància, per 
exemple, de que l'octubre de 1936, els seus treballadors, afiliats a PUGT, van 
fer un donatiu de 478 pessetes a benefici de les Milícies Antifeixistes, P però 
poc després s'hi va deixar de treballar i les seves instal-lacions, com s'ha indicat, 
van ser ocupades per l'Arma d'Aviació, que les va utilitzar per a establir-hi un 
magatzem d'intendència, al front del qual estava el comandant Arturo Majada 
Bascufiana. 106 


El comandant Majada, advocat i militar de carrera del cos d'Intendència 
des de l'any 1916, havia estat guardonat el febrer de 1936, essent encara capità, 
amb la creu de primera classe del mèrit militar per la seva participació en el 
llibre Estrategia de los abastecimientos y táctica de los suministros, publicat l'any 


1935. Poc després, un parell de mesos abans del començament de la guerra, 
7 


va ser ascendit a comandant i destinat a servir en l'Aviació. 1 


Planta de la fàbrica de "Les 
Banyeres". Originàriament va ser 
Talleres Sánitas S.A. després, 
dipòsit d'Intendència de l'Arma 
d'Aviació, i finalment, després de 
la guerra, Cocinas Benavent, S.L 
(Arxiu Municipal d'Esplugues de 
Llobregat. Col lecció de plànols 
dels anys 1957-1958). 


104 Vegeu OCHOA I GONZALEZ, Juli: “Els Pisos (1952-1975). Una toponímina paral-lela", 
a Miscel-lania d'Estudis Santjustencs núm. 12. Centre d'Estudis Santjustencs. Sant Just Desvern, 
2004. PP. 114-115. 


105 La Vanguardia, 21 d'octubre de 1936, P. 11. 


106 Testimoni de Teresa Moratilla, natural de Falset i resident a Toulouse. Recollit per CATALÀ 
I PALLEJA, Neus: De la resistencia y la deportación: 50 testimonios de mujeres españolas. Edi- 
ciones Península. Barcelona, 2000. P. 312. Ens ho confirma: Archivo Histórico del Ejército 
del Aire (AHEA), Procedimientos de la Justicia Militar contra el personal militar que luchó en 
la aviación republicana durante la Guerra Civil (1936-1945). Indice Causas Guerra Civil. 
Signatura 1787. 


197 Dades biogràfiques extretes de: Diario Oficial del Ministerio de la Guerra del 13 de setembre 
de 1916, P. 717; del 27 de febrer de 1936, P. 587; del 30 de maig de 1936, P. 503; del 24 de 
juny de 1936, P.734 1 La Vanguardia Española del 30 de gener de 1952, P. 10. 

Sobre la incautació de la fàbrica i posterior ocupació per part dels militars 
d'Aviació, el mateix Jaume Sauret ho confirmava en el cos de la denúncia que 
va presentar el 19 de gener de 1943, un cop acabada la guerra, davant del 
farmacèutic i alhora Jutge Municipal d'Esplugues Josep Gelabert Argemí, que 
actuava com a delegat de l'instructor de la Causa General: 


“Que en esta localidad el declarante ni su familia sufrieron atropellos 
personales, que fué desposeído de la fábrica y la misma desvalijada y convertida 
posteriormente en Cuartel de la Intendencia de la Aviación Roja, produciendo 
unas pérdidas por deterioros, robos, etc. superior a unas ciento veinticinco mil 
pesetas. Que ignora completamente quienes fueron los autores responsables 
de tales atropellos.”*% 

Encara és bén viu en la memòria de molts dels santjustencs que ho van 
viure, Passalt a aquell magatzem que, tres mesos més tard, el dia 25 de gener 
de 1939, durien a terme els famolencs veins, quan va ser abandonat pels 
republicans davant la imminent arribada de les avantguardes enemigues. 

Pel que sembla, el nombrós públic que llavors hi va acudir, només es va 
poder apoderar d'una part del què quedava de tot el gènere que s'havia arribat 
a emmagatzemar en aquell dipòsit, ja que almenys una part, possiblement 
important, d'aquells queviures hauria estat destruida pels militars abans 
d'abandonar les instal-lacions. Això és el que recorda d'aquest fet Teresa 
Moratilla, que llavors treballava a l'administració d'Intendència d'Aviació, 
justament en aquell magatzem: 


“No hice ningún trabajo político; solamente el día que teníamos que 
evacuar, estábamos en Esplugues, en donde teníamos el depósito de 
Intendencia. Veía como los jefes superiores, comandantes y así, querían dejar 
muchos víveres allí, yo llamé a un sargento e hicimos desaparecer todo aquello; 
lo quemamos todo [sic]. El que mandaba, el comandante Majada, pretendía 
que se quedasen todos los víveres. También quemamos todos los papeles de las 
oficinas, todas las fichas, porque ya nos habíamos dado cuenta de su manera 


de ser. "19 


108 Archivo Histórico Nacional (AHN), FC-CAUSA GENERAL, 1597, Exp. 9. Document 
213/258. 


199 Testimoni de Teresa Moratilla. Recollit per CATALÀ I PALLEJA, Neus: De la resistencia y 
la deportación... Op. Cit. P. 312. 

Pel que es veu, finalment prevalgué la voluntat del comandant Majada i 
una porció considerable d'aquells queviures va poder acabar sent aprofitada 
pel veinat que hi va acudir. 

Com hem vist, aquesta bomba de les Banyeres va caure al costat de la 
cruilla dels carrers del Nord i de Magdalena Amigó, en un indret que llavors, 
a diferència d'ara, estava pràcticament despoblat. Actualment, i tot just a l'altra 
banda del carrer del Nord, i uns metres més amunt de l'esmentada cruilla es 
troba la farmàcia de la urbanització La Mallola. 

Atenent tal referència, Pilar Farigola Ràfols també ens dóna el seu 
testimoni de la caiguda d'aquesta bomba: 


“El que sé que va caure va ser darrera casa, allà davant d'on hi ha la 
farmàcia d'aquí darrera els pisos, hi havia una vinya allavorens. "P 


Bomba a Can Gaig 


La segiient bomba que va caure després de la de "les Banyeres" ja ho va 
fer sobre Sant Just Desvern. 


La casa número 4 del carrer de Bonavista, !!! 


tot just fent cantonada amb 
el passatge Carbonell, era propietat de la família Gaig. 

L'industrial Francesc Gaig i Guasch, originari de Santa Eulàlia de 
Vilapicina, tenia llavors 57 anys i ja feia més de trenta que era veí de Sant Just. 
Estava casat amb Margarida Llavayol i Capella, deu anys més jove que ell, i 
junts, vivien en aquella casa amb els seus cinc fills: Antònia, de 21 anys: Felip, 
de 18; Pilar, de 16; Núria, de 13 i Jaume, el més petit, de 6. 

Els Gaig eren una família que gaudia d'una certa posició benestant i que, 
segons els qualificatius llavors en voga, podia ser considerada d'ordre. El seu 
germà Pere havia estat regidor de l'Ajuntament santjustenc entre el 26 de febrer 
i el 10 de juliol de 1930, durant l'anomenada "dictablanda" del general 
Dámaso Berenguer, i el mateix Francesc també participaria més endavant en 
el govern municipal, un cop finalitzada la guerra, i seria vicepresident i gestor 
de beneficència social en la Comissió Gestora que l'any 1939 va regir el 
municipi, a l'instaurar-se el nou règim. 


110 Declaració feta per Pilar Farigola Ràfols el 17 de maig de 2008 en el decurs de la "Passejada 
intergeneracional pels espais del bombardeig a Sant Just Desvern". Transcripció de Juli Ochoa. 


Hi Aquesta casa ostenta actualment el número 6 d'aquell mateix carrer. 

La casa de la família Gaig, 
situada en el tram inferior 
del carrer de Bonavista, a la 
cantonada amb el passatge 
Carbonell (Detall d'una 
targeta postal de ledició 
Ristol, aprox. 1945). 


L'atzar va voler que la bomba llançada per l'avió italià anés a parar 
justament a casa seva, fent-ho per sort en el pati, tot impactant contra un 


cobert amb gallines que hi tenien. 

L'explosió va fer mal, però altra 
cosa molt més greu hauria estat si el 
projectil hagués caigut damunt 
l'edifici, en comptes de fer-ho al pati. 

Tal és el plantejament que es fa 
Jaume Gaig Llavayol, que ho va viure, 
com ho acabem de veure, quan tenia 
Sis anys. 

Ell mateix ens ho explicava així: 


“Partint de les Banyeres van 
caure unes quantes bombes, entre les 
quals hi havia una de casa nostra. 

El que passa és que no va caure 
a la casa: va caure al pati. I hi teníem 
un galliner allà. Pues va derrumbar el 
galliner... les gallines... i va trencar 
tots els vidres de la casa, no en va 
quedar ni un de sencer. Va esquerdar 
una punta de casa, que encara hi ha... 
Bueno, s'ha reparat, però encara es 
veu. 

Jaume Gaig i Llavayol descrivint sobre el 
terreny el bombardeig que va afectar la seva 
casa (Captura d'imatge d'una filmació feta 
per l'Ajuntament de Sant Just Desvern). 

I aleshores, aquesta bomba, vam tenir la sort que per cinc o sis metres... 
va caure com d'aquí a la paret, allà al pati. De totes maneres va fer un impacte 
i va fer molt estropici, perquè, dic, no en va quedar ni un sol vidre: la claraboia 
de l'escala i tots els vidres de la casa van quedar tots, tots trencats. A part dels 
desperfectes a la punta de la casa on va caure més a la vora, tot d'esquerdes i 


coses que es van reparar.” !!? 


A l'esquerra i en primer terme, el pati de can Gaig i darrera seu la façana posterior de can Solanes 
de la carretera. El cobert de color blanc situat cap al centre d'aquesta imatge ocupa pràcticament 
el mateix lloc on hi havia hagut el galliner damunt del qual va impactar la bomba. A la dreta, la 
claraboia reconstruida. Segons Jaume Gaig, les esquerdes que encara es poden apreciar en alguns 
punts de la paret obeeixen encara als efectes de l'explosió (Fotografies: Jordi Amigó). 


Bomba a Can Masclans 


Al número 24 de la carretera, fent cantonada amb el carrer de Bonavista, 
es trobava el forn de pa regentat per la família Masclans, que constava de forn, 
obrador, botiga i vivenda. 

Jaume Masclans i Pascual havia nascut l'any 1872 a Sants, i era el setè 
dels nou fills que havien tingut Rafael Masclans i Solà i Francesca Pascual i 
Busquets. El seu pare era un forner originari de Caldes de Montbui que s'havia 
anat a instal.lar a Sants, on va tenir un acreditat establiment situat a la plaça 
d'Osca. 

A la seva mort, Jeroni, el gran dels germans de Jaume Masclans, havia 
heredat el negoci familiar, i els altres fills barons, com gairebé sempre ha estat 


113 


tradició, es van haver d'establir pel seu compte. Esteve,''? el següent germà, 


12 Declaració feta per Jaume Gaig Llavayol el 17 de maig de 2008 en el decurs de la "Passejada 
intergeneracional pels espais del bombardeig a Sant Just Desvern". Transcripció de Juli Ochoa. 


115 Esteve Masclans i Pascual, molt afeccionat a la música, fou compositor i un dels primers 
presidents de l'Orfeó de Sants. Va ser el pare de l'eminent botànic Francesc Masclans i Girvès. 

regentava una farmàcia també a Sants, al número 2 de la carretera. Pere, que 
el seguia, va obrir un forn a Barcelona, al carrer d'Aribau, entre els carrers de 
Provença i Rosselló. Rafael es va establir de rellotger i Josep, el més petit dels 
germans, va ser mestre a Vallbona 


La família Masclans al poc temps d'haver-se instal lat a Sant Just Desvern (Fotografia: Arxiu 
Històric de Sant Just Desvern, donació Masclans). 


Jaume, com el seu pare i els seus germans Jeroni i Pere, també va ser forner. 
En un primer temps va estar treballant al forn familiar, però poc després 
d'haver-se casat amb Maria Cinta Segura i Gassó i d'haver tingut les seves filles 
Francesca i Trinitat (Paquita i Trini), va venir a Sant Just, on va obrir el seu 
propi establiment. El seu fill Rafael, l'hereu, ja va néixer en aquesta localitat. 

La filla gran, Paquita, s'havia casat l'any 1932 amb l'espluguí Joan 
Santamaria i Altadill, fill d'un conegut fabricant de la localitat veina, i quan 
per causa de la guerra el seu marit va ser mobilitzat, va tornar a viure 
temporalment a casa dels pares. 

Maria Cinta, la muller de Jaume Masclans, estava molt delicada de salut, 
patia una greu malaltia de la qual no se n'acabaria sortint, i per aquest motiu 
era visitada sovint pel doctor Antoni Ribalta. 

Aquell any de 1938, en Jaume Masclans 
ja tenia 66 anys i feia un temps que havia 
començat a traspassar la major part de la feina 
al seu fill Rafael, fins que aquest va ser també 
cridat a files. Llavors va haver de tornar a 
fer-se càrrec de totes les tasques inherents a la 
direcció del negoci. 

Rafael Masclans havia estat destinat al 
front de l'Est, quedant adscrit al destacament 
d'artilleria amb base a Vilamarxant, situat a 
poc més d'un parell de kilómetres al sud 
d'aquell poble, i que formava part de la línia 


defensiva coneguda com a l'Immediata, per 


ser la més propera a la ciutat de València, Jaume Masclans i Pascual en una 
llavors seu del govern republicà. fotografía feta anys després d'haver 
Aquella línia defensiva tenia com a acabat la guerra (Fotografía: Arxiu 


Històric de Sant Just Desvern, 


objectiu ser el darrer baluard que protegís 
J que p 8 donació Masclans). 


València d'un possible atac directe per part de 
l'enemic en cas de trencament de la línia 


defensiva dita XYZ o Matallana, que des de la serra de Javalambre fins la 
localitat marinera d'Almenar, va constituir el front oriental durant tota l'etapa 
final de la contesa. 


Per sort per a Rafael Masclans, la 
solidesa de la línia Matallana va 
comportar que les defenses de 
Vilamarxant no arribessin mai a ser 
atacades fins a la seva ocupació sense 
lluita durant els darrers dies de la 
guerra. 

Aquell vespre, a la vivenda de 
can Masclans s'hi trobaven el 
matrimoni, les dues filles i el doctor 
Ribalta, mentre que a l'obrador hi 
havia els treballadors que estaven 


Una de les fortificacions de Vilamarxant,al 
front de l'Est, en les que va estar destinat el 


soldat Rafael Masclans (Fotografia: Autor 
desconegut. http:/lulises-ulises. blogspot.com.es). 

enllestint la feina i l'aprenent, Bartomeu Fontanals, de 14 anys, que ja havia 
sopat i que, en comptes d'anar a dormir a casa seva, es disposava a quedar-se i 
passar la nit allà, en un racó de l'obrador, tal com feia sempre. 


T jo, allà, ja hi treballava sempre i m'hi 
quedava a dormir. Cada dia m'hi quedava a 
dormir. Sempre, perquè, és clar, els forners sempre 
començàvem: a les 7 del matí, a terra, això si, 
havíem de ser matiners. I llavors, jo, si, tenia 14 


anys, vaig entrar de 14 anys a cal Masclans. "HÍ 


Bartomeu Fontanals Vivés. Detall d'una fotografia presa 
quatre anys abans del bombardeig (Fotografia: Col.lecció 
Bàrbara Montoro). 


Per sort per ell, el doctor Ribalta, en acabar la visita, li va oferir de 
portar-lo a casa. 


“Però el vespre del divendres va venir el Dr. Ribalta, que era molt famós 
a Sant Just, a cal Masclans, que hi havia la mestressa que estava molt delicada. 
Va baixar allà i bueno, ja haviem sopat i diu: - Què, Bartomeu (Com que ens 
havia portat sempre de petits, és com si fossim fills seus, en aquella època, als 
pobles), vols que et porti cap a casa teva a Sant Just? 

I jo dic: - Ah, ves, és igual. 

I el senyor Masclans va i diu: - Si, home, sil, aprofita-ho, home, avui! amb 
el Dr. Ribalta tens manera d'anar en el cotxe (eren uns cotxes petits, que en 
dèiem un Austin). 

L si, si, m'agafen i... - Au va, vinga, anem! 


Aquell dia vaig néixer.”*** 


114 Entrevista a Bartomeu Fontanals Vivés realitzada l'any 2006 per Jordi Amigó. Transcripció 


de Juli Ochoa. 


15 Ibid 

La bomba va caure al bell mig de la casa, destruint-ho pràcticament tot: 
la botiga, el menjador, la major part dels dormitoris i gairebé tot l'obrador. 
Només es va salvar el forn i una petita part de la casa situada al cantó oposat 
al carrer de Bonavista, la que estava a tocar de l'antic hostal de Cal Pesqueres, 
llavors caves Busqué, i que comprenia la cuina, el sot de l'escala i un dels 
dormitoris que 
donaven a la carretera. 

Tot just en el 
balcó —d'aquest 
dormitori que es va 
salvar, es trobaven les 
germanes Trini i 
Paquita Masclans, en 
el moment en que va 
esclatar la bomba. En 
sentir lestrèpit del 


bombardeig, havien La família Masclans davant de casa seva, entre l'antic hostal de 
sortit a veure el què Cal Pesqueres i el carrer de Bonavista (Fotografia: Arxiu 
Històric de Sant Just Desvern. Donació Masclans). 


passava... I això les va 
salvar. La casa es va 
enfonsar darrera seu i elles es van quedar, miraculosament, penjades al balcó, 
en una part de la façana que va resistir l'esclat de la bomba. 


“... i les dues filles, que es deien la Trini i l'altra la Paquita, i resulta que 
bombardegen i surten als balcons de dalt, de la carretera, i mentre van sortir 
al balcó a veure què passava, van caure les bombes a ca seva, però van caure 
totes al cantó de darrera, tot el cantó que jo estava, i mitja casa d'ells, i elles 
van quedar agafades al balcó, i es va ensorrar tot. I per això, al ser dintre del 
balcó, i no va caure la "fatxada" de la carretera, la "fatxada" no va caure, van 
quedar allà dretes, i el seu pare el va llançar el buf allà dintre, que el van 
trobar.” 116 


L'explosió d'aquella bomba, com totes, va generar una onada expansiva 
amb les seves dues fases clàssiques netament diferenciades. La primera d'elles, 
molt ràpida i immediata a l'esclat, va ser de caràcter impel-lent, motivada per 
l'increment local de la pressió atmosfèrica com a conseqüència de l'esclat. 


16 Ibid 

Passada aquesta primera fase, vingué la segona, més lenta i persistent que la 
primera, en la qual la matèria i els gasos en expansió tornaren a ocupar el seu 
volum original, mobilitzant els gasos atmosfèrics i donant lloc al conegut vent 


d'una explosió. 


Segons els testimonis, en Jaume Masclans fou 
arrossegat per aquest "vent" cap a l'interior de la 
casa, produint-se lesions d'una certa consideració 
que, com més endavant veurem, no van poder ser 
ateses pels membres de la Creu Roja local. 

Potser carregant una mica les tintes pel que fa 
a la possible gravetat d'aquelles lesions, així ens ho 
descrivia Bartomeu Fontanals, testimoni dels fets: 


En primer terme, façana del forn i vivenda de cal Masclans. En 
el balcó de l'esquerra van quedar penjades les germanes Trinitat i 
Paquita, mentre que el seu pare era xuclat cap a l'interior de la 
casa pel buf de l'explosió (Detall d'una targeta postal de la 
col.lecció Company. Arxiu Històric de Sant Just Desvern). 


“...1 el pare va sortir molt mal parat, però encara no hi va perdre la vida. 
Molt mal parat perquè va quedar amb el braç trencat i després la cara 


desfigurada perquè li van haver de fer una operació i tot.” 


L'explosió de la bomba caiguda a Cal Masclans també va afectar la casa 
veina, que duia el número 26 de la carretera. 

Es tractava del vell edifici de Cal Pesqueres, antiga taverna de carretera 
amb certes pretensions de parador, que havia dut el nom d'hostal d'en 
Ramendó durant el segle anterior, quan aplegà una certa parròquia després 
que l'hostal original de la carretera hagués quedat pràcticament arruinat com 
a conseqüència de la Guerra del Francès. Aquest hostal havia estat regentat per 
Francesc Ramendó Roig fins l'any 1847 i després pel seu fill Remigi Ramendó 
Català fins la seva mort, esdevinguda el 5 de gener de 1894. Posteriorment, 
en produir-se un canvi de propietaris, havia passat a ser conegut pel nom de 
Can Pesqueres. 


117 Ibid. 

En aquells moments i des de feia cinc anys, hi vivia l'industrial barceloní 
Enric Busqué Massana amb la seva esposa Visitación García Gonzàlez, 
originària d'Osorno, a Palència, i els seus dos fills, Enric i Maria Rosa, de 12 i 
5 anys. Busqué es dedicava a la producció i comercialització de begudes 
alcohòliques, especialment xampany, per la qual cosa aquella antiga taverna 
ara començava a ser coneguda pel nom de caves Busqué. Tot i que en aquells 
moments, per causa de la guerra, havia davallat un tant el seu ritme de 
producció, aquella petita indústria havia arribat, l'any 1935, a donar feina a 8 
treballadors. 


Detall del projecte de reconstrucció del forn Masclans. Les parets marcades en negre corresponen a 
les parts que van ser destruides i que calgué fer de nou. Les que apareixen rallades corresponen als 
elements que van ressistir el bombardeig (Arxiu Històric de Sant Just Desvern). 


Els efectes de la bomba caiguda a la casa del seu veí Masclans no van ser, 
afortunadament per en Busqué, de gaire consideració, res que no es pogués 
refer amb una senzilla reparació. No així la d'en Masclans, que a la pràctica, 
va quedar totalment enderrocada. 

Fragment d'una página del dietari 
de Jaume Masclans on, d'una 
manera un xic lacónica, descriu el 
que els acabava de passar (Arxiu 
Històric de Sant Just Desvern. 
Donació Masclans). 


Entre dues explosions 


La casa situada en el número 5 del carrer de Bonavista es trobava 
pràcticament al davant de la casa de la família Gaig i, al mateix temps a molt 
pocs metres més amunt de la dels Masclans. 


Aspecte actual de la casa a la que fa referència el testimoni de Maria Rosa Costa, que llavors vivia 
a l'babitatge que ocupa el cantó esquerre del primer pis (Fotografia: Vicenç Duran). 

Constava de quatre habitatges i era propietat de Josep Viura i Mirambell, 
funcionari d'una certa categoria a la Generalitat de Catalunya i amic personal 
de Lluís Companys, casat amb Dolors Baldrich Icart. El matrimoni Viura — 
Baldrich ocupava la vivenda situada al primer segona i tenia llogades les altres 
tres. 

Com a conseqüència de l'increment dels bombardeigs a Barcelona, la seva 
filla, Eulària Viura i Baldrich, muller de Rossend Costa i Bofarull, que era 
apoderat de la fàbrica de cervesa Moritz situada a la Ronda de Sant Antoni, 
havia deixat el domicili de Barcelona mentre el seu marit s'hi quedava per tal 
de continuar administrant la fàbrica, i havia vingut amb les seves dues filles a 
Sant Just, a la casa dels pares. 

L'any 1937 Josep Viura i el seu gendre Rossend Costa van ser assassinats 
a Can Tunis per elements incontrolats, quedant vídues mare i filla al mateix 
temps. En el moment del bombardeig, al pis de Sant Just només hi vivien les 
dues dones, mare i filla, amb les dues nenes, filles d'aquesta darrera. 

Maria Rosa Costa i Viura, nascuda l'any 1931, que era la filla petita, ens 
explica les seves vivències d'aquella nit: 


- “Vostè té record del bombardeig de Sant Just? 

- I tant, com si el visqués ara. 

- I quin record té? 

- Mira, jo recordo... El llit estava posat així. Un llit de matrimoni, hi 
dormíem la meva mare, la meva germana i jo (la meva germana només tenia 
8 mesos més que jo). I la mama deixava les persianes perquè quan venien els 
avions, allà a la vora hi havia uns canons que tiraven en els avions, uns antiaeris 
d'aquests, que en deien, cap allà a Esplugues, i la mama deia: "jo ja vigilaré. 
Quan vegi que els canons tiren cap aquí us cridaré i us poseu sota el meu llit". 
Quan ens va cridar, no vam tenir temps de posar-nos sota el llit, ni de fer res, 
perquè... Mira: una nansa (perquè devien ser unes bombetes petites, perquè si 
no...)...A nosaltres, aquí al darrera, ens van tirar una (agafa una foto de la casa 
i assenyala la part oposada a la façana del carrer Bonavista), aquí al costat (carrer 
Bonavista, cap a la carretera] ens van tirar una altra, a baix [Alineat amb la 
primera, però més cap a la carretera] una altra, i aquí davant [més o menys 
cap a can Gaig o can Ristoll una altra. Entre tantes bombes ens haguessin 
matat a nosaltres, però ens vam trobar una nansa que era d'una bomba, dalt 
del terrat. Quan vam baixar ja estava tot, els avions ja havien fugit i les cases, 
la casa aquella dels forners, havia caigut. 

Maria Rosa Costa i Viura, tot recordant 
les seves vivències d'aquella nit 
(Fotografia: Vicenç Duran). 


- A vostès no els hi va 
passar res, per això2 

- El susto. La meva àvia, 
que dormia a l'altra punta del 
pis, ens pensàvem que havia 
caigut la bomba a dintre, i li 
dèiem: «iaia, no vinguib, “«iaia, 
no vingui, es caurà al mig del 


d'aixòl-. I ella, a poc a poc, va 
anar venint, i no, no, no: No 
ens ha passat res i estem totes bél Me'n recordo. Llavors ens vam vestir i vam 
sortir al carrer tots els veins a veure què havia passat. I van venir les 
ambulàncies, i ens vam estar gairebé tota la nit al carrer... No sé, mira. 

- Va ser de nit? 

- De nit. Estavem en un llit. Per això la meva mare va veure els «reflectes» 
que venien cap allà i allavorens ens va dir «Nenes, nenes, nenes!» i 
BOOINIMMMB!!! Ja vem sentir el gran soroll. Ens havíem pensat que ens 
havia caigut a casa, dos metros a dins del pis. 

- I llavors, les bombes, on diu que van caure? 

- Totes als terrenos (sic). Ja no en van caure més, perquè ni a Sant Feliu, 
ni a tots els pobles sota allò, enlloc va caure cap. Només aquelles quatre que 
van tirar en allà. 

- I les van anar a veure després, l'endemà o així, van veure els forats? 

- Si, vam veure els forats, és clar, a la mateixa nit, quan tothom, els 
mateixos veins havíem baixat, tots: «mira aquí, mira alla» Això si que ho 
recordo. Jo tenia cinc anys, em sembla. 

- Els veins, de les bombes, van haver-hi ferits, d'aquests veïns? 

- No, només els... Masclans, sí, els del forn. Van dir que no els havia passat 
res, però el susto que van tenir ja van tenir proul 


-I vostès, després del bombardeig, van seguir vivint a Sant Just? 
- Si, si. 7118 


118 Entrevista realitzada a Maria Rosa Costa i Viura en el seu domicili de Blanes el 2 de maig 
de 2012 per Jordi Amigó, Vicenç Duran, Pere Font i Juli Ochoa. Transcripció de Juli Ochoa. 

Un salt de tres pams 


D'aquestes dues bombes, especialment de la que va esclatar al pati de can 
Gaig, hi ha un altre testimoni. 

En el primer primera de la casa número 8 de la carretera vivia Julián 
Sànchez Cuéllar, de 74 anys, originari de Cantoria (Almeria), el qual ja feia 
deu anys que vivia a Sant Just juntament amb la seva esposa Carmen Asensio 
Gea, de 63 anys, i els seus fills Miquel, de 35, Maria, de 33, i Joana, de 31. 
Amb ells també hi vivia el nebot Rodolf Sánchez Cuéllar, de 15 anys. 


En Rodolf (que anys més tard seria alcalde de Sant Just), recorda així 


aquell bombardeig: 


“Suposo que deuria ser dissabte, perquè 
jo dormia... Vivia al número 4 d'aquest 
carrer, amb la meva tia i el meu tio, i jo 
dormia amb el meu tio. I ell no hi era. Vol 
dir que devia estar al cine a cal Quirze perquè 
era dissabte. No ho sé, si era dissabte o no. 
Total, que en això, en un moment donat que 
deurien ser les dotze, la una o menos, 
buenol... Un terrabastall... 

Jo recordo que estava al llit i vaig pegar 
un salt de tres pams, vaig treure el cap per la 
finestra i resulta, pues, que tot aquest carrer 
era un núvol de fum. Bueno, no vaig veure 


desa a . 
Rodolf Sánchez, en el mateix res i me'n vaig anar a dormir. 

escenari del bombardeig, explica les A l'endemà... A l'endemà al de matí, 
seves vivències (Fotografia: Captura pues vaig veure que cal Masclans estava 


d'imatge d'una filmació feta per 


dal destruit i que aquest carreret que hi ha aquí, 
l'Ajuntament de Sant Just Desvern). 


que hi vivia el Manco, estava destrossat, i 
deien que a les Banyeres també havia caigut 
una altra bomba. Vol dir, m'imagino, que un avió deuria fer: Pam... Pam... 
Pam... Pam! Lo que no sé és lo que buscava. 

Jo només sé lo que vaig veure. Una fumera terrible... Un soroll que dèiem: 
Bueno, i això2... i res més. 

A l'endemà si que ho vaig veure: Això destrossat, Això destrossat, i a les 


Banyeres diu que n'havia caigut una per allà a la vora. I això és tot. "P 


H9 Declaració de Rodolf Sánchez Cuéllar en el decurs de la "Passejada intergeneracional pels 
espais del bombardeig a Sant Just Desvern". Transcripció de Juli Ochoa. 

Dues bombes que no van esclatar 


Un parell de portes més amunt de Cal Pesqueres, a l'altra banda de la casa 
del drapaire Antoni Pujol, hi havia una senzilla caseta de cos que constava de 
planta i pis. Duia el número 30 de la carretera, i en ella hi vivien en aquells 
moments dues dones soles, Maria Bosch Dagà, de 46 anys, que estava casada 
amb el veterinari Jaume Quitllet Puig, i la seva mare, Caterina Dagà Font, de 
69 anys. Originària de Molins de Rei, aquella família havia vingut a viure a 
Sant Just al poc d'haver nascut la Maria, i duien, per tant, 41 anys residint en 
aquest poble. 

Per sort per aquella gent, l'espoleta del projectil que va caure a casa seva 
seria defectuosa, circumstància que s'acostumava a produir amb una certa 
frequència. El cas és que la bomba no va arribar a esclatar, salvant-se d'una 
destrucció segura tant aquella casa com possiblement també les seves veines. 


Ll 


4 


A l'esquerra, la casa on vivien 
Maria Boscb i la seva mare 
Caterina Dagà, en la que va caure 
la bomba que no va arribar a 


esclatar (Fotografia: Juli Ochoa). 


La bomba, en caure, va tocar la teulada, foradant-la. Altre tant va passar 
al pis de l'habitació que estava situada a la planta superior, el qual també va 
traspassar, fins arribar finalment al terra de la planta baixa després d'haver 
travessat de dalt a baix tota aquella vivenda. 

A l'altra banda de la carretera, en el número 37, vivia l'alcalde, Alfred Arís 
Reinals amb la seva muller Mercè Miró Sala i els seus fills, Mercè, de 10 anys 
i Alfred, de 8. 

Alfred Arís Miró, que llavors tenia 8 anys i era el fill de l'alcalde, en fou 
testimoni, ja que la casa on va caure aquesta bomba es trobava pràcticament 
al davant de casa seva. 

L'Alfred Arís ens ho recorda: 


“D'alló que me'n recordo és que a 
aquella casa groga, aquesta d'aquí al 
davant [i assenyala la casa a la que ens 
estem referint), va caure una bomba al 
« » , . TE z 

tetxo”, a l'habitació i a terra, i no va 


explotar. I eren tots dos molt grans, 
120 


» 
eren. 


A l'altre cantó de la carretera, en el 
número 39, hi havia la casa pairal de la 
família Petit, coneguda com a Can he > 


Canals per haver estat durant el segle > \ 


XIX el domicili del tinent coronel carlí 
Joan Canals Julia,'?! i en ella hi vivia la Alfred Arts explicant els seus records del 
bombardeig (Fotografia: Captura 
d'imatge duna filmació feta per 
l'Ajuntament de Sant Just Desvern). 


= 


propietària, Consol Canals Carbonell, 
néta de l'esmentat Joan Canals i àvia de 
Mercè Petit Petit. 

Consol Canals Carbonell estava 
casada amb Joaquim Petit Canals, i aquest matrimoni era també propietari 
d'altres cases veines en les quals hi tenien llogaters. 

La Mercè, que llavors tindria vuit o nou anys, recorda que l'any 1936 
vivia a Barcelona, però que després del bombardeig de la fàbrica Elizalde pel 
vaixell Eugenio di Savoia, els pares la van enviar juntament amb la seva 
germana a Sant Just, a viure a can Canals amb els avis. 

Ella és qui ens informa sobre aquest nou projectil, que pel que es veu, va 
ser el segon dels caiguts a Sant Just que no va explotar, i el diferencia clarament 
de les altres bombes que, per haver causat greus destruccions, van tenir més 
repercussió, com les que van ensorrar cal Masclans i cal Manco: 


- “Aquí a Sant Just va caure un obús també en aquí a baix a la carretera. 
Si, a baix a la carretera. 


12 Declaració feta per Alfred Arís i Miró el 17 de maig de 2008 en el decurs de la "Passejada 
intergeneracional pels espais del bombardeig a Sant Just Desvern". Transcripció de Juli Ochoa. 


121 Sobre aquest cap de partida carlí i la seva participació a la Primera Guerra Carlina, vegeu: 
OCHOA I GONZALEZ, Juli: "Els santjustencs durant la primera Guerra Carlina", a 
Miscel.lània d'Estudis Santjustencs XVII. Centre d'Estudis Santjustencs. Sant Just Desvern, 
2012. PP. 155-187. 

- El de can Masclans? 


- Bueno, allà, una mica més avall, que allò havia sigut de la meva àvia, de 
can Canals. 

- Ah, coi. 

- Si, tot allò havia sigut de la meva àvia. 

- On en deien Cal Manco, potser2 

- No, no era ben bé. 

Bueno... La meva àvia, després de la guerra, s'ho va vendre. "7 

Com en el cas anterior, la caiguda de la bomba, tot i que pel que es veu, 
no va arribar a esclatar, va ocasionar alguns desperfectes a l'edifici. A la fitxa 
del cens d'edificis corresponent a aquesta casa apareix estampada la menció 
“Devastada”, la qual cosa ens aclareix que els propietaris, un cop finalitzada la 
contesa, es van acollir a la campanya de reconstruccions subvencionades que 
en el seu moment va promoure el Servicio Nacional de Regiones Devastadas 
y Reparaciones del nou règim. 

Acabem de veure com a la casa del costat, la que duia el número 37, hi 
vivia la família Arís. L'Alfred, fill d'aquella casa, també ens informa sobre el 
destí que finalment acabaria tenint una d'aquestes dues bombes que no havien 
arribat a esclatar: 


Va caure una bomba però no va explotar. El meu pare, que ho va veure, 
la va recollir, la va desmuntar i la va portar a casa. Com eren temps difícils, la 
meva mare la va vendre al drapaire.” 1 


Ben mirat, eren realment uns temps molt difícils, i la venda dels deu kilos 
de ferro que vindria a fer la carcassa d'aquella bomba, podia suposar una bona 
ajuda per les migrades economies domèstiques d'aquella època. 


La bomba de Cal Manco i Cal Guixonis 


Unes portes més amunt de Can Canals hi havia diverses petites cases de 
cos que arribaven fins on estava la fàbrica de pastes alimentoses Gaig, algunes 
de les quals eren també propietat seva. 


122 Entrevista a Mercè Petit Petit realitzada el 28 d'octubre de 2009 per Francesc Riera i Juli 


Ochoa. Transcripció de Juli Ochoa. 


123 Testimoni d'Alfred Arís Miró prestat el 8 d'octubre de 2008 amb motiu del 70è aniversari 
dels bombardejos a Sant Just Desvern i Esplugues. Recollit per Patrícia Nebot. 

Tal era el cas de la casa que duia el número 45, on hi vivia Vicenç 
Martínez Company amb la seva esposa Pilar Lizaga Lahuerta i els seus fills 
Pilar, de 13 anys, i Vicenç, de 7. 

Vicenç Martínez havia nascut l'any 1900 a Birkadem, Algèria, fill dels 
emigrants alacantins Vicente Martínez i Dolors Company. Poc temps després 
els seus pares van tornar a la seva terra d'origen, on nasqueren els seus germans 
més petits: Josep, l'any 1908, a Confrides; Rafael, el 1910, a Benasau; i Ernest, 
el 1914, a la Vila Joiosa. 

Pocs anys després del naixement del seu germà més petit, Vicenç es va 
casar amb la valenciana Pilar Lizaga, natural de Xiva, i a la mort dels pares d'en 
Vicenç, el matrimoni Martínez-Lizaga es va haver de fer càrrec dels tres 
germans petits. 

L'any 1923 van venir tots plegats a Sant Just, es van instal-lar en una caseta 
situada al número 30 del Raval de la Creu, i en Vicenç entrà a treballar a la 
fàbrica de ciment La Auxiliar de la Construcción, en la que es produía el conegut 
ciment Sanson. 

No gaire temps després en 
Vicenç patí un greu accident laboral 
que li va suposar la pèrdua del braç 
dret. Després d'aquest accident, 
l'empresa el va continuar mantenint 
en plantilla, donant-li el càrrec de 
porter de la fàbrica. 

Des de llavors, a Sant Just i 
pobles de la rodalia tothom 
l'anomenaria «el Manco» o «el 
Manco de Sant Just». Molts ni tan 
sols el coneixerien pel seu nom 
autèntic, només per aquest 


qualificatiu. 

Poc temps més tard van deixar 
Antiga fotografia que mostra les cases en les que 
més endavant, durant la guerra, viurien Vicenç 
Martínez i Marià Guixonis, situades entre el 
tercer i el quart arbres començant per la dreta. 


la caseta del Raval i es van traslladar 
a la de la Carretera, on vivien 
llavors. Els germans d'en Vicenç, en 


créixer, havien marxat d'aquella casa Al fons, l'edifici del forn de Cal Cuscó, que 
poc abans de Pany 1935, encara es conserva (Fotografia: Arxiu Històric 


quedant-hi el matrimoni amb els de Sant Just Desvern). 


seus fills. 

En arribar la guerra, en Vicenç, per causa del braç que va perdre, i també 
pel fet d'estar treballant a la fàbrica de ciment, d'interès estratègic, no va ser 
cridat a files. 

A la casa del costat, que també era propietat de Can Canals, hi vivia, des 
de feia onze anys, la família Guixonis, de la que en Marià, el cap de casa, era 
company de feina seu a la fàbrica de ciment. 

Marià Guixonis Borrunche tenia 50 anys i havia nascut a Albentosa 
(Terol). Estava casat amb Rogelia Vifias Gonzalvez, set anys més jove, natural 
de Montón de Jiloca (Saragossa) i tenien cinc fills: Maria, de 17 anys, Carme, 
de 15, Nuri, de 13, Jordi, de 9 i Pilar, de 3. 

En un primer temps, la família Guixonis-Vifias havia viscut a Esplugues, 
on van néixer les seves tres primeres filles, però, en trobar feina de peó a la 
Sanson, es van traslladar a Sant Just, a la caseta de la carretera en la que llavors 
vivien. 

Aquestes dues casetes eren sensiblement més petites que les seves veines 
d'allà la carretera. La casa on vivien els Martínez presentava una façana de 
només 4,20 metres, i la dels Guixonis, de 4,10, totes dues de planta baixa i 
pis, suposant cadascuna d'elles una superfície coberta de 47 m?, amb sengles 
eixides, això si, de 67 m?. 


- “Cal Manco era un entremig entre una casa i una barraca. No era ni 
casa com aquell qui diu, però tot això ell ho aprofitava per fer la feina.” 


La bomba va caure damunt d'aquelles dues petites edificacions, 
destruint-les completament i causant ferides de diversa consideració als seus 
estadants. 


Detall (molt ampliat) d'una fotografia 
aèria presa l'any 1947, en la que 
encara es poden veure les cases de les 
famílies Martínez i Guixonis totalment 
derruides per la bomba (Fotografia: 
ICC). 


124 Declaració feta per Rodolf Sánchez Cuéllar el 17 de maig de 2008 en el decurs de la “Pas- 
sejada intergeneracional pels espais del bombardeig a Sant Just Desvern". Transcripció de Juli 


Ochoa. 

És aquesta, potser, la bomba que va causar major impressió entre els 
santjustencs, i la que és més frequentment recordada per molts dels nostres 
conveins, que indefectiblement l'esmenten en referir-se a aquell bombardeig. 
La bomba de cal Manco ha esdevingut, per tant, tot un referent a l'hora de 
parlar d'aquest bombardeig. 


- “Darrera fàbrica Sauret, darrera finca Solanas (avui Ristol Trabal), 
darrera forn Masclans i hostal o cafè Pesqueres, destrucció d'una casa a la 
Carretera Reial a on vivia la família Martínez «El Manco», avui part carrer i 
finca ocupada per la Creu Roja de Sant Just Desvern. Vàries bombes 
continuaren caient vers el terme del Prat de Llobregat. 7 


- “Caigueren darrera aquesta casa [es refereix a la bomba caiguda a can 
Gaig, darrera de can Solanes de la Carretera] i les següents a cal Masclans, 
forners, i a l'altre costat de la carretera a cal Martínez «el Manco», etc. etc.” 


- “En van caure una... dues... tres, de bombes, en van caure. Una en una 
casa que li dèien «el Manco», un home que no tenia braç i feia de recader [sic]. 
Una allà, una al forn de pa, Cal Masclans que se'n deia, i en acabat una altra 
allà al costat, uns deu metros o dotze més tirant cap a Barcelona... Si... al menos 
tres cases, van ensorrar. Van ensorrar una casa, una altra i aquella també. Déu 
n'hi dó, el destrossada que va quedar... Va ser un pànic, eh?” 7 


- “Van tirar les de cal Masclans, a cal Manco i a ca la Rogèlia [...] on hi 

havia la Creu Roja, s'ha obert aquell carrer perquè va ensorrar les dues cases." 

- SAfectà la Mallola, can Sauret, can Masclans (forner de la carretera), 
caves del xampany Martí Busqué, can Guixonis i cal Manco, aquestes dues 
últimes ja a l'altre costat de carretera a la banda mar. P 


125 Entrevista feta a Alfred Arís Reinals el 13 de febrer de 1982 per Jordi Cardona, Sebastià 
Farràs, Antoni Vilagut, Gabriel Rigat i Marcel-lí Giner. 


126 Entrevista feta a Josep Maria Ristol Trabal el 20 de febrer de 1982 per Jordi Cardona, Se- 
bastià Farràs i Joaquim Carbonell. 


127 Entrevista feta a Carme Fontova Batet el 3 de gener de 2008 per Anna Bosch Vilaseca, re- 
produida en el seu treball de recerca de Batxillerat titulat Bombardejant la reraguarda catalana. 
El bombardeig de Sant Just. 


28 Declaració de Pilar Farigola Ràfols en el decurs de la "Passejada intergeneracional pels espais 
del bombardeig a Sant Just Desvern". Transcripció de Juli Ochoa. 


12 Id., declaració de Pere Brull Angela. 

- “Aquest carreret que hi ha aquí, que hi vivia el Manco, estava 
destrossat. "170 


La darrera bomba 


La darrera de les bombes que l'avió italià va deixar caure aquella nit sobre 
Sant Just va anar a parar molt a prop de l'anterior, a tocar d'uns vivers de xiprers 
que hi havia en terres de Can Modolell, darrera de la part posterior de les cases 
de la carretera, i a l'alçada de la casa número 51, coneguda pel nom de (Cal 
Monjo» des que, bastants anys abans, s'havien cuidat del manteniment de la 
roba del convent de monges que hi havia hagut al davant seu, a l'altre cantó 
de la carretera. 

Els quatre germans que llavors integraven la família de Cal Monjo eren: 
Jaume, Joan Baptista, primer electricista i cap de manteniment de la fàbrica 
Sanson, resident al número 48 de la carretera, Patrocínia, propietària d'una 
coneguda botiga davant del mercat, i Vicentona, que vivia al carrer de 
Bonavista, cantonada amb Monistrol. 

En aquells moments, a Cal Monjo hi vivia el mestre d'obres Jaume Pi 
Rius, de 47 anys, amb la seva muller Dolors Oliveras Navinés, de 46, les seves 
dues filles, Maria, de 18 anys, i Teresa, que el proper 9 de desembre compliria 
els 16, i l'àvia, Teresa Rius Rius, de 77 anys, mare del cap de la casa. 

Darrera de la casa, a l'altra banda 
del cobert que rematava l'eixida, 
s'estenien els terrenys de can Modolell. 
En un començament hi havia un tros 
pla de poc més d'una dotzena de 
metres, al final del qual hi havia un 
petit talús i a continuació es trobava un 
viver de xiprers. 


Teresa Pi Oliveras en una fotografia feta poc temps 
després d'haver acabat la guerra (Fotografia: 
familia Fuentes). 


130 Id., declaració de Rodolf Sánchez Cuéllar. 

En anteriors alarmes per perill de bombardeig, aquell talús havia estat 
utilitzat per la família Pi com a parapet protector. Així ens ho explica Teresa Pi 
Oliveras, llavors coneguda com "la Mongeta Petita", per ser la filla menor de 
Cal Monjo: 


- SEl puesto on va caure era el puesto en el que sempre, els dies en que 
bombardejaven, ens feien sortir de casa a l'eixida, i baixàvem per la porta a can 
Madorell, on havia planter de plantes, xiprerets. I llavors, a fora, baixava. Hi 
havia com un marge, diguéssim, que feia una forma així, panxegut (i amb el 
gest descriu una forma atalussada] i a nosaltres ens feien posar aquí perquè 
deien que allà quedàvem protegits. Això ho fèiem quan era de dia. Però aquell 
dia era de nit, i cap a la vora no havien caigut mai de nit, que jo recordi. "9: 


La desapareguda casa de cal Monjo, a la carretera, des de la que les germanes Pi van ser testimonis 
del bombardeig (Fotografia: família Fuentes). 


Aquella nit, mentre els adults es quedaven a la planta baixa, les dues 
germanes, Maria i Teresa, ja s'havien retirat al seu dormitori, situat en una 
habitació del pis superior, en la que una petita finestra els permetia veure 
l'eixida i els camps de can Modolell que hi havia al darrera. 


151 Entrevista a Teresa Pi Oliveras realitzada el 19 de novembre de 2012 a Sant Just Desvern 
per Antoni Fuentes i Juli Ochoa. Transcripció de Juli Ochoa. 

Estant en aquella habitació, les germanes Pi van poder escoltar, entre 


fascinades i aterrides, com les explosions de les bombes que queien, amb una 


angoixosa cadència, s'anaven acostant cada cop més cap a casa seva... 


Teresa Pi ens ho segueix explicant: 


“Era una finestra petita que hi havia a dalt a la casa. I és clar, quan ens 


anàvem a dormir, la meva germana diu: 


- Ja sento que tiren bombes! 

I jo dic: 

- Home, sents una bomba ara, però no em despertis! 

- Però això és més a la vora, eh? 

Jo ja manava a posar al llit, perquè a mi això em feia molta por. 
I diu: 

- Vine, mirarem per aquí. 

I allavorens va haver-hi una tan a la vora que vaig pensar: 

- I ara la pròxima serà per nosaltres 

I és clar, ens vem quedar totes parades. 

Però no, es va sentir, però no va ser a casa nostra. 

La que va caure més endavant de casa, que va caure... nada menos va caure 


a prop, a prop d'allà on sempre anàvem nosaltres. 


fort. 


res: 


Jo, em feia tanta por, que no mirava. Ho mirava la meva germana. 

La meva germana diu: 

- Se senten uns canons dels avions! 

I allavorens veiem com una mena de claror i un soroll molt fort, molt 


I jo, com em vaig posar quasi dintre del llit perquè no ho volia sentir, ni 
- No estiguis aquí... surt! Surt d'aquestes bombes! 


I ella diu: 


- Ara sí, sí... He vist tota una vermellor molt grossa aquí a baix, però em 


sembla que és allà on anem nosaltres. 


I l'endemà, quan ho vem anar a veure, era verdaderament allà. Vull dir 


que si arribem a ser allà... 


No devia ser el nostre dia.” 13? 


152 Ibid 

L'explosió d'aquella bomba, que va deixar sobre el terreny un cràter que 
encara era prou visible uns quants anys després, va aixecar un munt de terra i 
pedres, algunes de les quals, en sortir projectades, van arribar a colpejar els 
vidres de la finestra des de la que la Maria estava mirant. 

Després d'haver deixat caure aquesta última bomba sobre Sant Just, l'avió 
italià va continuar el seu camí cap a Cornellà i el Prat, tot anant a cercar el 
punt per on no gaire estona abans havia arribat, i des d'allà, va emprendre el 
camí de tornada cap a la base de Son Sant Joan, on ja es retrobaria amb els 
altres set companys seus que havien aconseguit dur a terme la resta de la missió 
de bombardeig sobre Barcelona que els havia estat encomanada. 

Hi ha constància de que aquest projectil caigut darrera de cal Monjo no 
va ser l'últim que aquell avió va llançar, i que al seu pas per Cornellà també en 
va deixar caure uns quants més, alguns dels quals no van arribar a explotar." 


Aspecte que oferien les immediacions de l'indret on va impactar la darrera bomba caiguda a Sant 
Just, en un sector ocupat actualment pel carrer de l'alcalde Arís. Es pot apreciar el talús que s'esmenta 
així com alguns dels xiprers del viver que hi havia (Fotografia: família Fuentes). 


183 CDMH. PS-BARCELONA GENERALITAT, 260, 3. Documents 89/137 i 94/137. 

El refugi antiaeri va fer servei 


Una de les principals empreses que va dur a terme la Junta Local de 
Defensa Passiva de Sant Just Desvern va ser la construcció del refugi antiaeri 
de l'Ateneu, els treballs de construcció del qual van començar pràcticament 
després dels terribles bombardeigs sobre Barcelona que hi va haver el març de 
1938. 

Aquest refugi tenia una de les seves dues boques d'accés al carrer de 
l'Ateneu (llavors carrer del 19 de juliol) i l'altra al pati de les escoles municipals. 
Presentava un recorregut d'uns 160 metres i la seva secció mitja era de 1,25 a 
1,35 metres d'amplada per 2 metres d'alçada. P 

Molt s'ha parlat sobre el tema de que si el refugi antiaeri que es va 
construir a Sant Just havia arribat o no a fer-se servir durant algun bombardeig 
i prestar per tant el servei de protecció per al qual fou construit. 

Són diversos els testimonis que recorden haver acudit a l'interior del refugi 
en sentir tocs d'alarma, però d'entre tots ells, el testimoni de Fidel Poll ens 
confirma que el refugi va prestar efectivament servei durant el bombardeig que 
va patir aquest poble. 

Ja feia un cert temps que l'Ateneu, presidit des de molt poc abans de que 
comencés la guerra per Just Vidal i Puig, tenia com a conserge Jaume Poll 
Vives, contractat per a tal càrrec des d'alguns anys abans. 

Jaume Poll Vives estava casat amb Maria Ribas Valls, i juntament amb els 
seus fills Joan, de 17 anys i Fidel, d'11, vivien al mateix Ateneu, a les 
dependències previstes per a ser la residència del conserge i la seva família. 
Abans d'agafar aquest treball a l'Ateneu, quan en Jaume Poll treballava de 
paleta, havien viscut a la casa número 23 de la carretera. 

Per raó del lloc on llavors vivien, la família 
Poll-Ribas va ser testimoni d'excepció de tot el procés 
de construcció del refugi, i des que aquest va estar 
acabat i en disposició d'ésser utilitzat, en van ser usuaris 
assidus cada cop que les sirenes avisaven del perill de 


bombardeig. 


Fidel Poll, en una fotografia feta l'any 1938 
(Fotografia: col.lecció Núria Milà). 


134 En el present estudi no s'entra en gaires detalls relatius a la morfologia o a la història del re- 
fugi antiaeri, atès que sobre aquest tema específic ja està pràcticament enllestit un altre treball 
monogràfic efectuat per Francesc Riera i Juli Ochoa, que, si tot va bé, podria veure la llum 
properament. 

El fill petit, Fidel Poll Ribas, recorda clarament haver entrat sovint amb 
els seus pares al refugi, gairebé sempre al vespre, i que un d'aquells cops que hi 
van anar, en sortir, van veure com els vidres de l'Ateneu estaven trencats, com 
a conseqüència de les explosions de les bombes que havien caigut." 


P, 


4 


A 


Interior del refugi antiaeri de l'Ateneu (Fotografia: Juli Ochoa). 


La nit del lloro de l'alcalde Arís 


Ja hem vist com a la casa número 35 de la carretera, tot just tres portes 
més avall de les que fins llavors havien estat les cases de les famílies Guixonis i 
Martínez, al costat de can Canals i gairebé davant per davant de la casa de la 
Maria Bosch, vivia l'alcalde de Sant Just, Alfred Arís i Reinals, originari de 
l'Hospitalet, de 40 anys, amb la seva família. 

Aquella nit, l'Alfred Arís va haver de treballar de valent en la seva doble 
qualitat d'alcalde del poble i president estatutari de la Junta Local de Defensa 
Passiva de Sant Just Desvern, organisme que havia estat constituit oficialment 


el desembre de 1937: 


155 Testimoni de Fidel Poll Ribas recollit en el decurs d'una conversa mantinguda el 5 d'oc- 


tubre de 2009 per Albert Riera i Juli Ochoa amb el seu fill, Joan Poll Gelabert. 

Localització dels impactes de les bombes que van caure sobre Sant Just Desvern la nit del 8 d'octubre 


de 1938. 


W Bombes que van explotar 

] Bombes caigudes sense esclatar 

(E) Bomba de can Gaig 

2) Bomba de can Masclans 

© Bomba de can Bosch-Dagà 

(4) Bomba de can Canals 

e Bomba de cal Manco i cal Guixonis 
O Bomba de cal Monjo 
Font: Elaboració pròpia a partir d'un mapa de l'any 
1996 de l'Àrea Metropolitana de Barcelona, modificat i 


complementat amb les aportacions dels testimonis 
consultats. 

Cartell editat per la Generalitat 
de Catalunya en el que apareix 
indicat el telèfon al qual l'Alfred 
Arís va haver de comunicar el 
bombardeig que acabaven de 
sofrir (Biblioteca Pavelló de la 
República — Universitat de 
Barcelona, BPR-UB). 


Aquella nit d'octubre. 75 anys del bombardeig de Sant Just Desvern 


Tal com disposa l'art. ler. del Decret de la Presidència de data 11 d'agost 
s'acorda aconsellable en aquest poble per tal de protegir els nostres 
conciutadants contra tot atac aeri del feixisme la creació de la Junta de Defensa 
Pasiva a quin efecte l'Alcalde en la forma ordenada en dit Decret procedirà a 
la constitució de l'esmentada Junta. "6 


De primer, i després d'haver-se assegurat de que a casa seva ningú havia 
estat afectat per l'inesperat atac que acabaven de patir, va sortir immediatament 
al carrer per tal de poder avaluar la situació, prendre aquelles mesures que 
estiguessin al seu abast, i informar adequadament la Junta de Defensa Passiva 
de Catalunya, d'acord amb l'escrit d'instruccions que sobre aquest particular 
li havien adreçat el 6 d'agost el secretari tècnic d'Informació i Enllaços Florenci 
Tor i Camprubí i el secretari general Manuel Davó i Aniorte, i que resava el 
seguent: 


“Novament insistim sobre l'obligació que teniu que sempre que a la vostra 
població o contorns immediats es realitzi alguna agressió d'aviació facciosa, 
ens ho comuniqueu immediatament per telèfon o altre mitjà més ràpit, 
donant-nos tota classe de detalls sobre el particular, tals com: nombre i tipus 
d'avions agressors — n° de bombes llançades - no de víctimes (morts i ferits) 
descriminant sexes — no d'edificis destruits, total i parcialment, etc. etc., sens 
perjudici de que después per escrit ens repetiu i amplieu tots els detalls posibles. 

Demaneu sempre a la Secció d'Informació d'aquesta Junta, telèfon no 
80.101, on hi ha guàrdia permanent les 24 hores del día. 

Esperem prendreu nota de lo exposat donant-li exacte compliment, 
posant-nos immediatament al corrent de tota agressió de que pugui èsser 
objecte aquesta població. 


Barcelona, 6 d'Agost del 1938. "77 


A les 00:39, quan encara estava vigent l'estat d'alarma, va fer un primer 
truc al telèfon 80101 que li havia estat indicat, comunicant que en el 
bombardeig que s'acabava de produir a Sant Just havien estat destruides tres 


cases, totes a la carretera de Pi i Margall, i que hi havia tres ferits greus. $ 


156 Arxiu Històric de Sant Just Desvern. Actes Municipals. Acta del 4 de desembre de 1937. 


157 Arxiu Històric de Sant Just Desvern. Correspondència 1938. Document del 6 d'agost de 
1938. 


138 CDMH. PS-BARCELONA GENERALITAT, 260, 3. Documents 81/137 i 82/137. 

Els seus interlocutors ja tenien constància de que alguna cosa podia haver 
passat en aquest poble, atès que a les 00:28, la DECA els havia informat de 
que havien caigut bombes entre Esplugues i Cornellà, i a les 00:35, la Creu 
Roja de Cornellà els comunicava que els semblava que havien caigut bombes 
a Sant Just Desvern. XY 

Arís va constatar que sobre Sant Just havien caigut cinc bombes, de les 
quals només en van esclatar tres (les que van caure a les cases Gaig, Masclans 
i Martínez/Guixonis) mentre que les altres dues bombes que havien caigut (las 
de les cases Bosch i Canals) no van arribar a esclatar. En conjunt, el bombardeig 
havia esfondrat les cases Masclans, Guixonis i Martínez, i causat danys de 
major o menor consideració a les cases Gaig, Pesqueres, Bosch i Canals, entre 
d'altres. 

D'entre les runes de les cases afectades i de les altres cases del voltant, 
anaven sortint els veins tremendament astorats pel que els acabava de passar. 
Alguns d'ells presentaven ferides de diversa consideració. D'aquests, el que 
estava pitjor, era en Jaume Masclans, que, com hem vist, havia estat arrossegat 
pel buf de la bomba cap a l'interior de la casa que s'esfondrava. 

El corrent elèctric, que normalment patia nombrosos talls, havia estat 
expressament interromput amb motiu de l'alarma, i en aquells moments, 
mentre no es donés el final de l'alarma, tot era foscor. L'Alfred va poder veure 
que les explosions havien destruit algunes línies elèctriques, els fils de les quals 
havien quedat pel terra, i que això podia ser molt perillós en cas de restablir-se 
el subministrament elèctric. 

A les 00:52 van sonar finalment les sirenes de Barcelona i Sant Feliu que 
anunciaven el final de l'alarma, i va augmentar el nombre de veins que, havent 
sortit de casa, anaven a veure el que havia passat a la carretera. 

Immediatament l'Alfred Arís va fer un segon truc a l'oficina tècnica 
d'informació i enllaços de la Junta de Defensa Passiva que dirigia en Florenci 
Tor per tal d'ampliar les dades que els havia transmès anteriorment. Aquest és 
el text del telefonema, tal com apareix a l'informe que es va emetre l'endemà: 


“1,01.- L'Alcalde de S. Just ens comunica que han caigut unes cinc 
bombes dues d'elles sense explotar. Hi han de cinc a sis ferits, un d'ells, greu.- 
Tres cases totalment destruides i dues parcialment. També ens diu que a 
conseqüència del bombardeig hi han algunes línies elèctriques destruïdes i ens 


132 Id, Document 81/137. 

diu al mateix temps que comuniquem a la fàbrica d'Electricitat que aquesta 
nit no donin el fluid elèctric." 


La pensada d'en Francesc Fontanals 


L'estrèpit de les explosions es va sentir a tot el poble i, és clar, també a 
Cal Rodes, on vivia Francesc Fontanals Termes, de 43 anys, fuster a ca'n Gaspar 
Modolell, amb la seva esposa, Pepita Vivés Font, de 40, i els seus fills Bartomeu, 
de 15, anys, Ramon, de 12 i Francesca, de 10. Amb el matrimoni 
Fontanals-Vivés també hi vivia el sogre, Ramon Vivés Viñardell, de 78 anys, i 
la cunyada, Sofia Vivés Font, de 48, que estava impedida. 

Hem vist que el fill gran, Bartomeu, 
acostumava a quedar-se cada nit a dormir 
en un racó de cal Masclans, on estava 
d'aprenent, i que aquella nit -coses de la 
vida- havia pogut anar a dormir a casa seva 
gràcies a l'oferiment del doctor Ribalta, 
amb la qual cosa en Bartomeu, sense 
saber-ho, se n'havia lliurat d'una de bona. 

En Francesc Fontanals, intuint que 
les bombes que acabaven d'escoltar podien 
haver afectat el forn de can Masclans, es 
va imaginar quina podria ser la situació en 
aquells moments, amb la gent buscant en 
Bartomeu, i -és clar-, sense trobar-lo: 


“I llavors, és clar, quan els van tenir a 
ells recuperats... 

- Ail, el Bartomeul, el de cal Rodes, 
que també deu estar per allí, el de cal 
Rodes... 


I, bueno, per allà dintre, desesperats, Francesc Fontanals Termes, conegut 
com a "Cisco de can Rodes", en una 
fotografía feta anys després d'acabada 
la guerra (Fotografia: Autor desconegut. 
Arxiu Històric de Sant Just Desvern). 


entre la runa... 


- I sí, que hi dorm al forn... Ell dorm 
2141 


aquí al pastador... 


140 Ibid. Document 82/137. 


11 Entrevista a Bartomeu Fontanals Vivés realitzada l'any 2006 per Jordi Amigó. 


Transcripció de Juli Ochoa. 

Així doncs, en Francesc Fontanals va fer llevar el seu fill Bartomeu i li va 
dir que anés amb ell cap a la carretera, ja que es temia que allà l'estarien 
buscant: 


“I el pare, com que a Sant Just es van despertar tots a la nit amb aquells 
bombardejos... Era la matinada... 
- Anem cap a baix la carretera, que segurament et buscaran a tu. 
Ja ho veia que s'hauran pensat que s'haurà ensorrat. 
Ja deien: 
- Ai, aquell pobre nano... Saps on han tocatè A Cal Masclans! 
I no fallava: baixavem pel carrer Campreciós i encara sentiem quan 
anavem acostant-nos: 
- No se'l veul 
I el pare deia: 
- Ja et busquen! 
Quan vam arribar allà, em van agafar i... Ohl Va ser un miraclel Considero 


que va ser un miracle salvar-me de que haguera mort allà dintre. "7 


El Comitè local de la Creu Roja 


Tot just feia poc més d'un any que a Sant Just funcionava una secció de 


la Creu Roja, la qual havia estat inaugurada a les 6 de la tarda del 18 de juny 
de 1937. P 


Al front d'aquesta secció, com a presidenta delegada 
estava Rosa Ballester de los Reyes, valenciana i resident 
a Cornellà, òrfena del que havia estat primer condestable 
(sergent primer d'Artilleria més antic) de l'Armada, 
Vicente Ballester i germana de l'alferes de fragata retirat 
Alfred Ballester i del doctor Ezequiel Ballester de los 
Reyes, comptador de l'Instituto Médico Valenciano i 
vicesecretari de la comissió provincial de València de la 
Creu Roja Espanyola. 


Rosa Ballester de los Reyes, presidenta de la Creu Roja de Sant Just 
Desvern (Fotografia: Constanci Pérez). 


12 Ibid. 


143 Arxiu Históric de Sant Just Desvern. Correspondencia 1936-1937. Document del 17 de 
juny de 1937. 

Segons recorda Carme Griñén, que en aquell temps hi va estar 
d'infermera, els promotors de la creació d'aquesta secció de la Creu Roja a Sant 
Just havien estat dos veins de cognoms Bosch i Coll: 


“En Bosch, i después hi havia en Coll, que era una torre que hi havia en 
Coll, i aquests dos, no sé com, es van pensar que es tenia que fer la Creu Roja, 
q q q 
perquè començaven a haver-hi bombardejos. 1*4 


Val a dir, però, que en darrera instància, l'autèntic promotor de la Creu 
Roja santjustenca havia estat el mateix personatge que l'any 1936 va restablir 
la Creu Roja a Esplugues, un individu de fosca trajectòria que es deia 
Guillermo Palau Royo. 

Falangista des de novembre de 1933 i un dels 
principals agitadors del sindicat feixista Central Obrera 
Nacional-Sindicalista (CONS) durant els disturbis de 
1934, hagué de deixar Madrid per qüestions de seguretat 
i anà a parar a Esplugues, on es va instal-lar. 


“A Esplugues, en un xalet del carrer del 
Dr. Turró propietat del Sr. Entizne, estant 


: , Segell del Comité Local de la Creu 
absent ell i la seva esposa a l'estranger, un 


Roja (Arxiu Històric de Sant Just 


der ae 
germá d'aquest que vivia a Badalona, va Desvern). 


posar com a guardant un matrimoni d'uns 

35 anys, ella dona grossa i ell home alt, atlètic 

i simpàtic amb do de gents de nom Guillermo Palau... Guillermo Palau era 
aragonès de la franja... Procedia de Madrid, on sembla no estava segur, segons 
em va dir el Sr. Entizne, persones d'influència l'havien col-locat a la Philips de 
Barcelona. Portava una vida fàcil, còmoda, però sense pompa. 

A l'esclatar la Revolució i aixecar-se barricades el 20 de juliol de 1936 al 
pont d'Esplugues, vestint granota blava i "pistolón" al cint, es va veure entre 
les turbes revolucionàries. Uns dies més tard conduía cotxe com si fos propi i 
no passaren molts mesos que feu fora les milícies roges del que foren escoles 
parroquials i centre catòlic, organitzava una brigada de la Creu Roja 
Internacional. 


[...] 


144 Entrevista feta a Carme Griñén Ortueta el 23 juliol de 2002 per Jordi Amigó. Transcripció 
de Juli Ochoa. També es troba reproduida i transcrita per Anna Bosch Vilaseca en el seu treball 
de recerca de Batxillerat titulat Bombardejant la reraguarda catalana. El bombardeig de Sant 


Just. 

Degut a que la Creu Roja formava part de la defensa passiva i el seu 
personal no ingressava a l'exèrcit i seguien prestant el servei de defensa passiva 
a Barcelona, eren tants els que sol-licitaven l'ingrés que arribà un moment en 
que no era possible admetre més gent. Per donar més cabuda, s'organitzà una 
altra Assemblea i ambulància a Sant Just, habilitant una torre a la rambla 
Modolell que va valer a Guillermo Palau els galons de comandant. Home 
intel-ligent, decidit, aventurer i de pocs escrúpols, desplegava una activitat 
enorme, realitzant viatges misteriosos al front de guerra, on inspeccionava els 
destacaments i hospitals de la Creu Roja situats a l'avantguarda. Em consta 
que quan el front estava situat a la línia del riu Segre, diverses vegades va creuar 
les línies amb el seu cotxe i establí contacte amb les forces nacionals situades a 
Lleida 16 

Sense pretendre, ni de bon tros, ser exhaustius, la 

CRUZ ROJA relació aproximada dels efectius que integraven la secció 

local de la Creu Roja a Sant Just Desvern quan va tenir 
146 


Be lloc el bombardeig, era la següent: 


Le 


COMITE LOCAL Vinyeta emesa pel comité local de la Creu Roja de Sant Just 


R ; 
saors Desvern (Col.lecció particular). 


President: Rosa Ballester de los Reyes 
Capità: Fernando Camprubí 
Tinents mèdics: Dr. Antoni Ribalta Vilaplana 


Dr. Josep Sànchez Llistosella 
Dr. Lluís Riera Gallo 


Tinent practicant: Joan Santamaria Coderch 
Tinent interí: Josep Fabregat 

Sergent: Josep Albesa Agustí 
Sergent pràctic: Francesc Alier 


145 RIERA BLANCO, Manuel: “La Creu Roja i un metge Rural (Esplugues de Llobregat, 
1904-1964)”, a Gimbernat: Revista catalana d'història de la medicina i de la ciència. Vol. 51. 
Universitat de Barcelona. Barcelona, 2008., PP. 272-273. 


146 Font: elaboració pròpia a partir de la relació de serveis prestats per la Creu Roja de Sant 
Just Desvern durant el mes d'octubre de 1938 que es conserva a l'Arxiu Històric de Sant Just 
Desvern i de les dades que apareixen a BRULL ANGELA, Pere: Barrejo la meva història amb 
Sant Just. Ed. l'autor. Sant Just Desvern, 2001. PP. 319-321. 

Caporals: 


Xofers: 


Infermeres: 


Portalliteres de Primera: 


Portalliteres: 


La seu física de la Creu Roja santjustenca va ser, 
en un primer moment, la torre de can Madriguera, 
una casa senyorial situada al carrer de Catalunya, 
construida l'any 1919 per encàrrec de Francisco 
Madriguera Haase, propietari d'una important 
indústria d'arts gràfiques a la Gran Via de Barcelona, 
al front de la qual hi seguia estant, tot i haver estat 


formalment col -lectivitzada. 


Joan Muns Cortés 
Ramon Pradas 

Raimon Corrales Rovira 
Jaume Duran Feliu 
Alfred Nuell 

Antonio Flores 

Carme Griñén Ortueta 
Maria Catala Soler 
Conxita Algué 
Montserrat Albertí 


M. Roso 

José Cañabate 

Juan Pantoja Vigo 
Salvador Rubio Zurita 
Santiago Cortés Juncadella 
Jaume Farré 

Vicenç Segura Nebot 
Josep Segura Nebot 

Jaume Padrosa Albert 
Josep Massons Font 
Nicanor Obiols Campamà 


Infermeres i portalliteres de la secció local de la Creu Roja de Sant Just Desvern segons sengles 
fotografies fetes pel seu capità Ferran Camprubí i publicades a pàgina 4 de La Vanguardia del 22 


de juny de 1937. 

Francisco Madriguera, vidu des de 1925 de la seva esposa Mercedes 
Puchulutegui Vila, vivia en aquella torre amb el matrimoni format per la seva 
filla Carme Madriguera Puchulutegui i l'acreditat metge gironí Josep Sànchez 
Llistosella. 7 

Set mesos abans d'aquest bombardeig, el 10 de març de 1938, havia mort 
Francisco Madriguera, passant a ser-ne propietaris la seva filla i el seu gendre, 
que és qui en vida del seu sogre havia cedit la casa a la Creu Roja. 

El testimoni de Pere Brull ens aclareix el possible motiu d'aquesta cessió: 


“Al començament de la guerra, contràriament al que hem llegit en la 
nostra història, només recordo la seva instal-lació, durant poc temps, a la pròpia 
torre Madriguera, del carrer Catalunya, que coneguérem com «Hospital de 
Sang»; no obeia a altre objectiu que evitar fos ocupada per altres finalitats com 
ho foren algunes finques de bon veure. De tota manera sempre tingué una 


habitació gran habilitada com a «sala d'operacions» per si cas. "8 


Antoni Malaret ens ho resumia amb aquestes paraules: 


“És durant aquest temps de guerra que és creada la secció local de la Creu 
Roja espanyola, que atén la sanitat i l'auxili dels veins en les seves necessitats i 
que tingué una certa fama de ser una excusa de la gent que defugia 
d'incorporar-se al front. La torre Madriguera del carrer de l'Electricitat, on 
residia el doctor Sànchez Llistosella, fou habilitada com a hospital per 
atendre-hi ferits o malalts de guerra. P 

Tot i que aquests tèrbols antecedents propiciaven que els destacaments 
de la Creu Roja d'Esplugues i de Sant Just podien haver estat tant sols uns caus 
de quintacolumnistes i d'emboscats, cal reconèixer que a l'hora de la veritat 
no va ser així ni molt menys, i que els seus components es van comportar 
admirablement sempre que van haver d'intervenir. Una altra cosa apart eren 
els avantatges que a nivell personal els podia comportar el fet de ser membres 
d'aquella institució. 


147 Tant el doctor Josep Sánchez Llistosella com el seu germà Miquel, també metge, tot i que 
també treballaven a Girona, mantenien sengles consultes a Barcelona. La seva la tenia al nú- 
mero 74 de la Rambla de Catalunya, i la del seu germà, al número 69 del Passeig de Gràcia. 


148 BRULL ANGELA, Pere : Barrejo... Op. Cit. P. 319. 


149 MALARET I AMIGÓ, Antoni : “Les primeres dècades"... Op. Cit., P. 507. 

Poc temps després, la seu de la Creu Roja es va traslladar a Can Capmany, 
una torre situada a la Rambla, cantonada amb el carrer Major, que tot just 
havia estat acabada de construir tres anys abans. 


4 


La casa Capmany a la cruilla de la Rambla amb el carrer Major, que en aquell temps era la seu 
del comité local de la Creu Roja (Fotografia: Arxiu Històric de Sant Just Desvern). 


Carme Grifién, que hi va servir com infermera, ens en dóna detalls: 


"Seguint el carrer Major, ja per anar-te'n en el ciment, en allà hi ha una 
torre que encara és aquella. I en allà vem... Era d'uns alemanys, em sembla, 
que havien marxat, i aleshores vem anar, van anar en el alcalde que hi havia a 
dir-li: 

- Escolta'm, alguna torre d'aquestes... 

Perquè els alemanys van marxar tots i es van quedar buides les torres... 

Diu: 

- Alguna torre d'aquestes si ens la poguéssiu donar, muntaríem una Creu 
Roja aquí, perquè ja veus que podem necessitar-ho. 

I va dir: 

- Ah, pues mira, si, si. Mira... Pues si t'agrada aquesta, ja us la dono. 

I aleshores la Creu Roja, com que no hi vivia ningú, a dalt vivia el capità, 
sempre el capità amb la seva dona, es van posar a viure allà. 


Ll 

I aleshores ens van donar els baixos, que aquesta casa és la vivenda del 
xofer. Si, vivia, si... tot. S'entra pel carrer Major, té l'entrada del cotxe, que 
això ho deuen haver deixat igual... i en allà hi havia la vivenda del xofer... I 
això és lo que ens van donar a nosaltres i, a dalt, hi continuava vivint el capità 
amb la seva família... perquè era d'uns alemanys que havien marxat 


Tot i el pompós nom d” Hospital de Sang", aquelles instal-lacions però 
no passaven de ser un dispensari mitjanament assortit. 

La Creu Roja santjustenca també comptava amb un cotxe Hispano Suiza 
que havia estat habilitat per a actuar com a ambulància, i que, com en el cas 
de l'edifici de la seva primera seu, també els havia estat cedit pel doctor Sànchez 
Llistosella. 

Altre cop és en Pere Brull qui ens aclareix els motius d'aquesta, diguem-ne, 
donació: 


“Disposaven de ambulancia més moderna i més nova de la província; el 
doctor Sánchez Llistosella, a qui ja havien requisat altres dos cotxes, va tenir la 
bona pensada de convertir el seu nou «Hispano Suiza», estrenat poc abans de 
l'inici de la guerra, en una ambulància que feia la seva patxoca, per cert; era el 
mateix tipus de solució que havia emprat per salvar la casa. 

No és que la tinguessin permanentment al servei de la Creu Roja local, ja 
que la veritat era que el dit doctor en feia ús com si d'un cotxe particular es 
tractés, cosa facil d'entendre, donada la seva condició de metge de reconeguda 
vàlua ja aleshores, per traslladar-se a una de les clíniques de Girona on, 


normalment, operava.” 15! 


El xofer habitual del vehicle utilitzat com a ambulància, fins i tot en les 
ocasionals utilitzacions del vehicle amb caràcter particular, era Alfred Nuell. 
Així ens ho recorda la seva filla: 


“Bueno, el doctor Sánchez era el director de la Creu Roja. Amb el cotxe 
que tenien ells el van fer ambulància i ell [es refereix al seu pare] era el xofer 
de ambulància.” 15? 


150 Entrevista feta a Carme Griñén Ortueta el 23 juliol de 2002 per Jordi Amigó. Transcripció 
de Juli Ochoa. També es troba reproduida i transcrita per Anna Bosch Vilaseca en el seu treball 
de recerca de Batxillerat titulat Bombardejant la reraguarda catalana. El bombardeig de Sant 


Just. 
15: BRULL ANGELA, Pere: Barrejo... Op. Cit. PP. 319-320. 


152 Declaració de Francesca Nuell Corominas en el decurs de la “Passejada intergeneracional 
pels espais del bombardeig a Sant Just Desvern”. Transcripció de Juli Ochoa. 


130 


Aquella nit d'octubre. 75 anys del bombardeig de Sant Just Desvern 


Eficaç intervenció 


Tan aviat com van tenir notícia de l'alarma i del subsegiient atac aeri, els 
integrants de la Creu Roja local es van mobilitzar immediatament, i la seva 
actuació va ser exemplar. 

Immediatament després, els efectius locals que havien acudit a l'escenari 
del bombardeig es van emprar a fons en socórrer les víctimes. 

En l'informe que pos- 
teriorment es va confec- 
cionar, el tinent practicant 
Joan Santamaria Coderch 
reflectia els principals trets 
de la seva actuació de la 
seguent manera: 


“OCTUBRE 8. El 
Teniente Practicante D. 
Juan Santamaria da parte de 
los servicios prestados 
durante y a causa del Efectius de la Creu Roja local en acció. Fotografia feta en 
bombardeo de este pueblo el decurs d'unes maniobres conjuntes de la secció local 
en el dia de hoy a las 23/45 santjustenca i les d'Esplugues, l'Hospitalet i Cornellà, 


realitzades a Finestrelles i publicades a la revista Crónica 


del 6 de març de 1938. 


horas: 

Después de los 
trabajos de salvamento 
efectuados por el personal de la Ambulancia al mando del Capitán Jefe D. 
Fernando Camprubí, se han realizado los siguientes servicios facultativos por 
los Tenientes Médicos D. Antonio Ribalta, D. Luís Riera Gallo y por el 
Teniente Practicante que suscribe ayudado por las enfermeras Stas. Carmen 
Griñen, Maria Català, Conchita Algué y Montserrat Albertí. 

Fueron asistidos: Francisca Masclans Segura, de magullamiento general, 
heridas superficiales en la cara, una herida profunda de 7 cm. de longitud por 
3 de profundidad en la parte posterior tercio medio muslo derecho. Pronóstico 
Reservado. Edad 30 años. 

Trinidad Masclans Segura, varias heridas contusas, pequeñas lesiones en 
la cabeza y gran transtorno nervioso por el que se aplicaron dosis de 
estupefacientes. Edad 35 años. Pronóstico leve. 

D. Mariano Guisoni Borrachu'*” de 36 años de edad, magullamiento 
general, varias contusiones y erosiones en la cara y trastorno nervioso 
acentuado. Pronóstico Reservado. 

Vicente Martínez Company de 37 afios, herida cortante en la región 
frontal de 6 cms. De longitus. Pronóstico leve. 

Juanita Jorba de 8 afios. Herida cortante en el muslo tercio inferior de la 
pierna izquierda. Pronóstico leve. 

Durante los trabajos de salvamento, el cabo de esta Ambulacia Sanitaria 
Juan Muns Cortés se hirió de consideración en las piernas con unos cristales 
al socorrer una víctima: fué trasladado al Hospital Clínico. 

También el cabo Raimundo Corrales Rovira se accidentó al cumplir con 


su deber. Fué asistido de un corte profundo en el dedo pulgar de la mano 
derecha.” 154 


Una altra imatge de la 
mateixa actuació de la 
Creu Roja descrita a la 
fotografia anterior 
(Fotografia: Crónica). 


El caporal Alfred Nuell, que com acabem de veure, era el principal 
conductor de l'Hispano Suiza que actuava com a ambulància, també va donar 
compte, aquella nit, d'haver efectuat vuit quilòmetres de recorregut amb motiu 
del bombardeig. Es tractava del transport del caporal Joan Muns, que havia 
resultat ferit com a conseqüència del salvament d'una de les víctimes del 
bombardeig, el qual fou dut a l'Hospital Clínic per tal de ser atès de les seves 
greus ferides a les cames, i des d'allà, altre cop a l'hospital de sang de Sant Just, 


153 No deixa de ser graciosa aquesta original interpretació del poc freqüent cognom Borrunche, 
fruit, sens dubte, de la precipitació obligada per les circumstàncies del moment. 


154 Arxiu Històric de Sant Just Desvern. Relación de los servicios prestados durante el mes de 
Octubre de 1938 por esta ambulancia sanitaria de San Justo Desvern 

aprofitant de pas per a recollir en el Clínic a un doctor de cognom Singla, que 
també va venir a Sant Just. Van participar en aquell servei el sergent Josep 
Albesa acompanyat del portalliteres José Cafiabate i el xofer Alfred Nuell, que 
conduia l'ambulància. 

Pel contingut de l'informe del practicant Santamaria, queda prou clar que 
les víctimes del bombardeig es van produir tot just en els tres edificis que foren 
destruits per causa de les bombes. 

A Cal Masclans calgué atendre les dues germanes Teresa i Paquita, que, 
tot i haver-se salvat penjades en aquell balcó, van rebre ferides de diversa 
consideració. L'informe no esmenta que es prestés cap tipus d'atenció al seu 
pare que, recordem-ho, havia estat arrossegat cap a l'interior de l'edifici que 
s'esfondrava. Tot apunta a que quan el varen rescatar el seu estat era el prou 
delicat com per a que fos insuficient qualsevol tipus de tractament sobre el 
terreny, i que calgués dur-lo a l'Hospital Clínic. No hi ha, però, menció 
explícita del seu trasllat, però, en canvi, va quedar recollida la seva tornada: 


“OCTUBRE 12. El cabo-chofer Alfredo Nuell da parte de que ha 
efectuado un servicio de traslado de una enferma a Barcelona recorriendo 25 
kmts. y al regreso ha trasladado un herido del Hospital Clínico a San Justo 
Desvern. "7 

Les altres víctimes que foren ateses van ser Marià Guixonis i Vicenç 
Martínez, els dos caps de casa de les vivendes que també van resultar destruides. 
Pel que fa a la nena Juanita Jorba, de 8 anys, que també va resultar ferida, 
consultant exhaustivament els padrons de 1935 i 1940, que són els que es van 
realitzar immediatament abans i després de la guerra, en cap d'ells apareix cap 
família o individu que dugui tal cognom, la qual cosa duu a pensar que aquesta 
nena es podia trobar puntualment a Sant Just en aquells moments en qualitat 
de refugiada, cosa que, com hem vist, es va donar amb molta freqiiéncia durant 
la guerra. 

Pocs dies després, i passada la convulsió inicial, les víctimes hagudes en el 
bombardeig continuaven sent ateses a la seu de la Creu Roja en espera de rebre 
les seves corresponents altes: 


“OCTUBRE 12. El Teniente Practicante Juan Santamaria Coderch, da 
parte de que después de haber ingresado en el Hospital de Sangre de esta 
localidad las víctimas del bombardeo que sufrió este pueblo la noche del 


155 Thid. 

corriente mes, continua prestàndose en el mencionado Hospital asistencia 


facultativa exclusiva Cruz Roja, por el cuerpo de médicos y practicantes de esta 
ambulancia, así como una guardia permanente de enfermeras de esta Benéfica 


Institución. Tengo el gusto de informar que todos estos servicios transcurren 


dentro de la más perfecta normalidad. 


»156 


El carácter extraordinari del bombardeig va trasbalsar la normal dinámica 


de la Creu Roja local, arribant a exhaurir els seus recursos sempre justos. El 12 


d'octubre, quatre dies després del bombardeig, la presidenta Rosa Ballester 
enviava a l'alcalde Alfred Arís el següent escrit, en el que li demanava un 


F 


CRUZ ROJA ESPANOLA 
COMITE LOCAL 
" 
S. JUSTO DESVERN 


Tmtroxo 5) 


E) Jasent inmuficiont let acetros provisions 
da sabé per el rentat setmanal de les gasoa 
4 vemtatjec, que ax ela sorvela dlaris dl 
mestre Tetiquí es salastoa, (¿réririó que, 
a més, bas estat tetalsont esgutedes sab 
matiu del boubardoig és que ca aquests de 
rrero dics ha ostat víctima ol mostre pobla), 
Oms permetem progar=r02 tingues a dé autorit- 
zar-aos nsa quantitat setmanal de l'esmentat 
o article, mitjacis el mt. ¡att 
Visquep molta èga. 


be Jast Desvera a 12 de Getuiro so 1954.- 


Mn dit ep 


MA) ALCALDE DU? LUC LL ~- IUE. -= 


Carta demanant sabó per tal de reaprofitar les 
benes emprades amb motiu del bombardeig. Arxiu 
Històric de Sant Just Desvern. 


subministrament extraordinari 
de sabó per tal de poder 
reutilitzar les gases que havien 
estat utilitzades amb motiu del 
bombardeig: 


“Essent insuficient[s] les 
nostres previsions de sabó per el 
rentat setmanal de les gases i 
vendatjes, que en els serveis 
diaris del nostre Botiquí es 
malmeten, (previsió que, a més, 
han estat totalment esgotades 
amb motiu del bombardeig de 
que en aquests darrers dies ha 
estat víctima el nostre poble), ens 
permetem pregar-vos tingueu a 
bé autoritzar-nos una quantitat 
setmanal de l'esmentat article. 
Mitjaçan el seu pagament. 

Visqueu molts anys. 

S. Just Desvern a 
12 d'octubre de 1938.”!" 


156 Ibid. 


157 Arxiu Històric de Sant Just Desvern. Correspondència 1938. Document del 12 d'octubre 
de 1938. També es troba reproduit a FONT I GRASA, Pere i REVERTER I SALA, Teresa: 
L'Abans. Recull gràfic 1870-1975. Editorial Efadós i Ajuntament de Sant Just Desvern. El Pa- 


piol, 2010. P 752. 

L'escassetat de la sosa, element indispensable en el procés de saponificació, 
havia produit una angoixosa mancança de sabó a la zona republicana des de 
mitjan 1937 fins al final de la guerra, fins a tal punt que durant aquell temps 
calgué racionar el producte, pel qual s'arribaven a pagar elevats preus en el 
mercat negre. 

Davant d'aquesta situació, la resposta de l'Ajuntament no podia ser cap 
altra: 


"Sento tenir que contestar-vos de que no ens és possible poder atendre la 
vostra petició referent a una concessió de sabó setmanal a fi d'atendre les vostres 
necessitats pel motiu de que malgrat les moltes gestions que venim practicant 
des de ja fa temps, no hem pogut adquirir ni un quilo de sabó d'enlloc. 

De totes maneres aquesta Alcaldia ha fet una sol-licitud al Director 
General de Proveiments demanant sabó, tan sols per atendre a causes purament 
indispensables. Si ens fos concedida alguna partida de sabó procurariem tenir 
en compte dita petició fent-vos lliurament d'alguna quantitat als efectes 
sol-licitats. 

Visqueu molts anys. 


S. JUST DESVERN, 27 d'octubre del 1938.”!% 


Salvats aquests lleus inconvenients, la normalitat, per sort, va tornar a ser 
absoluta: 


“OCTUBRE 13.- Parte del chófer A. Nuell dando cuenta de haber 
efectuado un servicio por cuenta del Teniente Médico Sr. Sánchez a Barcelona, 
habiendo recorrido 20 Kms.”!? 


Després del bombardeig: a Mallorca... 


Recordem que l'avió causant del bombardeig sobre Sant Just Desvern 
s'havia separat del conjunt de la formació atacant perquè havia estat colpit per 
les defenses antiaèries de Barcelona, i que, segons la premsa, es va retirar mentre 
perdia visiblement velocitat i alçada, al temps que es podia percebre com li 
anava fallant el motor. 


158 Ibid. Document del 27 d'octubre de 1938. Com l'anterior, també es troba reproduit a la 
mateixa publicació. 


152 Arxiu Històric de Sant Just Desvern. Relación de los servicios prestados durante el mes de Oc- 
tubre de 1938 por esta ambulancia sanitaria de San Justo Desvern. 

No obstant aquestes avaries, l'avió va poder arribar a la base de Son Sant 
Juan i reunir-se amb els seus companys que havien finalitzat sense problemes 
aquella missió de bombardeig. 

Aquell matí, la base de Son Sant Joan es va transformar, per una estona, 
en un autèntic infern. 0 

La següent missió de bombardeig sobre la zona costera mediterrània, de 
carácter diürn, havia de ser duta a terme per avions S.79 pertanyents a 
l'esquadreta 52a, que manava el capità Paolo Zannini, i al seu front aniria el 
tinent coronel Riccardo Helmut Seidl, cap del XXVII Gruppo de 
Bombardamento Veloce “Falchi delle Baleari.” 

A les 10 de matí, els avions van començar a enlairar-se. El primer i el 
segon dels aparells ho van fer sense problemes, però quan ho feia el tercer avió, 
que pilotava el sotstinent Nicola dell Olio, una fallada del motor de la dreta 
va fer que l'aparell girés inesperadament cap aquell costat i anés a estavellar-se 
contra un hangar dels avions de caça CR.32 (coneguts com “Chirris” pels 
espanyols) i tot seguit ho fes contra un camió de benzina. 


` »9 Ay Ls 

Espectacular accident ocorregut a l'aeròdrom de Son Sant Joan l'endemà del bombardeig de Sant 
Just Desvern (Fotografia: Fototeca de l'Aeronautica Militare Italiana. US, OMS). 


160 US, OMS. Busta 59, numero 46. XXV Gruppo autonomo bombardamento notturno. Diario 
storico dal 5/5/1938 al 31/12/1938. 

El camió es va incendiar i a aquell foc s'hi va afegir l'explosió de la càrrega 
de l'avió causant de l'accident, que va quedar totalment destruit. Els seus 
tripulants van sortir miraculosament indemnes, llevat del sotstinent dell Olio, 
que sofrí cremades de primer grau a la cara. L'explosió va afectar la nau on 
eren els caces, sis dels quals també van resultar destruits. Un fragment 
incandescent projectat per l'explosió va caure damunt d'un bombarder S.81 
pertanyent a l'esquadreta 252a que es trobava a uns 300 metres del lloc de 
l'accident, incendiant-lo i causant l'explosió de les bombes que ja duia 
carregades, doncs estava preparat per a una nova missió. 

Aquella missió de bombardeig es va avortar immediatament, i els dos 
avions que ja s'havien enlairat van haver d'anar a aterrar a l'aeròdrom de Ses 
Salines, davant l'impossibilitat de fer-ho a Son Sant Joan. Més tard, ja al 
capvespre, van poder retornar. 

En total, aquell aparatós accident va suposar la destrucció d'un bombarder 
S.79 de la 52a Squadriglia del XXVII? Gruppo «Falchi delle Baleari», un altre 
bombarder S.81 de la 252a Squadriglia del XXV Gruppo de bombardamento 
notturno «Pipistrelli delle Baleari», sis caces CR.32 del X Gruppo autonomo 
caccia «Baleari», un camió Chevrolet, un autocar Ford i quatre automòbils (un 
Citroén, un Essex, un Opel i un Renault). Entre el personal es van registrar 
diversos ferits de diferent consideració, no havent-se de comptar cap víctima 
mortal. él 

Com a conseqüència, potser, d'aquest accident, a Barcelona es va poder 
viure un curt període de tranquil-litat. 


“Dies 10, 11 1 12 d'octubre. 


Totes les bateries de Barcelona han estat callades aquests tres dies i els hem 


passat tranquils. "192 


161 El relat d'aquest accident ha estat extret de: US, OMS. Busta 59, numero 46. XXV Gruppo 
autonomo bombardamento notturno. Diario storico dal 5/5/1938 al 31/12/1938, ampliat amb 
les transcripcions de les corresponents anotacions dels diaris històrics del 8è Stormo i del 
XXVIII Gruppo recollides a INFIESTA PÉREZ, José Luis: Bombardeos del litoral mediterráneo 
durante la Guerra Civil. Vol. II. Ed. Quirón. Valladolid, 1998. Pp. 125-126. També en parlen: 
ARACIL I MARTÍ, Rafael i VILLARROYA FONT, Joan: El País Valencià sota les bombes 
(1936-1939). Publicacions de la Universitat de València. València, 2010. P. 92. 


162 RIUS I SANUY, Francisca: Diari íntim... Op. Cit. P. 86. 

... La Sant Just 


El dimenge 9 d'octubre de 1938 estava previst que es celebrés la regular 
reunió del consistori santjustenc en sessió ordinària. Aquell dia, les especials 
circunstàncies del moment, ho van impedir. 

El llibre d'actes de l'Ajuntament santjustenc així ho recull: 


“A S. Just Desvern, als nou dies del mes de octubre de 1938. Reunit dic 
no havent-se pogut reunir el nombre suficient de Consellers per a celebrar 
sessió ordinària de primera convocatòria, s'estén la present diligència per tal 
de que així consti, la qual conforme disposa la Llei municipal se celebrarà el 
pròxim dimars dia 11 del corrent de segona convocatòria, de tot el qual com 
a Secretari certifico. 

L'Alcalde president. 

Alfred Arís 

El Secretari 


(il-legible)”"9 


La gravetat dels esdeveniments imposava un ordre d'actuacions diferent 
del que inicialment estava previst. 

Calia retirar tots els enderrocs de l'escenari del bombardeig. Encara hi 
havia el problema dels cables elèctrics caiguts al carrer. Calia, també, organitzar 
algun tipus d'acolliment per aquells veins que havien quedat sense casa. Encara 
hi havia un parell de bombes sense esclatar que dificultaven els treballs 
conduents a la normalització d'aquella situació... 

Pel que fa al darrer d'aquests punts, es va insistir a la Junta de Defensa 
Passiva de Catalunya. 

Aquests, recollint la seva reclamació, així com la de Cornellà, on també 
hi havia projectils que no havien esclatat, ho va traslladar el mateix dia 9 al 
parc d'Artilleria, competent en aquests afers. 


“11,05,- Avisem al Parc d'Artilleria que a S. Just i Cornellà hi ha varies 


bombes sense explotar. "151 


163 Arxi Històric de Sant Just Desvern. Actes Municipals del 16 d'octubre de 1937 al 21 de juny 
de 1939. Acta del 9 d'octubre de 1938. PP. 64 r-64-v. 


164 CDMH. PS-BARCELONA GENERALITAT, 260, 3. Document 89/137. 

L'endemà, els especialistes del parc d'Artilleria encara no s'havien 
presentat, i des de la Junta de Defensa Passiva van tornar a insistir, pel que feia 
a les bombes que hi havia a Cornellà: 


“15,25.- Avisem al Parc d'Artilleria que vagin a Cornellà a recollir unes 
bombes sense explotar. 5 


Davant la passivitat dels especialistes, el dia 11 d'octubre es va tornar a 
insistir, ara fent referència a les bombes que encara hi havia a Sant Just: 


“16,12.- Avisem al Parc d'Artilleria que vagin a Just Desvern a recollir 
dues bombes sense explotar. "16 


Ja hem vist com va acabar aquest afer. Davant la incompareixença dels 
especialistes que s'havien de fer càrrec de la desactivació i retirada d'aquelles 
bombes, el propi alcalde Alfred Arís es va encarregar de desactivar, almenys, 
una d'elles, i la seva recompensa per aquesta arriscada empresa va consistir en 
els pocs diners que per aquell ferro vell li va acabar donant el drapaire. 

Tot i les visibles mancances d'aquests sistemes de protecció civil, la 
burocràcia, això sí, funcionava amb rígida eficiència. Dos dies després del 
bombardeig, la Secretaria Tècnica d'Informació i Enllaços de la Junta de 
Defensa Passiva de Catalunya enviava a l'Ajuntament un formulari que calia 
emplenar urgentent per tal de poder tenir-ho tot controlat com cal: 


“Amb referència al bombardeig de que ha estat objecte aquesta població 
el dia 8 del corrent, plau-me adjuntar-vos una fitxa a fí de que amb la major 
rapidesa i exactitut possible, us serviu retornar degudament emplenada. 

Barcelona, 10 d'Octubre del 1938. 

El Secretari Tècnic d'Informació i enllaços 

Signat: Florenci Tor”*% 


Era una requisitòria de les autoritats competents, i des de l'Ajuntament 
es va complir puntualment el que els havia estat demanat: 


165 Ibid, Document 94/137. 
166 Jbid. Document 96/137. 


167 Arxiu Històric de Sant Just Desvern. Correspondència 1938. Document del 10 d'octubre 
de 1938. 

“Degudament omplenada em plau retornar-vos la fitxa tramesa a aquesta 
alcaldia segons comunicat de data 10 del corrent, la qual fa referència al 
bombardeig que ha estat objecte aquesta població en data 8 de l'actual. 

S. Just Desvern, 15 d'octubre del 1938 

L'Alcalde" 


La solidaritat dels santjustencs 


Al marge de les servituds burocràtiques oficials, l'acció de l'Ajuntament 
va estar a l'alçada de les circumstàncies, i prova d'això és que el mateix dia, tot 
i no haver-se pogut reunir, els seus components van acordar iniciar una 
subscripció pública per tal de recaptar fons per socórrer aquells veins que 
havien perdut les seves cases per causa del bombardeig. 

Aquesta iniciativa es va confirmar formalment 
quan el consistori santjustenc es va poder reunir 
finalment un parell de setmanes després d'aquells fets: 


"S'acorda ratificar l'acord pres en principi el dia 
8 del corrent en motiu del bombardeig d'encapçalar 
la subscripció pública amb cinc centes pessetes en 
càrrec a la Caixa especial de la Comissió d'Assistència 


Social, destinades a socorre a les víctimes de dit 
bombardeig. "19 


Segell emprat pel post dels Mossos d'Esquadra de Sant Just, un dels organismes que va aportar fons 
a la col.lecta solidària feta en favor de les víctimes del bombardeig (Arxiu Històric de Sant Just 
Desvern). 


La resposta solidària a aquesta crida va ser unànime, i els santjustencs, 
tant a nivell corporatiu com personal, van respondre com era d'esperar. En són 
una mostra aquests dos exemples: 


168 Jbid., Document del 15 d'octubre de 1938. 


162 Arxiu Històric de Sant Just Desvern. Actes Municipals del 16 d'octubre de 1937 al 21 de juny 
de 1939. Acta del 26 d'octubre de 1938. P. 65 v. 

“ESQUADRES DE CATALUNYA 

ST. JUST DESVERN 

La força d'aquest destacament de Mossos de les Esquadres de Catalunya, 
fa entrega a aquest Ajuntament, de la quantia de SEIXANTA pessetes per a 
contribuir a la suscripció oberta a favor de les víctimes del bombardeix 
ocorregut el dia 8 del mes de la data, en aquesta població. 

S. Just Desvern 18 Octubre 1938 

El Mosso de 1? cap del Post 

Francesc Bosch Company. P 


“SANTIAGO MODOLELL LLUCH 

Plaza Sagrado Corazón no 8 

San Justo Desvern 

San Just Desvern 24-10-38 

Sr. Alcalde de San Just Desvern 

Fent-me solidari al vostre humanitari prec, incloc a la present, la quantitat 
de CINC CENTES PESETES per a la inscripció a profit de les víctimes del 
bombardeig sofert en aquest inmereixedor i volgut poble. 

Rebeu Vós i els demés companys de Consistori una cordial felicitació per 
tan humanitaria iniciativa, i no cal dir que desitjo un rapit guariment als amics 
que n'han sigut victimes. 


Sempre amic vostre, que us saluda respectuosament. 
Santiago Modolell.” 17! 


El neguit de Rafael Masclans 


Rafael Masclans no era l'únic santjustenc que estava destinat al front de 
Llevant. Un company seu, també santjustenc, va rebre pocs dies després una 
carta dels seus familiars en la que, entre altres coses, es feia esment del 
bombardeig que havia afectat el poble. 


179 Ibid. Correspondència 1938. Document del 18 d'octubre de 1938. Reproduit a RIERA 
PRENAFETA, Francesc: “Les Esquadres de Catalunya a Esplugues de Llobregat i Sant Just 
Desvern”, a Miscel-lania d'Estudis Santjustencs Núm. XII. Edicions a petició, SL. Girona, 2004. 
PP 32-33. 


171 Ibid. Correspondència 1938. Document del 24 d'octubre de 1938. 

Alarmat, en Rafael va escriure immediatament a casa seva, i en no rebre 
resposta, el seu neguit va créixer encara més. Per tal de poder saber què havia 
passat exactament a casa seva, i com es trobava la seva família, el dia 30 
d'octubre va enviar a l'alcalde aquesta angoixosa carta en la qual li demanava 
que l'informés del què podia haver-li passat a la seva família, i en tot cas, que 
Pavalés per tal de poder venir ell mateix aquí a Sant Just" a esbrinar-ho: 

La carta que l'angoixat Rafael Masclans va enviar des del front (Arxiu 
Històric de Sant Just Desvern). 


172 Cosa factible però altament complicada de realitzar, atès que des de l'abril, amb la conquesta 
de Vinaròs per part de les tropes rebels, la zona lleial a la República havia quedat tallada en 
dues parts. Sant Just estava en una d'elles i en Rafael Masclans es trobava a l'altra. 

“Levante 30-10-38 

Señor alcalde de esta localidad de S. Justo Desvern 

Me haria el favor, de interesarse, por nuestra familie, que le agradecería 
mucho ya que desde que passo esta tragedie en nuestra casa que hallí vivien 
mi padre y hermanas, y alguien más que pudiese haver, pues segun me dije un 
intimo amigo mío, que me enseñó su carta que le habíen enviado de su cassa, 
y que el resultado de estas esplosions quedo la cassa derrumbada, y como que 
passo por la noche, o sea a las 12, pues deseguro que mi familie ya estaban 
descansando, de lo que ignoro, de lo que passo, y desde que passo esta tragedie, 
que no he tuvido contestación, de ninguno, de lo que estoi con mucha ansia, 
pues haver si Usté tendria la vondad, de darme datos concretos, y decirme toda 
la verdad, y si tuviese la amavilidad de hacerme un certificado, conforme tengo 
que venir en esta localidad para asuntos familiares, y para dar mas fuerza este 
certificado, llevarlo a la comandancia militar de esta capital, conforme estoi 
en este frente de Levante y para poder traspassar, pues ya me contestara 
deseguida que sepa algo concreto, y me dira del cierto lo que ha pasado en 
casa. 

Firma 

Rafael Masclans 

Salud Salud”*?* 


El 16 de novembre, tot just rebuda a l'Ajuntament la carta d'en Rafael 
Masclans, l'alcalde Arís li enviava aquesta tranquil-litzadora missiva: 


“Company RAFEL MASCLANS 

Llevant 

Volgut i apreciat Rafel: 

Tenint en el meu poder la teva lletra de data 30 del mes passat, lamento 
molt tenir que dir-te que en efecte, a la nit del dia 8 d'octubre últim, unes 
bombes de l'aviació facciosa varen caure damunt de la vostra casa, 
enderrocant-la quasi per complert. 

Per altra part tinc la satisfacció de dir-te, que malgrat tot, sortosament 
tota la teva familia esta en perfecta salud, trovant-se actualment situats a casa 
el teu cunyat que viu a Esplugues, on et pots dirigir i et podran donar tota 
latre mena de detalls. 


173 Arxiu Històric de Sant Just Desvern. Correspondència 1938. Document del 30 d'octubre 
de 1938. 

Cosa que em plau molt i m'apresso a comunicar-te per la teva major 


tranquilitat. 


Mana i disposa d'aquest teu amic i company Alcalde. 


2174 


Reassentaments. La vida segueix 


De resultes del bombardeig, els habitatges de les famílies Masclans, 
Martínez i Guixonis havien quedat totalment destruits. 


Les famílies Martinez-Lizaga i Guixonis-Vifias eren llogaters de les 
vivendes que havien estat bombardejades, i per tant, van ser els propietaris, la 
família Petit-Canals, els que van resultar més perjudicats per aquella destrucció. 
Els inquilins, que s'havien quedat sense casa, van recollir totes aquelles 
pertinences que pogueren salvar, i van començar a buscar-se uns nous 


assentaments. 


Els Martínez es van instal-lar, de primer, a la casa número 27 de la 
ri > > 7 > 
carretera, en la que s'hi van estar fins a cosa d'un parell d'anys després d'haver 


acabat la guerra. L'any 1940 encara hi residien, 
però poc després, en desocupar-se una altra casa 
situada al número 27 del carrer del Marquès de 
Monistrol, s'hi van traslladar. Molts 
santjustencs encara recordarem la petita botiga 
de queviures que havia estat Cal Manco, amb 
aquella andròmina per tallar el gel plantada al 
mig del carrer i les petites joguines de fireta que 
venia i que causaven sensació entre els escolars 
d'ara fa una cinquantena d'anys. 

Els Guixonis també es van traslladar a una 
altra vivenda de la carretera, i es van instal-lar 
al primer pis de la casa número 50, als baixos 
de la qual hi havia una botiga regentada per la 
família Pérez-Ferrer. A l'igual que els anteriors, 
tampoc s'hi van estar gaire temps en aquesta 


Maria i Pilar Guixonis Viñas 
(Fotografia: Família Cañadó-López). 


174 Id. Correspondencia 1938. Document del 16 de novembre de 1938. 

nova adreça, i poc després marxaven a viure a una caseta situada al número 6 
del carrer Major de Sant Joan Despí, localitat on encara hi viuen alguns dels 
seus descendents. 

Els Masclans, en la seva qualitat de propietaris de l'edifici on havien tingut 
la vivenda i el negoci, van haver d'assumir la seva reconstrucció. 

En un primer moment es van poder acomodar a casa de la família de Joan 
Santamaria Altadill, el marit de Paquita, la seva filla gran, una acomodada 
família d'industrials d'Esplugues que els va acollir durant els mesos que van 
transcorrer fins al final de la contesa. Tot just tres mesos després d'acabat el 
conflicte, el 29 de juliol de 1939, ja sol-licitaven un permís d'obres per tal de 
poder edificar, en el mateix lloc on eren les ruines del que havia estat casa seva, 
una nova edificació que els permetés viure-hi. Es tractava tan sols de construir 
en un primer moment el mínim necessari, una casa de planta baixa formada 
per menjador, cuina, serveis, pas i dos dormitoris. Aquesta sol-licitud fou 
aprovada per l'arquitecte municipal Josep Alemany el 4 d'agost, una setmana 
després d'haver estat presentada. 7 

Ja instal-lats altre cop a Sant Just, el 4 de febrer de 1940 demanaven un 
nou permís d'obres per tal de reconstruir-ho tot. 


id de fl de 1940 


ba ha YU mumi ala 
à a des 

ele rs NA Ciara Die 
4 

L'establiment dels 


Masclans un cop 
reconstruit en el mateix lloc on havia estat el 
que va ser bombardejat. Detall d'una targeta 
postal de l'edició Ristol (aprox. 1945). 


Amb el mateix estil lacònic que va emprar quan 
es referia a la destrucció de la casa, Jaume 
Masclans va anotar en el seu dietari la tornada 
a la normalitat (Arxiu Històric de Sant Just 
Desvern. Donació Masclans). 


Un cop finalitzades les obres, el 4 de setembre de 1940, en Jaume 


Masclans tenia la satisfacció de poder anotar en el mateix dietari on dos anys 


abans havia apuntat el bombardeig, que en el seu forn ja es tornava a treballar 


amb normalitat. 


175 Arxiu Històric de Sant Just Desvern. Expedients d'Obres. Any 1939. Expedient núm. 7. 

El forn de Can Masclans va seguir funcionant en el mateix lloc. 
Actualment, formant part d'una nova edificació, continua dedicat al despatx 
de pa; ara ja en mans d'una altra família que fa uns quants anys es va fer càrrec 
d'aquell negoci. 


L'origen del carrer de l'Estalvi 


Hem vist com les casetes contigiles on vivien les famílies Guixonis i 
Martínez van resultar destruides pels efectes d'una mateixa bomba, i com els 
seus inquilins havien hagut de cercar nous habitatges on instal-lar-se. 

Aquelles dues cases pertanyien a la família Petit, propietària també de la 
veina casa de can Canals. 

La primera d'aquelles casetes, la més propera a can Canals, en la que els 
llogaters eren els Guixonis, era propietat de la família des de molt temps abans, 
i el titular, ja des d'abans de la guerra, era Joaquim Petit Canals, marit de 
Consol Canals Carbonell. 

L'altra casa, en la que vivien els Martínez, situada al costat de l'anterior 
en direcció a Sant Feliu, era també propietat de Joaquim Petit per haver-la 
adquirit a Concepció Romanich Miquel, la seva propietària original. 

D'aquesta manera el matrimoni Canals havia passat a posseir aquelles 
dues casetes contigiies, amb la intenció d'haver deixat a la seva filla Assumpció 
la seva propietat i la rendeta que pels seus lloguers se'n treia. 

La bomba que aquella nit van deixar caure des de l'avió italià vingué a 
esguerrar aquells plans, i de resultes de la seva força destructiva, Assumpció 
Petit Canals es va trobar que havia passat a ser la titular de sengles solars plens 
de runes. 

Aquesta situació es va mantenir durant els deu anys següents, amb la única 
novetat de que per causa de reestructuracions que durant aquell temps s'havien 
dut a terme a la carretera, els números d'ordre d'aquelles cases havien canviat 
i ja no eren els 43 i 45, sinó que havien passat a ser els 41 i 43. Pel que fa a 
resta, les coses van seguir igual. 

Cap a finals de 1949 la Caja de Aborros Provincial de la Diputación de 
Barcelona es va plantejar establir una sucursal a Sant Just, i es van fixar en 
aquells terrenys. Ben poc després, i amb tal finalitat, davant el notari de 
Barcelona César Coll Bruch, la propietària Assumpció Petit venia les dues 
finques a l'industrial Isidre Mirambell Escofet, que actuava d'acord amb els 
interessos d'aquella entitat d'estalvi. 

Aprofitant l'esmentada iniciativa, també s'hi va afegir l'Ajuntament, que 
pretenia remodelar l'urbanisme d'aquell sector i ja havia començat a instal-lar 
fanals al llarg de la carretera. 


L'antiga ubicació de les vivendes de Marià Guixonis i Vicenç Martínez, damunt de les quals es va 
obrir el carrer de l'Estalvi i s'hi va bastir una oficina bancària (posteriorment seu de la Creu Roja, 
com ens mostra la imatge). (Fotografia: Arxiu Històric de Sant Just Desvern). 


És així com en el lloc que ocupaven les ruines de la que havia estat la casa 
de Vicenç Martínez, i d'una part de la que havia estat la de Marià Guixonis, 
es va construir la primera sucursal bancària que hi va haver al poble, '”* mentre 
que sobre la resta del que havia estat la casa d'en Guixonis, l'Ajuntament obria 
un carreró que des de llavors rebria el nom de carrer de l'Estalvi. 

Un document de l'època ens ho vé a confirmar: 


“El solar es el resultante de la fusión de los dos solares relativos a las 
derruídas casas no 41 y 43 de la Carretera, adquiridos a doña Asunción Petit 
en escritura de compraventa ante el notario de Barcelona D. Cesar Coll, el 3 


176 Anys més tard, la Caixa d'Estalvis Provincial es traslladaria al carrer de Bonavista, i en el 
local de la Carretera s'instal-laria la Creu Roja i després el Centre d'Assistència Primària de la 
Seguretat Social, que s'hi estaria fins Pany 1990, quan es van inaugurar les seves instal-lacions 
actuals al parc de Salvador Espriu. 

de febrero de 1950, pagando derechos reales según carta de pago no 518 de 
18 de Abril 1950. 

La superficie resulta despues de cedido el resto de terreno, para via pública 
abierta en junio de 1950. 

Con fachada a la Carretera y lateral a la nueva calle, se ha construído una 
casa de planta baja de 66'60 metros2 de superficie edificada, teniendo la 
construcción 7 metros de anchura por 9 de profundidad y un cuarto sanitario 
al fondo. Se dedica a oficinas de la Caja de Ahorro provincial.” 177 


Destins diferents 


Tot just passats tres mesos i mig des d'aquell bombardeig, Sant Just era 
ocupat el 25 de gener de 1939 per les tropes faccioses, que, l'endemà, també 
s'apoderaven de Barcelona. La guerra encara va durar un parell de mesos més, 
finalitzant l'1 d'abril amb la desfeta dels defensors de la República. Començava 
una nova etapa de la nostra història recent. 

Amb l'inici de la llarga postguerra per a uns i amb l'esclat del major 
conflicte bèl-lic mai conegut fins llavors pels altres, els diversos protagonistes 
de l'episodi del bombardeig de Sant Just van seguir diferents trajectòries, 
algunes de les quals les revisarem a grans trets. 

La major part dels protagonistes i testimonis santjustencs d'aquell 
bombardeig van continuar residint en aquesta localitat, i a molts d'ells els hem 
conegut i hem pogut tenir el plaer de gaudir del seu veinatge. Alguns, 
afortunadament, encara són vius, i els seus testimonis han constituit elements 
molt valuosos a l'hora de reconstruir aquesta història. 

Hem pogut veure els processos de reassentament de les famílies Martínez 
i Guixonis després que haguessin estat destruides les seves vivendes, i com els 
primers acabaven regentant una petita botiga a Sant Just, mentre que els segons 
canviaven de localitat de residència. 

També hem assistit a la reconstrucció de l'habitatge i forn de pa dels 
Masclans, així com a la represa i posterior venda del seu negoci. Després 
d'haver traspassat l'establiment de Sant Just, Rafael Masclans marxà a Sant 
Cugat, on l'any 1964 obria la coneguda Fleca de l'Estació, negoci que, després 
d'haver canviat recentment de nom i d'ampliar notablement la seva oferta, 
continua estant regentat pels seus familiars. 


177 Arxiu Històric de Sant Just Desvern. Cens d'edificis de l'any 1931. Documentació 
complementària a la fitxa núm. C1-23. 

Alfred Arís va continuar en el seu càrrec d'alcalde durant un breu període 
de temps després de l'ocupació del poble. Més tard fou detingut i condemnat 
per un consell de guerra sumaríssim, malgrat els bons informes que van emetre 
l'alcalde Pere Padrosa i alguns industrials locals. Després d'un curt 
empresonament a Sant Feliu i d'una bona temporada a la presó Model es va 
poder tornar a reintegrar a la seva vida normal d'abans de la guerra. 
Actualment, un carrer recentment obert en el sector que va ser escenari del 
bombardeig, duu el nom d'Alcalde Arís en homenatge a la seva magnífica 
gestió al front del consistori santjustenc. 

L'Alfred Arís no va ser, ni de bon tros, l'únic santjustenc que, acabada la 
guerra, va haver de passar per la presó de Sant Feliu. Un altre dels protagonistes 
d'aquesta història, Vicenç Martínez «el Manco», també hi romangué 
empresonat durant una curta temporada. 


Al patio entramos ufanos Las habilaciónes muy comfartables La vida et lan buena y egracatie 
y Todas levantaran las manos weber, luz y aguas palables que su permanencia será inolvidable 


La presó de Sant Feliu. Detall d'una auca confeccionada l'any 1939 pel propi Alfred Arís quan hi 
va estar empresonat (Col lecció Juli Candial). 


En acabar la guerra, Rosa Ballester de los Reyes va deixar de presidir la 
Creu Roja local, desapareixent d'aquesta manera del panorama social 
santjustenc. Va muntar una petita empresa de confecció artesanal d'estoigs, 
joiers i caixes de música a Barcelona, al carrer de la Riereta, al Raval, havent 
patentat diversos dispositius per a tals objectes. Sembla ser que la seva situació 
econòmica no era gaire sanejada, i així, l'any 1954, va arribar a ser jutjada per 
frau en el pagament del consum elèctric. Les seves restes descansen en un 
nínxol del cementiri de Les Corts. 

Immediatament després de l'entrada de les forces del seu autèntic bàndol, 
Guillermo Palau Royo, Palma de Plata de Falange, va passar a presidir alhora 
els comitès locals de la Creu Roja d'Esplugues i de Sant Just, càrrec que 
alternaria amb altres de major abast com els de secretari polític provincial i cap 

provincial d'Auxilio Social. L'any 1945, la desfeta a nivell mundial del 
totalitarisme de dretes per les armes aliades va propiciar que a l'estat espanyol 
comencés una progressiva marginació de la Falange dels aparells de l'Estat i 
dels Centres de poder. Palau, un dels seus elements més radicals, va caure en 
desgràcia i va acabar desapareixent de l'escena política. Cap als darrers anys de 
l'etapa franquista estava vinculat a Radio Melilla (SER) i ocupava el càrrec de 
president del Sindicato Provincial de Información de tal plaça. 

Florenci Tor i Camprubí, membre d'Estat Català i secretari tècnic de la 
Secció d'Informació i Enllaços de la Junta de Defensa Passiva de Catalunya, 
que durant el bombardeig havia dirigit l'oficina a la que Alfred Arís va 
comunicar els detalls d'aquell atac, en acabar la guerra va passar a França, on 
va participar activament en la lluita antifeixista. En col-laboració amb el 
Deuxième Bureau de la França lliure i el Secret Intelligence Service (MIG) 
britànic, va arribar a estar al front d'una xarxa d'evasió de fugitius dels alemanys 
a través d'Andorra, especialment jueus, resistents i pilots. Va morir l'any 1943, 
amagat, mentre la Gestapo el cercava i desarticulava aquella organització. 

Cap a finals de 1938, el general de divisió aèria Adriano Monti, màxim 
responsable del bombardeig, va deixar el comandament de les forces aèries 
italianes a les Balears per passar a la Península i ser el cap de tota l Aviazione 
Legionaria, càrrec que va exercir fins al final de la guerra i la repatriació de les 
forces italianes el 10 de juny de 1939. Ja en plena II Guerra Mundial, el trobem 
com a cap de les forces aèries italianes a Sicília l'any 1943, durant l'invasió 
d'aquella illa per les forces angloamericanes. Quan el mariscal Pietro Badoglio 
va signar l'armistici pel qual Itàlia canviava de bàndol i es posava de la part 
dels aliats, el general Monti, que n'era partidari, fou perseguit pels feixistes de 
la Repubblica Sociale Italiana, que el van capturar el 4 de febrer de 1944 a la 
basílica de Sant Pau Extramurs, amagat i vestit de capellà. Sobrevisqué a la 
guerra i fou nomenat director general del personal militar d'aeronáutica en el 
ministeri de defensa, càrrec que exercí fins l'any 1947. Rebé la condecoració 
de Cavaliere dell'Ordine Militare d'Italia l'any 1940, la d Ufficiale de la mateixa 
orde el 1947 i la de Grande Ufficiale dell Ordine al Merito della Repubblica 
Italiana el 1953. L'any 1956, amb seixanta-tres anys, vivia a Roma. 

El major Giovanni Buonamico, comandant del XXV Gruppo de 
Bombardamento Notturno Pipistrelli delle Baleari, que havia dut a terme el 
bombardeig, també va participar a la II Guerra Mundial amb el grau de tinent 
coronel al front del 30% Stormo da Bombardamento Terrestre des de desembre 
de 1942 a juliol de 1943. Finalitzat el conflicte, va escriure La conquista della 
Sicilia (aspetti aerei dell'operazione). L'any 1963, amb el grau de general 
d'esquadra aèria, el trobem al front de la segona regió aèria d'Itàlia, que 
comprèn tota l'Itàlia central. En el camp privat va estar íntimament vinculat 
amb El-Linee Italiane S.p.A., empresa creada l'any 1956 i dedicada al transport 
amb helicòpter, de la que Alitalia era accionista majoritària. El 1959 es va passar 
a dir Elivie i el general Buonamico en va ser el president. Aquesta empresa 
tenia la seva base a l'aeroport de Capodichino (Nàpols) i realitzava el servei 
entre Nàpols, Ischia i Capri. Giovanni Buonamico també va ser president 
d'Aero Trasporti Italiani (ATT), una línia aèria filial d'Alitalia, fundada l'any 
1963, que l'any 1967 va absorbir Elivie i la va tancar el 1970 per baix 
rendiment. ATI, al seu torn, acabaria integrant-se a Alitalia el 30 d'octubre de 
1994. El 2 de juny de 1960 Giovanni Buonamico, igual que set anys abans ho 
havia estat el seu antic superior, també va ser condecorat Grande Ufficiale 
dell'Ordine al Merito della Repubblica Italiana. 

El capità pilot Pietro Gioia, natural de La Spezia, cap de la 25la 
Squadriglia, que hi havia participat amb tres aparells, també va prendre part 
en la II Guerra Mundial. Comandant d'una esquadreta de bombardeig del 38è 
Stormo de Bombardamento, va participar en nombroses accions durant la 
campanya de Grècia que va començar el 28 d'octubre de 1940, les quals li van 
suposar la concessió de la medalla d'argent al valor militar per decret del 29 
d'agost de 1942. 

El tinent pilot Aldo Quarantotti, napolità, cap de la 252a Squadriglia, 
cinc avions de la qual havien participat en aquell bombardeig, fou ascendit a 
capità per mèrits de guerra, i posteriorment, a l'inici de la II Guerra Mundial, 
al grau de major. Per una brillant acció sobre Gibraltar realitzada el juny de 
1940, va guanyar una medalla d'argent al valor militar, la tercera del seu 
palmarès. Ascendit a tinent coronel, li va ser encomanat el comandament del 
segon grup autònom de caces i al seu front fou transferit a Sicília, des d'on va 
participar activament en l'assetjament de l'illa de Malta durant la batalla 
aeronaval del Mezzo Giugno, en la que va realitzar trenta-quatre combats, 
obtenint tres victòries individuals i seixanta-quatre en col-laboració, la qual 
cosa li suposà obtenir la seva quarta medalla d'argent. El 12 de juliol de 1942, 
mentre participava en una operació de recerca i salvament d'un pilot que 

T.COL, ALDO QURRANTOTTI 


A-PRADULCI- 1909 


Aldo Quarantotti, heroi de la Ll Guerra Mundial, segons un cromo italià 
modern (Col lecció particular) 


s'havia hagut de llançar en paracaigudes, tant el seu aparell com el del tinent 
Carlo Seganti, dos Reggiane Re.2001, van ser abatuts per l'Spitfire BR565/U 
de l'aviador canadenc George Frederick “Buzz” Beurling, desapareixent tots 
dos pilots italians en el mar. Amb caràcter pòstum, el tinent coronel 
Quarantotti va ser condecorat amb la medalla d'or al valor militar. 

També se sap el destí que va tenir l'aparell que perpetrà l'atac a Sant Just: 

L'1 de novembre de 1938, cap a les set del vespre, mentre en companyia 
d'altres quatre aparells estava bombardejant el port de València, fou tocat a 
l'ala dreta i el timó esquerre per les defenses antiaèries republicanes. Avariat, 
no va gosar creuar el mar per tornar a Mallorca, i va estar evolucionant 
dificultosament pel territori català. Va ser vist mentre volava a baixa alçada 
sobre Blanes, Guíxols (Sant Feliu de Guíxols), Begur, Figueres i Roses. 
Finalment, va acabar aterrant junt a la carretera de Girona a Guíxols, entre 
Llagostera i Ridaura d'Aro (Santa Cristina d'Aro). 

Aquella mateixa tarda, dos aparells, en els que hi anaven els caps 
d'esquadreta Aldo Quarantotti i Pietro Gioia, van fer sengles reconeixements 
dels sectors de Barcelona i València respectivament, per tal de trobar i destruir 
l'avió caigut. L'endemà també ho va fer el major Giovanni Buonamico, sense 
aconseguir tampoc trobar-lo. 

Contravenint ordres, els tripulants no havien incendiat l'aparell, potser 
per por a represàlies. Tots sis foren capturats, i entre ells encara es trobaven tres 

dels aviadors que havien estat presents en l'atac a Sant Just: el sergent major 
Luigi Bruno (àlies “Brunelleschi”), Parmer Aldo Bonapera (àlies "Bono") i 
l'operador de ràdio Zeno Carfagna (àlies "Carfa"). L'aparell, irrecuperable, fou 
portat a l'aeròdrom de Sabadell, on, finalment, es va desmuntar. 


HA AA 
E 


72105 


L'avió, finalment caigut a Santa Cristina d'Aro. (Fotografia: Autor desconegut. Publicada a V 
Niebie Ispanii, 1936-1939 [En el cel d'Espanya 1936-1939] de Sergei Abrosov). 


EPÍLEG 


Aquella guerra tingué com a continuació un llarg període de gairebé 
quatre dècades de total domini dictatorial per part del bàndol vencedor, en el 
que es va procurar per tots els mitjans anihilar la consciència dels derrotats, 
passant molt de pressa per damunt de tota aquella història i fent-la reescriure 
d'acord amb les directrius que marcaven els aparells propagandístics dels que 
detentaven el poder. 

Excepte en determinats cercles molt íntims, ningú entre els vençuts no 
gosava parlar de les vivències tingudes durant aquella intensa etapa de la nostra 
història recent. Primerament, per por de possibles represàlies o per a estalviar-se 
qualsevol mena de complicacions, després perquè no era vist amb bons ulls 
que s'intentés esventar res d'aquella part del passat col-lectiu, el cas és que totes 

aquelles experiències es van veure abocades a un progressiu procés d'oblit que 
amenaçava amb privar les posteriors generacions del coneixement d'aquells 
fets que tant havien influit en els seus majors. 

La fi d'aquella llarga dictadura i l'adveniment de noves estructures de 
poder formalment més participatives, van potenciar que, entre d'altres coses, 
en el nostre país anés agafant cada cop més força la consciència de la gran 
importància que per a les futures generacions podia tenir aquell valuós llegat 
que tan barroerament s'havia intentat silenciar. 


I és en aquest sentit que, d'un temps ençà, hem pogut veure sorgir diverses 
iniciatives, que, com el Memorial Democràtic o Cultura de Pau, per 
esmentar-ne només un parell, estan treballant de valent en el nostre país i 
mentre la conjuntura els ho permeti, per tal que el coneixement de les 
experiències del passat, per doloroses que aquestes puguin haver estat, ens 
pugui ajudar a tots a construir un futur millor. 


Per les noves generacions santjustenques, aquests fets ja són una part més de la nostra història. A la 
fotografía, en el decurs d'una sortida pràctica de Ciències Socials, un grup d'escolars locals escolta 


atentament les explicacions sobre el bombardeig en els mateixos escenaris en que aquest va tenir 
lloc. (Fotografia: Toni Palma) 


154 


Aquella nit d'octubre. 75 anys del bombardeig de Sant Just Desvern 


Agraiments 


A més de la col-laboració de totes aquelles persones que en un moment o 
altre han prestat el seu testimoni sobre aquests fets, vull agrair des d'aquí les 
valuoses aportacions fetes pels amics Jordi Amigó, Vicenç Duran, Pere Font i 
Antoni Fuentes, de Sant Just, Ricard García, de Cornellà, David Íñiguez i 
Salvador Juan, de Sant Just, Jaume Pagès, de Sant Feliu, Marta de Planell, 
d'Esplugues, Miguel S. Puchol, de Lorca, Francesc Riera, de Sant Just, Joan 
Riera, de Manacor, Olga Sbert, de Sant Just, i altres que ara em pugui haver 
deixat, sense les quals no hagués estat possible la realització d'aquest treball. 

